സാറ്റലൈറ്റ് ബ്രോഡ്ബാന്റ് സേവനം ഇന്ത്യയിലും: പദ്ധതിയുമായി ടാറ്റ ഗ്രൂപ്പിന്റെ നെൽകോ | Tata Group’s Nelco in talks with Telesat for satellite broadband services in India\nസാറ്റലൈറ്റ് ബ്രോഡ്ബാന്റ് സേവനം ഇന്ത്യയിലും: പദ്ധതിയുമായി ടാറ്റ ഗ്രൂപ്പിന്റെ നെൽകോ\nAug 10, 2021, 02:37 PM IST\nകനേഡിയൻ കമ്പനിയുമായി ചേർന്നാകും പദ്ധതി നടപ്പാക്കുക. ഇതുസംബന്ധിച്ച ചർച്ചകൾ പുരോഗമിക്കുകയാണ്.\nImage: NASA via bbc\nടാറ്റ ഗ്രൂപ്പ് സ്ഥാപനമായ നെൽകോ കനേഡിയൻ കമ്പനിയായ ടെലിസാറ്റുമായി സഹകരിച്ച് രാജ്യത്ത് അതിവേഗ ഉപഗ്രഹ ബ്രോഡ്ബാൻഡ് സേവനം ലഭ്യമാക്കും. ഇതുമായി ബന്ധപ്പെട്ട ചർച്ചകൾ പുരോഗമിക്കുകയാണ്.\nഇതോടെ അതിവേഗ ബ്രോഡ്ബാൻഡ് സേവനമേഖലയിൽ രാജ്യത്ത് കടുത്തമത്സരത്തിനാകും ഇടയാകുക. ഭാരതി എയർടെലിന്റെ പിന്തുണയുള്ള വൺവെബ്, ആമസോണിന്റെ പ്രോജക്ട് ക്യൂപ്പർ, ഇലോൺ മസ്‌കിന്റെ സ്‌പെസ് എക്‌സ് എന്നിവയുമായുള്ള മത്സരത്തിനാണ് ടാറ്റ ഗ്രൂപ്പ് തയ്യാറെടുക്കുന്നത്.\nലൈറ്റ്‌സ്പീഡ് എൽഇഒ(ലോ-എർത്ത് ഓർബിറ്റ്) ഉപഗ്രഹ സേവനങ്ങൾ ലഭ്യമാക്കാൻ നാൽകോ ടെലിസാറ്റുമായി ഉടനെ സർവീസ് കരാറിലെത്തുമെന്നാണ് അറിയുന്നത്. കെഎ-ബാൻഡിലോ 28 ജിഗാ ഹെട്‌സ് ബാൻഡിലോ ബ്രോഡ്ബാൻഡ് സേവനങ്ങൾ ആഗോളതലത്തിൽ വാഗ്ദാനംചെയ്യുന്ന കമ്പനിയാണ് ടെലിസാറ്റ്.\nബ്രോഡ്ബാൻഡ്, സെല്ലുലാർ, ഫൈബർ കണക്ടിവിറ്റിയില്ലാത്ത രാജ്യത്തെ 75ശതമാനത്തോളം ഗ്രാമീണമേഖലയിൽ സേവനം ലഭ്യമാക്കാൻ ഉപഗ്രഹ പദ്ധതിക്ക് കഴിയും. 2024 ഓടെ ലൈറ്റ്‌സ്പീഡ് സാറ്റലൈറ്റ് ഇന്റർനെറ്റ് സേവനം ഇന്ത്യയിൽ ആരംഭിക്കാനാണ് ലക്ഷ്യമിടുന്നത്.\nലോ എർത്ത് ഓർബിറ്റ് വിഭാഗത്തിൽപ്പെട്ട 280ഓളം ഉപഗ്രങ്ങളുടെ സമൂഹംനിർമിക്കുന്നതിന് 800 കോടി ഡോളറാണ് കനേഡിയൻ കമ്പനി നിക്ഷേപിക്കുന്നത്.


ഇന്നത്തേതിന് ലക്ഷം ഇരട്ടി വേഗതയുള്ള ഇന്റര്‍നെറ്റ് കാലം വരുന്നു | Sanghamam | Chicago | New York | Texas | Toronto\nഇന്നത്തേതിന് ലക്ഷം ഇരട്ടി വേഗതയുള്ള ഇന്റര്‍നെറ്റ് കാലം വരുന്നു\nJUNE 10, 2022, 7:32 PM IST\nടോക്യോ: ഇനി ഇന്റര്‍നെറ്റിന് സ്പീഡില്ല എന്നാരും പറഞ്ഞേക്കരുത്. ഇപ്പോഴല്ല, ഏതാനും വര്‍ഷങ്ങള്‍ക്കുള്ളില്. ഇന്ന് നിങ്ങളുടെ വീട്ടില് ലഭിക്കുന്ന ഇന്റര്‍നെറ്റ് വേഗം ഒരുലക്ഷം ഇരട്ടിയായി വര്‍ദ്ധിക്കുന്ന കാലം വിദൂരമല്ല. എന്നുവച്ചാല്, നിങ്ങള് കണ്ണുചിമ്മിത്തുറക്കുമ്പോള് ലോകത്തിന്റെ എല്ലാ കോണുകളില് നിന്നും തത്സമയ സംപ്രേഷണം ഇതോടെ സാധ്യമാകും. ആയിരക്കണക്കിന് സിനിമകള്, ആയിരക്കണക്കിന് കമ്പനികളുടെ സമ്പൂര്‍ണ പ്രവര്‍ത്തന വിവരങ്ങള്, പതിനായിരക്കണക്കിന് ഗെയിമുകള് എല്ലാം നിങ്ങളുടെ കംപ്യൂട്ടറിനുള്ളിലേക്കും പുറത്തേക്കും കുതിക്കും.\nസെക്കന്‍ഡില് 127,500 ജിബി ഡേറ്റയുമായി ഇനി പറക്കാനൊരുങ്ങുകയാണ് ഇന്റര്‍നെറ്റ്. കൃത്യമായി പറഞ്ഞാല് നിലവിലുള്ളതിനേക്കാള് 100,000 മടങ്ങ് വേഗം! ജപ്പാനിലെ ഗവേഷകര് ഡേറ്റാ ട്രാന്‍സ്മിഷന് വേഗത്തില് ഒരു പുതിയ റെക്കോര്‍ഡ് സ്ഥാപിച്ചതോടെയാണിത്. നിലവിലെ ഇന്റര്‍നെറ്റിനേക്കാള് ഒരു ലക്ഷം മടങ്ങ് വേഗമുള്ള ഡേറ്റാ കൈമാറ്റമാണ് അവര് സാധ്യമാക്കിയിരിക്കുന്നത്.\nജപ്പാനിലെ നാഷണല് ഇന്‍സ്റ്റിറ്റ്യൂട്ട് ഓഫ് ഇന്‍ഫര്‍മേഷന് ആന്‍ഡ് കമ്മ്യൂണിക്കേഷന്‍സ് ടെക്‌നോളജിയിലെ (എന് ഐ സി ടി) നെറ്റ്വര്‍ക്ക് റിസര്‍ച്ച് ഇന്‍സ്റ്റിറ്റ്യൂട്ട് മേയ് 30നാണ് ഇക്കാര്യം റിപ്പോര്‍ട്ട് ചെയ്തത്. ഒരു മള്‍ട്ടി-കോര് ഫൈബറിലൂടെ (എം സി എഫ്) സെക്കന്‍ഡില് 1.02 പെറ്റാബിറ്റ് ഡേറ്റ വിജയകരമായി കൈമാറ്റം ചെയ്തുവെന്നാണ് ഗവേഷകര് അറിയിച്ചത്.\nഡേറ്റയുടെ യൂണിറ്റിനെ സൂചിപ്പിക്കുന്നതാണ് പെറ്റാബിറ്റ് (പി ബി). ഒരു പെറ്റാബിറ്റ് (1 പി ബി) 1,000,000 ജിഗാബൈറ്റിന് (ജി ബി) തുല്യമാണ്. പുതിയ ഇന്റര്‍നെറ്റ് വേഗം ഡിജിറ്റല് ലോകത്ത് വലിയ മാറ്റങ്ങള് കൊണ്ടവരുമെന്നാണ് പ്രതീക്ഷിക്കുന്നത്. ഇത് വിപണിയിലെ നിലവിലുള്ള എല്ലാ ഇന്റര്‍നെറ്റ് സേവനങ്ങളേക്കാളും 100,000 മടങ്ങ് വേഗമുള്ളതാണ്.\nസെക്കന്‍ഡില് 1 പെറ്റാബിറ്റ് ഇന്റര്‍നെറ്റ് വേഗം ഉപയോഗിച്ച് ലോകത്തിന് എന്ത് ചെയ്യാന് കഴിയും? 8കെ ബ്രോഡ്കാസ്റ്റിങ്ങിന്റെ 10 ദശലക്ഷം ചാനലുകള് സെക്കന്‍ഡില് ഒരേസമയം പ്രവര്‍ത്തിപ്പിക്കാം. നിലവില് തത്സമയ വിഡിയോ പ്രക്ഷേപണം ബുദ്ധിമുട്ടുള്ള കാര്യമാണ്. ഈ പ്രതിസന്ധികളെല്ലാം പരിഹരിക്കാന് പുതിയ ഇന്റര്‍നെറ്റ് വേഗത്തിന് സാധിക്കും. ഇത് ലോകത്തിന്റെ എല്ലാ കോണുകളില് നിന്നും തത്സമയ കവറേജ് ഫലത്തില് യാതൊരു വീഴ്ചയും കൂടാതെ എളുപ്പത്തില് ലഭ്യമാക്കാനാകും.\n1.02 പിബി ഡേറ്റ ഓരോ സെക്കന്‍ഡിലും 51.499 കിലോമീറ്ററിലധികം സഞ്ചരിക്കുന്നു. താമസിയാതെ ഓരോ സെക്കന്‍ഡിലും 127,500 ജിബി ഡേറ്റ വരെ അയയ്ക്കാന് കഴിയുമെന്നും ഗവേഷകര് പറയുന്നു. ഈ സാങ്കേതികവിദ്യ ഉടനടി ഉപയോഗിക്കാന് കഴിയുമെന്നതാണ് ഇതിന്റെ ഏറ്റവും വലിയ നേട്ടം. പിബി വേഗത്തില് ഡേറ്റ കൈമാറാന് ഞങ്ങള്‍ക്ക് ഒരു സാധാരണ ഒപ്റ്റിക് ഫൈബര് കേബിള് മാത്രമാണ് ആവശ്യമുള്ളതെന്നും ഇത് വ്യാപകമായി ഉപയോഗിക്കപ്പെടുന്നതും ലഭ്യമായതുമാണെന്നും ഗവേഷകര് പറഞ്ഞു.\nപെറ്റാബിറ്റ് ഇന്റര്‍നെറ്റ് ശേഷി ഹോം റൗട്ടറുകളില് വരുന്നത് വൈകുമെങ്കിലും 10 ജിബിപിഎസ് വേഗം സമീപഭാവിയില് തന്നെ യാഥാര്‍ഥ്യമായേക്കാം. 2022 ഫെബ്രുവരിയില് ഈ ദശാബ്ദത്തിന്റെ അവസാനത്തിന് മുന്‍പ് 10 ജിബിപിഎസ് ഇന്റര്‍നെറ്റ് ഉപയോഗത്തിന് ലഭ്യമാകുമെന്ന് ഇന്നൊവേഷന് ലാബ് അവകാശപ്പെട്ടിരുന്നു. ഒരു ടെസ്റ്റിനിടെ കോംകാസ്റ്റ് 10 ജിബിപിഎസ് വരെ വേഗം കൈവരിച്ചതായി കേബിള് ലാബ്‌സ് ഫെബ്രുവരിയില് വെളിപ്പെടുത്തിയിരുന്നു.


വിവാഹിതരും, അവിവാഹിതരും തമ്മിലുള്ള ലിവ് ഇൻ റിലേഷൻ അനുവദിക്കാനാകില്ല; സംരക്ഷണം നൽകാനാവില്ലെന്നും രാജസ്ഥാൻ ഹെെക്കോടതി\nജയ്പൂർ : വിവാഹിതരും, അവിവാഹിതരും തമ്മിലുള്ള ലിവ് ഇൻ റിലേഷൻ അനുവദിക്കാനാകില്ലെന്ന് രാജസ്ഥാൻ ഹൈക്കോടതി. സംരക്ഷണമാവശ്യപ്പെട്ട് കമിതാക്കൾ നൽകിയ ഹർജിയിലാണ് കോടതി ഇക്കാര്യം വ്യക്തമാക്കിയത്. സംരക്ഷണം നൽകാൻ കഴിയില്ലെന്നും കോടതി വ്യക്തമാക്കി.\nവിവാഹിതനായ യുവാവും, അവിവാഹിതയായ യുവതിയുമാണ് കോടതിയെ സമീപിച്ചത്. ഡി. വേലുസ്വാമി വേഴ്‌സസ് ഡി പച്ചയമ്മാൾ കേസിലെ സുപ്രീം കോടതി നിരീക്ഷണം ചൂണ്ടിക്കാട്ടിയായിരുന്നു കമിതാക്കളുടെ ഹർജി കോടതി തള്ളിയത്. വാഹത്തിന് നിയമ സാധുത ലഭിക്കുന്ന രണ്ട് പേർ തമ്മിലുള്ള ലിവ് ഇൻ റിലേഷൻ മാത്രമേ അനുവദിക്കാൻ കഴിയൂ എന്നായിരുന്നു സുപ്രീംകോടതി പറഞ്ഞിരുന്നത്.\nഹർജിക്കാരിൽ ഒരാൾ വിവാഹം കഴിച്ചിട്ടുള്ളതിനാൽ നിയമ പ്രകാരം സംരക്ഷണം നൽകാൻ കഴിയില്ലെന്ന് കോടതി വ്യക്തമാക്കി. ഇത്തരത്തിലുള്ള ലിവ് ഇൻ റിലേഷൻ അനുവദിക്കാനാകില്ലെന്നും കോടതി നിരീക്ഷിച്ചു. ജസ്റ്റിസ് പങ്കജ് ഭന്ദാരിയുടേതാണ് ഉത്തരവ്.


പ്രതിബന്ധം വഴിമാറും; ഒപ്പമുണ്ട് സർക്കാർ | Editorial | Deshabhimani | Tuesday Aug 13, 2019\nപ്രളയത്തിന്റെ വാർഷികദിനങ്ങളിൽ മറ്റൊരു പ്രളയത്തെ മുഖാമുഖം കാണുന്ന കേരളജനത നേരിടുന്ന ദുരിതങ്ങളും പ്രതിബന്ധങ്ങളും വിവരണാതീതമാണ്. എന്നാൽ, ഇതിലും വലിയ ദുരന്തത്തെ അതിജീവിച്ച അനുഭവപാഠം ഇക്കുറി മലയാളികൾക്ക് കൂടുതൽ കരുത്ത് പകരുന്നുണ്ട്. സഹജീവികളെ സഹായിക്കാൻ എല്ലാം മറന്ന് പ്രവർത്തിക്കുന്ന എണ്ണമറ്റ മനുഷ്യരും അവരെ നയിക്കാൻ നിശ്ചയദാർഢ്യത്തോടെ എൽഡിഎഫ് സർക്കാരുമുണ്ട്. വരുംദിവസങ്ങളിൽ മഴ ശക്തിപ്പെട്ടേക്കുമെന്ന പ്രവചനം വന്ന സാഹചര്യത്തിൽ, ഇപ്പോഴുള്ള ആശ്വാസം താൽക്കാലികമാകുമോ എന്ന ആശങ്ക ഉയർന്നിട്ടുണ്ട്. പഴുതടച്ച മുൻകരുതലുകളോടെ ഏത് അടിയന്തരഘട്ടത്തെയും മറികടക്കാമെന്ന ആത്മധൈര്യമാണ് ജനങ്ങളിലുള്ളത്. ആർക്കും ഭിന്നിപ്പിക്കാനാകാത്ത മനപ്പൊരുത്തമാണ് പ്രതിസന്ധികളിൽ പതറാത്തവരുടെ കൈമുതൽ.\nബഹുമുഖങ്ങളായ പ്രവർത്തനങ്ങളാണ് ദുരിതാശ്വാസവുമായി ബന്ധപ്പെട്ട് സംസ്ഥനത്ത് നടക്കുന്നത്. പെരുമഴയെ തുടർന്ന് വീടും വഴിയും വെള്ളത്തിനടിയിലായ ജനങ്ങളെ സുരക്ഷിത കേന്ദ്രത്തിലെത്തിക്കുകയായിരുന്നു ആദ്യദൗത്യം. ജില്ലാഭരണത്തിന്റെ നേതൃത്വത്തിൽ എല്ലാ സർക്കാർ വകുപ്പുകളും ചേർന്ന് ഫലപ്രദമായ സംവിധാനങ്ങളാണ് ഇതിനായി ആദ്യദിവസംതന്നെ ഒരുക്കിയത്. തദ്ദേശഭരണസ്ഥാപനങ്ങളും സന്നദ്ധപ്രവർത്തകരുമെല്ലാം ഒറ്റമനസ്സോടെ പ്രവർത്തിക്കുന്നു. ആയിരത്തറുനൂറോളം ക്യാമ്പുകളിലായി മൂന്നുലക്ഷത്തോളം പേരെ മാറ്റിപ്പാർപ്പിച്ചു. 3750 ക്യാമ്പുകളിലായി എട്ടരലക്ഷത്തോളം പേർക്കാണ് കഴിഞ്ഞ പ്രളയത്തിൽ സൗകര്യം ഒരുക്കിയത്.\nദുരന്തത്തിന്റെ ക്രൂരമുഖം കണ്ടത് വയനാട്ടിലെ പുത്തുമലയിലും മലപ്പുറത്തെ കവളപ്പാറയിലുമാണ്. അതിഭീകരമായ മലയിടിച്ചിലിൽ നിരവധിപേർ മണ്ണിനടിയിലായി. ഏക്കർകണക്കിന് ഭൂമി ഒഴുകിപ്പോയ ഇവിടെ മണ്ണും കടപുഴകിയ വൃക്ഷങ്ങളും നീക്കി, കെട്ടിടാവശിഷ്ടങ്ങളിൽ പെട്ടുപോയവരെ കണ്ടെത്തുക എന്ന ശ്രമകരമായ പ്രവർത്തനമാണ് ഇപ്പോൾ നടക്കുന്നത്. 27 പേരുടെ മൃതദേഹം പുറത്തെടുത്തു. അവശേഷിക്കുന്നവർക്കുവേണ്ടിയുള്ള തെരച്ചിലിന് ആവശ്യമായ സംവിധാനങ്ങളെല്ലാം ഒരുക്കിയിട്ടുണ്ട്. മഴ കുറഞ്ഞതോടെ വെള്ളമൊഴിഞ്ഞ സ്ഥലങ്ങളിൽ വീടുകളിലേക്ക് ആളുകൾ മടങ്ങിത്തുടങ്ങിയിട്ടുണ്ട്. വീട് വാസയോഗ്യമാക്കാനുള്ള കൂട്ടായ പ്രവർത്തനങ്ങൾ അത്തരം പ്രദേശങ്ങളിൽ ആരംഭിച്ചു.\nഅവശ്യ സർവീസുകളായ വൈദ്യുതി , കുടിവെള്ളം, ആരോഗ്യം , ടെലിഫോൺ , കെഎസ്‌ആർടിസി തുടങ്ങിയ മേഖലകളിലെല്ലാം രാപകൽ കൺട്രോൾ റൂമുകൾ പ്രവർത്തിക്കുന്നുണ്ട്. ഈ മേഖലകളിലെ ജീവനക്കാർ മൂന്നുനാളായി പൊതുഅവധിയടക്കം ഉപേക്ഷിച്ചാണ് ത്യാഗപൂർവം പ്രവർത്തിക്കുന്നത്. തൃശൂരിലെ കെഎസ്ഇബി എൻജിനിയർ ബൈജുവിന്റെ അപകടമരണം വൈദ്യുതിജീവനക്കാരുടെ യുദ്ധകാലപ്രവർത്തനത്തിന് ഉദാഹരണമാണ്. എല്ലാ ജില്ലയിലും മന്ത്രിമാരുടെ നേരിട്ടുള്ള മേൽനോട്ടത്തിലാണ് ദുരിതാശ്വാസ പ്രവർത്തനങ്ങൾ പുരോഗമിക്കുന്നത്. സംസ്ഥാന ദുരന്തനിവാരണ അതോറിറ്റിയുടെ തിരുവനന്തപുരത്തെ കൺട്രോൾ റൂമിൽനിന്നാണ് രക്ഷാപ്രവർത്തനങ്ങൾക്കുള്ള സന്നാഹങ്ങളും ക്രമീകരണങ്ങളും ഏകോപിപ്പിക്കുന്നത്. മുഖ്യമന്ത്രിയും റവന്യൂമന്ത്രിയും ഓരോ സൂക്ഷ്‌മാംശത്തിലും ഇടപെട്ട് ഉദ്യോഗസ്ഥസംവിധാനത്തെ കർമനിരതമാക്കുന്നു.\nറവന്യൂവകുപ്പ് ഉദ്യോഗസ്ഥർ ദുരന്തബാധിത പ്രദേശങ്ങളിൽ മുഴുവൻ സമയവുമുണ്ട്. ഇവർ സൈന്യം, പൊലീസ് , അഗ്നിരക്ഷാസേന, സന്നദ്ധ പ്രവർത്തകർ എന്നിവരുടെ സേവനം ഫലപ്രദമായി കൂട്ടിയോജിപ്പിക്കുന്നു.\nക്യാമ്പുകളിൽ ഭക്ഷണവും വസ്‌ത്രവും മറ്റ് അത്യാവശ്യസാധനങ്ങളും എത്തിക്കുന്നതിന്റെ ചുമതല ജില്ലാഭരണത്തിനാണ്. വിവിധ സംഘടനകളും സ്ഥാപനങ്ങളുമടക്കം പ്രധാന കേന്ദ്രങ്ങളിലെല്ലാം കലക്‌ഷൻ സെന്റർ തുറന്നിട്ടുണ്ട്. ഇതുവഴി സമാഹരിക്കുന്ന സാധനങ്ങൾ ജില്ലാകേന്ദ്രംവഴി വേണം ക്യാമ്പുകളിൽ വിതരണം ചെയ്യാനെന്ന കർശന നിർദേശം നൽകിയിട്ടുണ്ട്. സർക്കാർ സംവിധാനത്തിലല്ലാതെ ക്യാമ്പുകൾ നടത്തുകയോ സാധനങ്ങൾ എത്തിക്കുകയോ ചെയ്യുന്നത് വിലക്കിയിട്ടുണ്ട്. ക്യാമ്പുകളിൽ ഡോക്ടർമാരുടെ സേവനവും ഉറപ്പുവരുത്തിയിട്ടുണ്ട്. ഇത്രയൊക്കെ മുൻകരുതലുകൾ ഉണ്ടെങ്കിലും എല്ലായിടത്തും സൗകര്യങ്ങൾ തൃപ്‌തികരമാണെന്ന് പറയാനാകില്ല. പോരായ്‌മകൾ യഥാസമയം പരിഹരിക്കാൻ ബന്ധപ്പെട്ടവർ തയ്യാറാകണം.\nമുഖ്യമന്ത്രിയുടെ ദുരിതാശ്വാസനിധിക്കും ക്യാമ്പുകളിലേക്കുള്ള സാധന ശേഖരണത്തിനും എതിരെ നവമാധ്യമങ്ങളിൽ നടന്ന വിദ്വേഷ പ്രചാരണം തുടക്കത്തിൽ ചില്ലറ പ്രയാസങ്ങൾ സൃഷ്ടിച്ചെങ്കിലും ഇപ്പോൾ സ്ഥിതിമാറി. ദുരിതാശ്വാസ സാമഗ്രികളും മുഖ്യമന്ത്രിയുടെ നിധിയിലേക്ക് ധനസഹായവും പ്രവഹിച്ചുതുടങ്ങി.\nപ്രിയകഥാകാരൻ ടി പത്മനാഭനും എറണാകുളത്തെ നൗഷാദുമൊക്കെ ചൂണ്ടിയ വഴിയിൽ ഇനി ആശ്വാസ കേരളം കുതിച്ചുമുന്നേറും. സംഘപരിവാർ സംഘടനകളും ചില സാമൂഹ്യവിരുദ്ധരും സംഘടിതമായി നടത്തിയ കുപ്രചാരണങ്ങൾക്ക് കുമിളയുടെ ആയുസ്സുപോലും ഉണ്ടായില്ല. വെള്ളത്തിൽമുങ്ങിയ കേരളത്തെ ആശ്വാസത്തിന്റെ മറുകരയിലേക്ക് കരംപിടിച്ചുയർത്താൻ സർക്കാർ ഒപ്പമുണ്ടെന്ന വിശ്വാസം എല്ലാ സുമനസ്സുകളിലുമുണ്ട്. ഇത്തരം സന്ദർഭങ്ങളിൽ ഉയർന്നു പ്രവർത്തിക്കേണ്ട കേന്ദ്ര സർക്കാർ വിദ്വേഷ സമീപനമാണ് തുടരുന്നത്. കഴിഞ്ഞവർഷം അർഹമായ സഹായം നൽകാതിരുന്ന കേന്ദ്രം ഇത്തവണ തുടക്കത്തിലേ മുഖംതിരിക്കുകയാണ്. ബിജെപി ഭരിക്കുന്ന സംസ്ഥാനങ്ങളിലെ പ്രളയബാധിത മേഖലകള് മാത്രമാണ് ആഭ്യന്തരമന്ത്രി സന്ദര്‍ശിച്ചത്. പ്രളയം തീവ്രമായി ബാധിച്ച കേരളത്തെ ബോധപൂര്‍വം ഒഴിവാക്കുന്ന നടപടി തിരുത്താൻ കേന്ദ്രം തയ്യാറാകണം.


Malayalam news || പോളിങ് 77.35 ശതമാനം; ഭരണത്തുടര്‍ച്ച ഉറപ്പെന്ന് മുഖ്യമന്ത്രി\nപോളിങ് 77.35 ശതമാനം; ഭരണത്തുടര്‍ച്ച ഉറപ്പെന്ന് മുഖ്യമന്ത്രി\nകേരളം വിധികാത്തിരിക്കുന്ന തിരഞ്ഞെടുപ്പിന്റെ പോളിങ് ശതമാനം 77.35ലേക്ക് ഉയര്‍ന്നു. റെക്കോര്‍ഡ് പോളിങ് നടന്ന 1987ലെ നിയമസഭാ തിരഞ്ഞെടുപ്പ് (80.54 ശതമാനം) ഒഴിവാക്കിയാല് ഏറ്റവും കൂടുതല് പോളിങ് ശതമാനം ഇത്തവണയാണ്. 2011 ലെ നിയമസഭാ തെരഞ്ഞെടുപ്പില് 75.13 ശതമാനമായിരുന്നു പോളിംഗ്. 2014 ലെ ലോക്‌സഭാ തെരഞ്ഞെടുപ്പില് 73.79 ശതമാനവും. തിങ്കളാഴ്‌ച വോട്ടെടുപ്പ് അവസാനിച്ച വൈകുന്നേരം ആറിലെ കണക്കനുസരിച്ച് സംസ്ഥാനത്ത് 71.7 ശതമാനം പോളിംഗ് നടന്നെന്നായിരുന്നു കണക്ക്. ആ സമയത്തു വോട്ടെടുപ്പു കേന്ദ്രങ്ങളില് എത്തിച്ചേര്‍ന്നിരുന്ന എല്ലാവര്‍ക്കും വോട്ട് ചെയ്യാന് അനുമതി നല്‍കി. ഇവരുടെ എണ്ണം കൂടി കണക്കാക്കി അവസാന കണക്കുകള് പുറത്തുവന്നപ്പോഴാണ് റിക്കാര്‍ഡ് പോളിംഗ് നടന്നതായി വ്യക്തമായത്. സംസ്ഥാനത്തെ ഒട്ടുമിക്ക നിയോജകമണ്ഡലങ്ങളിലും കഴിഞ്ഞ തവണത്തേതിനേക്കാള് ഉയര്‍ന്ന പോളിംഗ് രേഖപ്പെടുത്തിയതു ഫലം ആര്‍ക്ക് അനുകൂലമാക്കുമെന്ന കാര്യത്തില് ഇനിയും വ്യക്തതയില്ല. ശക്തമായ മഴയെ തരണം ചെയ്‌തുള്ള ഉയര്‍ന്ന പോളിങ് ആര്‍ക്കൊക്കെ ഗുണകരമായെന്നു വ്യാഴാഴ്‌ച ഉച്ചയോടെ അറിയാം. വ്യാഴാഴ്‌ച രാവിലെ എട്ടിന് 140 നിയമസഭാ മണ്ഡലങ്ങളിലെയും വോട്ടെണ്ണല് ആരംഭിക്കും. ആദ്യം പോസ്‌റ്റല് ബാലറ്റുകള് എണ്ണും. എട്ടരയ്‌ക്കു വോട്ടിങ് യന്ത്രങ്ങളിലെ വോട്ടുകളും എണ്ണിത്തുടങ്ങും.\nകഴിഞ്ഞദിവസം എല്‍ഡിഎഫിനു അനുകൂലമായിവന്ന എക്‌സിറ്റ് പോള് ഫലങ്ങള് യുഡിഎഫ് മന്ത്രിമാര് കൂട്ടത്തോടെ തള്ളി. ഭരണത്തുടര്‍ച്ച എന്ന പൂര്‍ണമായ ആത്മവിശ്വാസത്തിലാണ് യുഡിഎഫ് എന്നു മുഖ്യമന്ത്രി ഉമ്മന്‍ചാണ്ടി വ്യക്തമാക്കി. വികസനവും കരുതലും എന്ന മുദ്രാവാക്യത്തില് അനുസൃതമായാണ് അഞ്ചുവര്‍ഷവും ഭരിച്ചത്. നിയമസഭാ ഉപതിരഞ്ഞെടുപ്പുകളിും പാര്‍ലമെന്റ് തിരഞ്ഞെടുപ്പുകളിലും അതു ജനങ്ങള് തിരിച്ചറിഞ്ഞു യുഡിഎഫിന് അനുകൂലമായി വോട്ടു ചെയ്‌തു. ഇതിന്റെ തുടര്‍ച്ചയാണ് ഇത്തവണയും ഉണ്ടാവുകയെന്നു മുഖ്യമന്ത്രി ആത്മവിശ്വാസത്തോടെ പറഞ്ഞു. ഫലം പുറത്തുവരുമ്പോള് വാഗ്‌ദാനങ്ങള് നിറവേറ്റിയ സര്‍ക്കാരിനുള്ള അംഗീകാരമാണ് ഉണ്ടാവുക. കഴിഞ്ഞതവണത്തെക്കാള് കൂടുതല് സീറ്റ് യുഡിഎഫിനു ലഭിക്കുമെന്നും മുഖ്യമന്ത്രി വ്യക്തമാക്കി. എക്‌സിറ്റ് പോള് ഫലങ്ങള്‍ക്കൊന്നും പ്രസക്തിയില്ലെന്നു കെപിസിസി പ്രസിഡന്റ് വി.എന്.സുധീരന് വ്യക്തമാക്കി.ബിഹാര് തിരഞ്ഞെടുപ്പില് എക്‌സിറ്റ് പോള് ഫലം പോളിയത് ജനം കണ്ടതാണ്. അതുകൊണ്ടുതന്നെ അതിന്റെ പേരിലുള്ള അവകാശവാദത്തിനു പ്രസക്തിയില്ല. യുഡിഎഫിന് ഭരിക്കാനുള്ള ഭൂരിപക്ഷം കിട്ടും. ബിജെപി അക്കൗണ്ട് തുറക്കില്ലെന്നും സുധീരന് വ്യക്തമാക്കി.


ട്രൂഡോയെ കെട്ടിപ്പിടിക്കാന് മോദി മടിച്ചതെന്തേ?\nസ്വന്തം ലേഖകൻ February 27, 2018 09:25 PM IST\nകാനഡയുടെ പ്രധാനമന്ത്രി ജസ്റ്റിന് ട്രൂഡോയ്ക്ക് അര്‍ഹമായ സ്വീകരണം ഇന്ത്യയില് ലഭിച്ചില്ലെന്ന വിലയിരുത്തല് രാജ്യാന്തരവേദികളില് സജീവമാണ്. ട്രൂഡോയെ മോദി കെട്ടിപ്പിടിക്കാന് മടിച്ചത് എന്തുകൊണ്ടായിരിക്കാം? ഇന്ത്യയുടെയും കാനഡയുടെയും ആഭ്യന്തരരാഷ്ട്രീയവുമായി ഈ ചോദ്യത്തിന്‍റെ ഉത്തരം ആഴത്തില് ഇഴചേര്‍ന്ന് കിടക്കുന്നു.\nലോകം വലത്തോട്ട് ചായുമ്പോള് എതിരെ നീന്തുന്നവരില് മുന്‍നിരക്കാരന്. പുരോഗമന നിലപാടുകളുടെ പ്രതീകം. അഭയാര്‍ഥികള്‍ക്കായി രാജ്യത്തിന്‍റെ അതിരുകള് തുറന്നിട്ട ഭരണാധികാരി. സ്ത്രീസമത്വം സ്വന്തം മന്ത്രിസഭയില് തന്നെ നടപ്പാക്കിയ ഫെമിനിസ്റ്റ്. അധികാരത്തിന്‍റെ ചുവന്ന പരവതാനി വിട്ടിറങ്ങി ആള്‍ക്കൂട്ടങ്ങളെ കൈയ്യിലെടുക്കുന്ന നേതാവ്. ഇസ്ലാമോഫോബിയയോട് നിരന്തരം കലഹിക്കുന്നവന്. നിലപാടുകളും ജീവിതവും മാത്രമല്ല കാലിലിടുന്ന സോക്സ്പോലും വേറിട്ടതും കളര്‍ഫുളും. ജസ്റ്റിന് ട്രൂഡോയെന്ന 46കാരനെ, കാനഡയുടെ 23 ാം പ്രധാനമന്ത്രിയെ ലോകം ഇഷ്ടപ്പെടുന്നത് ഇതെല്ലാംകൊണ്ടാണ്. പൊങ്കലും ദീപാവലിയും വൈശാഖിയും കുടുംബത്തൊടൊപ്പം ആഘോഷിച്ച് ഇന്ത്യക്കാരുടെ ഹൃദയത്തിലും ഇടംനേടി.\nഎട്ടുദിവസത്തെ ഒൗദ്യോഗിക സന്ദര്‍ശനത്തിനായി കുടുംബത്തോടൊപ്പം ഇന്ത്യയിലെത്തിയ ജസ്റ്റിന് ട്രൂഡോയ്ക്ക് പക്ഷെ തണുപ്പന് സ്വീകരണമാണ് കിട്ടിയത്. ലോകനേതാക്കളുമായി വ്യക്തിപരമായ അടുപ്പം കാത്തുസൂക്ഷിക്കാന് പ്രത്യേക താല്‍പര്യം കാണിക്കുന്ന പ്രധാനമന്ത്രി നരേന്ദ്ര മോദി ട്രൂഡോയെ പലപ്പോഴും കണ്ടഭാവം നടിച്ചില്ലെന്ന വിലയിരുത്തലുമുണ്ട്.\nപ്രധാനരാഷ്ട്രത്തലവന്മാര് ഇന്ത്യയിലെത്തുമ്പോള് കീഴ്‍വഴക്കങ്ങള് മറികടന്ന് നരേന്ദ്ര മോദി നേരിട്ടെത്തി സ്വീകരിക്കാറുണ്ട്. നയതന്ത്ര ബന്ധത്തിന്‍റെ ഉൗഷ്മളത വ്യക്തമാക്കി കെട്ടിപ്പിടുത്തവും. പക്ഷെ ജസ്റ്റിന് ട്രൂഡോ ഫെബ്രുവരി 17ന് ഡല്‍ഹിയില് വിമാനമിറങ്ങിയപ്പോള് സ്വീകരിച്ചത് കൃഷി സഹമന്ത്രി ഗജേന്ദ്ര ശെഖാവത്ത്. മറ്റൊരു രാഷ്ട്രനേതാവ് ഇന്ത്യയിലെത്തുമ്പോള് ട്വിറ്ററിലൂടെ സ്വാഗതം ചെയ്യുന്ന പതിവും മോദി തെറ്റിച്ചു. സ്വന്തം നാടായ ഗുജറാത്തില് കാനഡ പ്രധാനമന്ത്രിക്കൊപ്പം പോകാനും മോദി താല്‍പര്യം കാട്ടിയില്ല. കര്‍ണാടയില് തിരഞ്ഞെടുപ്പ് പ്രചാരണത്തിനാണ് മോദി ആ സമയം നീക്കിവെച്ചത്. ചൈനീസ് പ്രസിഡന്‍റ് ഷീജിന് പിങ്, ജപ്പാന് പ്രധാനമന്ത്രി ഷിന്‍സോ ആബെ, ഇസ്രയേല് പ്രധാനമന്ത്രി ബന്യാമിന് നെതന്യാഹു എന്നിവര് ഗുജറാത്ത് സന്ദര്‍ശിച്ചപ്പോള് മുഴുവന് സമയവും മോദി കൂടിയുണ്ടായിരുന്നു. സബര്‍മതി ആശ്രമവും, സുവര്‍ണക്ഷേത്രവും, താജ്മഹലും, രാജ്ഘട്ടിലെ ഗാന്ധി സമാധിയും ജസ്റ്റിന് ട്രൂഡോയും കുടുംബവും വിനോദസഞ്ചാരികളെപ്പോലെ ഒറ്റയ്ക്ക് നടന്ന് കണ്ടു. ആഗ്രയിലും അഹമ്മദാബാദിലുമെത്തിയപ്പോള് യുപി മുഖ്യമന്ത്രി യോഗി ആദിത്യനാഥോ ഗുജറാത്ത് മുഖ്യമന്ത്രി വിജയ് രൂപാണിയോ തിരിഞ്ഞുനോക്കിയില്ല. സന്ദര്‍ശനത്തിന്‍റെ ഏഴാം ദിനമായിരുന്നു നരേന്ദ്രമോദിയും ജസ്റ്റിന് ട്രൂഡോയും പരസ്പരം കൈകൊടുത്തത്.\n2015 ഏപ്രിലില് നരേന്ദ്ര മോദി കാനഡ സന്ദര്‍ശിച്ചപ്പോള് അദ്ദേഹത്തെ സ്വീകരിച്ചത് പ്രധാനമന്ത്രിയായിരുന്ന സ്റ്റീഫന് ഹാര്‍പറായിരുന്നില്ല. മോദി അതിന് മറുപടി നല്‍കുകയായിരുന്നോ? കാനഡ പ്രധാനമന്ത്രിയെ ഇകഴ്ത്തിക്കാട്ടാന് ശ്രമിച്ചിട്ടില്ലെന്ന് കേന്ദ്രസര്‍ക്കാര് ആവര്‍ത്തിക്കുമ്പോഴും ജനങ്ങള്‍ക്ക് അനുഭവപ്പെട്ടത് മറിച്ചായിരുന്നു. ട്രൂഡോയെ വിളിച്ചുവരുത്തി അപമാനിക്കുകയായിരുന്നോ?\nസ്വന്തം നാട്ടില് ജനപ്രീതിക്ക് ഇളക്കം തട്ടുന്നതിനിടയിലാണ് ജസ്റ്റിന് ട്രൂഡോ ഇന്ത്യയില് വന്നിറങ്ങിയത്. വിശ്വാസപരമായും വംശപരമായും ഇന്ത്യയില് വേരുകളുള്ള ചെറുതല്ലാത്തൊരു ജനവിഭാഗം കാനഡയിലുണ്ട്. അതുകൊണ്ടുതന്നെ ഇന്ത്യയുമായുള്ള ബന്ധം മെച്ചപ്പെടുത്തുന്നതിനൊപ്പം കാനഡയുടെ ആഭ്യന്തരരാഷ്ട്രീയവും ട്രൂഡോയുെട സന്ദര്‍ശനത്തെ നിര്‍ണായകമാക്കി. എന്നാല് വര്‍ണശബളമായ കുര്‍ത്തകളണിഞ്ഞ് സിനിമതാരത്തെപ്പോലെ ഫോട്ടോയ്ക്ക് പോസ് ചെയ്തതിനപ്പുറം കാനഡ പ്രധാനമന്ത്രിയുടെ സന്ദര്‍ശനം ഒരു 'ഫ്ലോപ് ഷോ'യായിരുന്നു. സ്വതന്ത്ര സിഖ് രാഷ്ട്രത്തിന് വേണ്ടിവാദിക്കുന്ന ഖലിസ്ഥാന് വിഘടനവാദികളെ അനുകൂലിക്കുന്ന നിലപാടാണ് ട്രൂഡോയ്ക്കും അദ്ദേഹത്തിന്‍റെ രാഷ്ട്രീയകക്ഷിയായ ലിബര്റല് പാര്‍ട്ടിയുമുള്ളതെന്ന വിലയിരുത്തലുണ്ട്. ട്രൂഡോയുടെ ബഹുമാനാര്‍ഥം ഇന്ത്യയിലെ കനേഡിയന് ഹൈ കമ്മിഷണര് ഒരുക്കിയ വിരുന്നില് സിഖ് വിഘടനവാദി നേതാവ് ജസ്‍പാല് അത്‍വാലിനും ക്ഷണമുണ്ടായിരുന്നു. 1986 ല് പഞ്ചാബ് മന്ത്രിയെ കൊലപ്പെടുത്താന് ശ്രമിച്ച കേസില് പ്രതിയാണ് അത്‍വാല്.\nകാനഡയില് അഞ്ച് ലക്ഷത്തിലധികം സിഖ്കാരുണ്ട്. പ്രബല സമുദായം. ട്രൂഡോയുടെ ലിബറല് പാര്‍ട്ടിക്ക് വോട്ടുചെയ്യുന്നവരാണ് സിഖ്കാരില് ഭൂരിഭാഗവും. വോട്ടുബാങ്ക് രാഷ്ട്രീയത്തിന്‍റെ മര്‍മം അറിയാവുന്ന ട്രൂഡോ തന്‍റെ മന്ത്രിസഭയില് നാല് സിഖ്ക്കാര്‍ക്ക് ഇടം നല്‍കി. പ്രതിരോധമന്ത്രാലയം കൈകാര്യം ചെയ്യുന്ന ഹര്‍ജിത് സിങ് സജ്ജന് ഉള്‍പ്പെടെ. കാനഡയിലെ സിഖ് സംഘടനകള്‍ക്കിടയില് തീവ്രനിലപാടുകാരും സജീവമാണ്. ഗുരുദ്വാരകള് കേന്ദ്രീകരിച്ച് ഇത്തരം ആശയപ്രചാരണങ്ങള് നടക്കുന്നു. പല ഗുരുദ്വാരകളിലും ഇന്ത്യന് പ്രതിനിധികള്‍ക്ക് പ്രവേശനം നല്‍കാറില്ല. ഖലിസ്ഥാന് നിലപാടുകാരായ നേതാക്കള്‍ക്കൊപ്പം ട്രൂഡോ പല ചടങ്ങുകളിലും പങ്കെടുക്കാറുണ്ട്. തീവ്രവാദികളെ തള്ളിപ്പറയണമെന്ന് ഇന്ത്യ കാനഡയോട് ശഠിച്ചപ്പോള് ഇന്ദിരാ ഗാന്ധിയുടെ വധത്തെത്തുടര്‍ന്ന് അരങ്ങേറിയ സിഖ് വിരുദ്ധ കലാപം വംശഹത്യയാണെന്ന് പ്രഖ്യാപിക്കുന്ന പ്രമേയം പാസാക്കി നോവിച്ചു.\n1980 കളിലെ ഖലിസ്ഥാന് ഭീകരവാദവും 1984ലെ ഒാപ്പറേഷന് ബ്ലൂസ്റ്റാറും സ്വന്തം സുരക്ഷാ ഉദ്യോഗസ്ഥരുടെ വെടിയേറ്റുള്ള ഇന്ദിരാഗാന്ധിയുടെ മരണവും ഇന്ത്യയെ ആഴത്തില് മുറിവേല്‍പ്പിച്ച സംഭവങ്ങളാണ്. ഇന്ദിരാഗാന്ധിയുടെ വധത്തിനുപിന്നാലെ അരങ്ങേറിയ സിഖ് വിരുദ്ധകലാപത്തില് കൊല്ലപ്പെട്ടത് മൂവായിരത്തിലധികം പേരാണ്.\nസിഖ് ഭീകരവാദത്തിന്‍റെ ഏറ്റവും ക്രൂരമായ അധ്യായം കാനഡയിലാണ് രചിക്കപ്പെട്ടത്. 1985 ല് എയര് ഇന്ത്യയുടെ ജംബോ ജെറ്റ് വിമാനം കനിഷ്ക്ക അറ്റ്ലാന്‍റിക് സമുദ്രത്തിന് മുകളില് തകര്‍ന്ന് 329 പേരാണ് മരിച്ചത്. കനിഷ്ക്ക ദുരന്തത്തിന്‍റെ അന്വേഷണം കാനഡ ഫലപ്രദമായി നടത്തിയില്ലെന്ന ഇന്ത്യയുടെ വിമര്‍ശനം വസ്തുതയാണ്. 1998 ല് ഇന്ത്യ രണ്ടാം ആവണവപരീക്ഷണം നടത്തിയപ്പോള് എതിര്‍പ്പുമായി അരയും തലയും മുറുക്കിയിറങ്ങിവരുടെ മുന്‍നിരയില് കാനഡയുണ്ടായിരുന്നു.\nഅഖണ്ഡ ഇന്ത്യയ്ക്കായാണ് നിലകൊള്ളുന്നതെന്ന് പ്രഖ്യാപിച്ച് കരാറുകള് ഒപ്പിട്ട് ട്രൂഡോ മടങ്ങി. ട്രൂഡോയുടെ വോട്ട് ബാങ്ക് രാഷ്ട്രീയം തന്നെയാണ് സന്ദര്‍ശനത്തിന്‍റെ ശോഭകെടുത്തിയത്.\nകാനഡയില് സിഖ് വിഘടനവാദ മുദ്രാവാക്യം എത്ര ഉച്ചത്തില് ഉയര്‍ന്നാലും ഇന്ത്യയില് അതിന്‍റെ അലയൊലികള് ഉണ്ടാകുന്ന സാഹചര്യം ഇന്നില്ല. വിദേശത്ത് നിന്ന് ഇന്ത്യയിലേക്ക് നീളുന്ന വിഭജനനീക്കങ്ങള്‍ക്കുനേരെ വാളെടുക്കേണ്ടത് നമ്മുടെ സര്‍ക്കാരിന്‍റെ ഉത്തരവാദിത്വവുമാണ്. പക്ഷെ തന്ത്രം നയമാക്കിവേണം ആ നയതന്ത്രം. കാരണം, ഇന്ത്യന് െഎ.ടി രംഗത്തിന് ആശ്രയകേന്ദ്രം കൂടിയാണ് കാനഡ. കനേഡയന് കമ്പനികള് ഇന്ത്യയില് വന് നിക്ഷേപം നടത്തുന്നുണ്ട്. ഒരുലക്ഷത്തിലധികം ഇന്ത്യന് വിദ്യാര്‍ഥികള് കാനഡയില് പഠിക്കുന്നുണ്ടെന്നാണ് കണക്ക്. വിഭനരാഷ്ട്രീയത്തിന് എതിരെ സംസാരിക്കാന് നമ്മുടെ പ്രധാനമന്ത്രിക്ക് എത്രമാത്രം യോഗ്യതയുണ്ടെന്നത് മറ്റൊരുചോദ്യം.\nവിഭജനത്തിന്‍റെ വിഷരാഷ്ട്രീയത്തിനെതിരെ ജസ്റ്റിന് ട്രൂഡോയെ സാക്ഷിയാക്കി ആഞ്ഞടിച്ചശേഷം നമ്മുടെ പ്രധാനമന്ത്രി നരേന്ദ്ര മോദി നേരെ പോയത് മേഘലായയിലേക്കാണ്. ഇറാഖില് കുടുങ്ങിയ ക്രിസ്ത്യാനികളായ നഴ്സുമാരെ രക്ഷിച്ച് നാട്ടിലെത്തിച്ച തന്‍റെ സര്‍ക്കാരിന്‍റെ മഹാമനസ്ക്കത ക്രൈസ്തവ വിഭാഗങ്ങള്‍ക്ക് ശക്തമായ സ്വാധീനമുള്ള മേഘലയയിലെ തിരഞ്ഞെടുപ്പ് വേദിയില് പ്രധാനമന്ത്രി വിവരിച്ചു. മരണമുഖത്തുനിന്നും സ്വന്തം ജനങ്ങളെ രക്ഷിച്ചുകൊണ്ടുവരേണ്ടത് ഒരു ഭരണാധികാരിയുടെ ഉത്തരവാദിത്വമാണ്. ഒൗദാര്യമല്ല. അധികാരരാഷ്ട്രീയത്തിനായി മതത്തിന്‍റെയും വിശ്വാസങ്ങളുടെ കാര്‍ഡുകള് ഇറക്കികളിക്കുന്നതിന് നമ്മള് ആദ്യം വിമര്‍ശിക്കേണ്ടത് കാനഡയുടെ പ്രധാനമന്ത്രിയെയാണോ? നമ്മുടെ പ്രധാനസേവകരെയാണോ?


ഭാവനാശൂന്യമായ ഷോട്ടുകൾക്കു പിന്നാലെ പോകേണ്ട; വെല്ലിങ്ടനിലും ബോൾട്ട് നോട്ടപ്പുള്ളിയാണ്; ഇന്ത്യ- ന്യൂസ - Samakalika Malayalam\nഭാവനാശൂന്യമായ ഷോട്ടുകൾക്കു പിന്നാലെ പോകേണ്ട; വെല്ലിങ്ടനിലും ബോൾട്ട് നോട്ടപ്പുള്ളിയാണ്; ഇന്ത്യ- ന്യൂസിലൻഡ് അഞ്ചാം പോര് ഇന്ന്\nBy സമകാലിക മലയാളം ഡെസ്‌ക് | Published: 03rd February 2019 05:20 AM |\nLast Updated: 03rd February 2019 05:21 AM | A+A A- |\nവെല്ലിങ്ടൻ: നാലാം ഏകദിനത്തിൽ പിണഞ്ഞ വമ്പൻ തോൽവിയുടെ അങ്കലാപ്പിലാണ് ഇന്ത്യ ഇന്ന് ന്യൂസിലൻഡിനെതിരായ അവസാന ഏകദിന പോരാട്ടത്തിന് ഇറങ്ങുന്നത്. ആദ്യ മൂന്ന് മത്സരങ്ങൾ ജയിച്ചു പരമ്പര സ്വന്തമാക്കിയതിന്റെ ആശ്വാസം ഇന്ത്യക്കുണ്ട്. കാലിലെ പേശിക്കേറ്റ പരുക്കു സുഖപ്പെട്ടതിനാൽ എംഎസ് ധോണി ടീമിലേക്കു മടങ്ങിയെത്തും.\nഇന്ത്യൻ ടീമിൽ വിരാട് കോഹ്‌ലിയും ധോണിയും പകരം വയ്ക്കാനില്ലാത്തവരാണെന്ന് നാലാം ഏകദിനം കാട്ടിത്തന്നു. ഇരുവരും വിട്ടുനിന്ന ഹാമിൽട്ടൻ ഏകദിനത്തിൽ 92 റൺസിന് ഓൾ ഔട്ടായതിന്റെ ക്ഷീണം മികച്ച പ്രകടനത്തോടെ തീർക്കാൻ കണക്കുകൂട്ടിയാണ് ഇന്ത്യ ഇന്നിറങ്ങുന്നത്.\nധോണിയുടെ തിരിച്ചുവരവോടെ ഇന്ത്യൻ ബാറ്റിങ് നിരയ്ക്കു കൂടുതൽ കരുത്തു കൈവരും. അതേസമയം ഹാമിൽട്ടൻ ഏകദിനത്തിലെ അഞ്ച് വിക്കറ്റ് പ്രകടനത്തോടെ ഇന്ത്യയുടെ നടുവൊടിച്ച ട്രെന്റ് ബോൾട്ട് തന്നെയാകും വെല്ലിങ്ടനിലും ഇന്ത്യയുടെ നോട്ടപ്പുള്ളി. പന്തിൽ ഉജ്ജ്വല സ്വിങ് കണ്ടെത്തുന്ന ബോൾട്ടിന് വെല്ലിങ്ടനിലും വിക്കറ്റിന്റെ പിന്തുണയുണ്ടാകുമെന്നാണു വിലയിരുത്തൽ. പിച്ചിന്റെ സ്വഭാവം മനസ്സിലാക്കാതെ ബാറ്റ്സ്മാൻമാർ ഭാവനാശൂന്യമായ ഷോട്ടുകൾക്കു പിന്നാലെ പോയാൽ ഇക്കുറിയും ഇന്ത്യൻ ഇന്നിങ്സിന്റെ ദൈർഘ്യം കുറയും.\nധോണി മടങ്ങിയെത്തുന്നതോടെ യുവതാരം ശുഭ്മാൻ ഗിൽ ടീമിനു പുറത്താകാൻ സാധ്യതയുണ്ട്. പേസർമാരായ മുഹമ്മദ് സിറാജ്, ഖലീൽ അഹ്മ്മദ് എന്നിവർ നിരാശപ്പെടുത്തിയ സാഹചര്യത്തിൽ ബൗളിങ് വിഭാഗത്തിനു മൂർച്ച കൂട്ടാൻ മുഹമ്മദ് ഷമിയെയും ഇന്ത്യ കളിപ്പിച്ചേക്കും.\nവെടിക്കെട്ട് ബാറ്റ്സ്മാൻ മാർട്ടിൻ ഗുപ്റ്റിലിനു പരിശീലനത്തിനിടെ പരുക്കേറ്റതു മാത്രമാണു കീവീസിനു തലവേദന. ഗുപ്റ്റിൽ ഇന്നു കളിച്ചേക്കില്ല.\nനാലാം ഏകദിനത്തിൽ കിവീസ് പുറത്തിരുത്തിയ കോളിൻ മൺറോ ഗുപ്റ്റിലിന് പകരക്കാരനായി ടീമിലെത്തിയേക്കും.\nഇന്ത്യ cricket എംഎസ് ധോണി New Zealand ട്രെന്റ് ബോൾട്ട്


കേരളം നാളെ മുതല് സമ്പൂര്‍ണ ലോക്ക്ഡൗണിലേക്ക്;അറിയണം ഇവയൊക്കെ – Media Mangalam\nകേരളം നാളെ മുതല് സമ്പൂര്‍ണ ലോക്ക്ഡൗണിലേക്ക്;അറിയണം ഇവയൊക്കെ\nതിരുവനന്തപുരം: കേരളത്തില് നാളെ മുതല് ലോക്ഡൗണ് വീണ്ടും തുടങ്ങുന്ന സാഹചര്യത്തില് അത്യാവശ്യങ്ങള്‍ക്ക് പുറത്ത് പോകേണ്ടവര് പോലീസില്‍നിന്ന് പാസ് വാങ്ങണമെന്ന് മുഖ്യമന്ത്രി പിണറായി വിജയന്.രോഗമുള്ളവരുടെയും ക്വാറന്റീന്‍കാരുടെയും വീട്ടില് പോകുന്ന വാര്‍ഡ് തല സമിതിക്കാര്‍ക്ക് വാര്‍ഡില് സഞ്ചരിക്കാന് പാസ് നല്‍കും. ഇവര്‍ക്ക് വാക്സിനും ലഭ്യമാക്കുമെന്നും മുഖ്യമന്ത്രി പറഞ്ഞു.\n*ലോക്ഡൗണ് ഘട്ടത്തില് അത്യാവശ്യ കാര്യങ്ങള്‍ക്ക് പുറത്ത് പോകേണ്ടവര് പോലീസില് നിന്ന് പാസ് വാങ്ങണം.\n*അന്തര്‍ജില്ലാ യാത്രകള് ഒഴിവാക്കണം. ഒഴിവാക്കാന് കഴിയാത്തവര് പേരും മറ്റു വിവരം എഴുതിയ സത്യവാങ്മൂലം കൈയ്യില് കരുതണം.\n*വിവാഹം, മരണാനന്തര ചടങ്ങുകള്, രോഗിയെ കാണല് എന്നിവയ്ക്കേ സത്യവാങ്മൂലത്തോടെ യാത്രചെയ്യാന് അനുവാദമുള്ളൂ.\n*കാര്‍മ്മികത്വം വഹിക്കുന്നവര് ക്ഷണക്കത്തും സത്യവാങ്മൂലവും കൈയ്യില് കരുതണം.\n*മറ്റ് സംസ്ഥാനങ്ങളില്‍നിന്ന് യാത്ര ചെയ്ത് വരുന്നവര് കോവിഡ് ജാഗ്രത പോര്‍ട്ടലില് റജിസ്റ്റര് ചെയ്യണം. അത് നിര്‍ബന്ധമാണ്.\n*റജിസ്റ്റര് ചെയ്തില്ലെങ്കില് അവര് സ്വന്തം ചെലവില് 14 ദിവസം ക്വാറന്റീനില് കഴിയണം.\n*ലോക്ഡൗണ് കാലത്ത് തട്ടുകടകള് തുറക്കരുത്.\n*വാഹന റിപ്പയര് വര്‍ക് ഷോപ്പ് ആഴ്ചയുടെ അവസാനം രണ്ട് ദിവസം തുറക്കാം.\n*ഹാര്‍ബറില് ലേല നടപടി ഒഴിവാക്കേണ്ടതാണ്.\n*ബാങ്കുകള് ഒന്നിടവിട്ട ദിവസം പ്രവര്‍ത്തിക്കുന്നതാണ് നല്ലത്.\n*അതിഥി തൊഴിലാളികള്‍ക്ക് നിര്‍മ്മാണ സ്ഥലത്ത് തന്നെ ഭക്ഷണവും താമസും കരാറുകാരന് നല്‍കണം.\n*ചിട്ടിപ്പണം പിരിക്കാനും മറ്റും ധനകാര്യസ്ഥാപന പ്രതിനിധികള് ഗൃഹസന്ദര്‍ശനം നടത്തുന്നത് ഒഴിവാക്കണം.\nജീവനും ജീവനോപാധികളും സംരക്ഷിക്കുക എന്നതിന്റെ ഭാഗമായാണ് ചെറിയ രീതിയിലുള്ള നിയന്ത്രണങ്ങള് വെച്ചത്. എന്നാല് കോവിഡ് വ്യാപിക്കുന്ന സാഹചര്യത്തില് ജീവന് സംരക്ഷിക്കുക എന്നതാണ് പ്രധാനം. മരണനിരക്ക് എത്ര കുറവാണെങ്കിലും രോഗനിരക്ക് കൂടുമ്പോള് മരണവും കൂടും. അതൊഴിവാക്കാനാണ് ലോക്ക്ഡൗണ് എന്നും മുഖ്യമന്ത്രി പറഞ്ഞു.\nവാഗ്ദാനങ്ങള് പാലിക്കാന് ഉള്ളതാണ് ;വിജയിച്ച സ്ഥാനാര്‍തഥികള് കണ്ടുപഠിക്കേണ്ട ഒരു മാതൃക തമിഴ്‌നാട്ടില് ഉണ്ട്;പ്രകടനപത്രികയിലെ5വാഗ്ദാനങ്ങള് നടപ്പാക്കാനുള്ള ഉത്തരവില് ഒപ്പുവെച്ച് മുഖ്യമന്ത്രി എം.കെ. സ്റ്റാലിന്


Buy ബ്ലാക്ക് & ഡെക്കർ പ്രഷർ വാഷർ PW1370TD 100 ബാർ online in India. Best prices, Free shipping\n› ബ്ലാക്ക് & ഡെക്കർ പ്രഷർ വാഷർ PW1370TD 100 ബാർ\nബ്ലാക്ക് & ഡെക്കർ പ്രഷർ വാഷർ PW1370TD 100 ബാർ http://www.fabmart.com/ml/products/black-decker-pw1370td-100bar-high-pressure-washer\nഈ എക്‌സ്‌ക്ലൂസീവ് പ്രഷർ വാഷർ ഉപയോഗിച്ച് നിങ്ങളുടെ വീട്, കാർ, പൂന്തോട്ട പാത, ബാക്കി സ്ഥലങ്ങൾ എന്നിവ വൃത്തിയായി സൂക്ഷിക്കുക. ഈ മൾട്ടി പർപ്പസ് ക്ലീനിംഗ് ഉപകരണങ്ങളും ഉയർന്ന മർദ്ദമുള്ള വാട്ടർ സ്പ്രേയറും നിങ്ങൾ നിക്ഷേപിക്കുന്ന ഓരോ ചില്ലിക്കാശും വിലമതിക്കുന്നു.\nനിങ്ങളുടെ വീടിന്റെ വിൻഡോകളും ഫ്ലോറിംഗുകളും കഴുകുന്നതിന് അനുയോജ്യം, ഈ കാർ വാഷറിന് ലോ-പ്രഷർ ബൈ-പാസ് ഉള്ള ഓട്ടോമാറ്റിക് സുരക്ഷാ വാൽവ് ഉണ്ട്. ഈ പമ്പിന്റെ ടോട്ടൽ സ്റ്റോപ്പ് സിസ്റ്റം ഉപയോഗത്തിലില്ലാത്തപ്പോൾ യൂണിറ്റ് നിർത്തുന്നുവെന്ന് ഉറപ്പാക്കുന്നു, അങ്ങനെ വൈദ്യുതിയും വെള്ളവും ലാഭിക്കാൻ നിങ്ങളെ സഹായിക്കുന്നു. വലുപ്പത്തിൽ ഒതുക്കമുള്ളതും ഭാരം കുറഞ്ഞതുമായ ഈ പ്രഷർ വാഷർ ചുറ്റും കൊണ്ടുപോകാൻ എളുപ്പമാണ്.\nപരമാവധി സമ്മർദ്ദം: 100 ബാർ\nബന്ധിപ്പിച്ച ലോഡ്: 1300 W.\nപ്രഷർ ഹോസ് -3 mtr\nReviews about ബ്ലാക്ക് & ഡെക്കർ പ്രഷർ വാഷർ PW1370TD 100 ബാർ


മാപ്പല്ല കോപ്പ് പറയും… എന്ന് യൂത്ത് കോണ്‍ഗ്രസ് സംസ്ഥാന വൈസ് പ്രസിഡന്റ് എന്.എസ് നുസൂർ.\nHome/News/മാപ്പല്ല കോപ്പ് പറയും… എന്ന് യൂത്ത് കോണ്‍ഗ്രസ് സംസ്ഥാന വൈസ് പ്രസിഡന്റ് എന്.എസ് നുസൂർ.\nNews DeskJun 20, 2020, 03:11 pm IST\nആരോഗ്യമന്ത്രി കെ.കെ ശൈലജക്കെതിരെയുള്ള കെ.പി.സി.സി പ്രസിഡന്റ് മുല്ലപ്പള്ളി രാമചന്ദ്രന്റെ വിവാദ പ്രസ്താവനയെ പിന്തുണച്ച് കൊണ്ട് യൂത്ത് കോണ്‍ഗ്രസ് സംസ്ഥാന വൈസ് പ്രസിഡന്റ് എന്.എസ് നുസൂറിൻറെ ഫേസ് ബുക്ക് പോസ്റ്റ്. മാപ്പല്ല കോപ്പ് പറയും എന്ന തലക്കെട്ടിലാണ് നുസൂര് മുല്ലപ്പള്ളിയെ പിന്തുണച്ചും ഡി.വൈ.എഫ്.ഐയെ വിമര്‍ശിച്ചു കൊണ്ടും ഫേസ്ബുക്ക് പോസ്റ്റ് ഇട്ടിരിക്കുന്നത്. നിപ രാജകുമാരി എന്നു പേരെടുത്തശേഷം ആരോഗ്യമന്ത്രി ഇപ്പോള് കോവിഡ് റാണി എന്ന പദവിക്കായി ശ്രമിക്കുകയാണെന്നായിരുന്നു മുല്ലപ്പള്ളിയുടെ വിവാദ പ്രസ്താവന. പറഞ്ഞതില് ഉറച്ച് നില്‍ക്കുന്നുവെന്നും പറഞ്ഞ വാക്കുകള് ഇന്ന് വരെ തിരുത്തേണ്ടിവന്നിട്ടില്ലെന്നുമായിരുന്നു മുല്ലപ്പള്ളി ഇത് സംബന്ധിച്ചു ഉയർന്ന വിവാദങ്ങളോട് തുടർന്ന് പ്രതികരിച്ചത്.\nഎന്.എസ് നുസൂറിന്റെ ഫേസ്ബുക്ക് പോസ്റ്റിന്റെ പൂര്‍ണരൂപം ഇങ്ങനെയാണ്.\nമാപ്പല്ല കോപ്പ് പറയും….ശൈലജ ടീച്ചർക്കെതിരെയുള്ള പരാമർശത്തിൽ മുല്ലപ്പള്ളി മാപ്പ് പറയണമെന്നുള്ള ഡിഫിക്കാരുടെ പൂതി മനസ്സിൽ വച്ചാൽ മതി.കൂത്തുപറമ്പിലെ അഞ്ചു രക്തസാക്ഷികളെ ഓർമ്മയുണ്ടോ സഖാക്കളേ?കെ.കെ. രാജീവൻ, കെ. ബാബു, മധു, കെ.വി. റോഷൻ, ഷിബുലാൽ. നിങ്ങളുടെ ജീവിക്കുന്ന രക്തസാക്ഷി പുഷ്പനും ഉൾപ്പടെയുള്ളവരെ മറക്കരുത്. അവരുടെ രക്തംകൊണ്ട് തളംകെട്ടിയ മണ്ണല്ലേ കൂത്തുപറമ്പ്. അവിടുത്തെ എം എൽ എ അല്ലെ ഈ ടീച്ചർ. യൂത്ത് കോൺഗ്രസ് ഏറ്റെടുത്ത സ്വാശ്രയസമരം കത്തിക്കാളുമ്പോൾ, ലാത്തിചാർജുകൾ കൊണ്ട് പ്രവർത്തകർക്ക് ശരീരത്തിൽ പൊട്ടലുകളും പരിക്കുകളും ഉണ്ടായസമയംഡീൻ കുര്യാക്കോസിന്റെയും സി ആർ മഹേഷിന്റേയും ആരോഗ്യനില വഷളാകുമ്പോൾ സ്വാശ്രയ ഫീസ് വർദ്ധനവ് പിൻവലിക്കണമെന്നാവശ്യപ്പെട്ടുള്ള കത്ത് നൽകാൻ ആദ്യമായും അവസാനമായും ഞാൻ പിണറായി വിജയന്റെ ഓഫീസിൽ പോയി.\nഎനിക്ക് ഓർമയുണ്ട് അന്ന് അവിടിരുന്ന ഒരു മഹാൻ പറഞ്ഞത് “നിങ്ങളുടെ സമരം വിജയിക്കും കാരണം സ്വാശ്രയസ്ഥാപനങ്ങളെ വരുതിക്ക് കൊണ്ട് വരണം എന്നത് മുഖ്യന്റെയും ആരോഗ്യമന്ത്രിയുടെയും ആവശ്യമാണ്. അവർക്ക് ആരെയും പേടിയില്ല അതാണ് ഇപ്പോഴത്തെ ഏറ്റവും വലിയ പ്രശ്നം”. സത്യത്തിൽ ആദ്യം ഞാൻ മനസുകൊണ്ട് സന്തോഷിച്ചു. കാരണം എത്രയോ പ്രവർത്തകർ സമരത്തിൽ ബുദ്ധിമുട്ടനുഭവിച്ചു കഴിഞ്ഞു. ഡീൻ കുര്യാക്കോസും രക്തസമ്മർദത്തിന്റെ ബുദ്ധിമുട്ടുള്ള സി ആറും നന്നേ ക്ഷീണിച്ചു തുടങ്ങിയിരുന്നു.\nപക്ഷെ കണക്കുകൂട്ടലുകൾ തെറ്റിച്ചു കൊണ്ട് സമരത്തെ അടിച്ചമർത്താൻ പോലീസ് ശ്രമങ്ങൾ തുടർന്നുകൊണ്ടേയിരുന്നു. ചാനലുകളും പത്രങ്ങളും ഇതിനോടകം നമ്മുടെ സമരത്തെ ഏറ്റെടുത്തു. കോൺഗ്രസ് നേതാക്കൾ നമ്മളോട് നല്ലവാക്കുകൾ പറയാൻ തുടങ്ങി.ഇതിനിടയിൽ മാനേജ്മെന്റ് പ്രതിനിധികളും സർക്കാർ പ്രതിനിധികളുമായി രഹസ്യചർച്ചകൾ തുടങ്ങി എന്ന് നേരത്തെ സംസാരിച്ച മഹാനെ വിളിച്ചപ്പോൾ മനസിലാക്കിയിരുന്നു. സമരനേതാക്കൾ അബോധാവസ്ഥയിലേക്ക് കടക്കും എന്ന് ബോധ്യം വന്നതിന്റെയന്നു സമരത്തെ അടിച്ചമർത്തി പന്തല് പൊളിക്കാൻ സർക്കാർ നിർദേശം നൽകി. ഞങ്ങൾ പ്രതിരോധിച്ചു.\nഒട്ടനവധി പ്രവർത്തകൻ പരിക്കുകളോടെ ആശുപത്രിയിലായി, മുനീർ എന്ന കെ എസ് യു ക്കാരന്റെ കണ്ണിന്റെ കാഴ്ച നഷ്ട്ടപ്പെട്ടു. യൂത്ത് കോൺഗ്രസ് നേതാവ് വെഞ്ഞാറമൂട് ഫെബിൻ ഉൾപ്പടെയുള്ളവരുടെ തലപൊട്ടി ചോരവാർന്ന് മാരക പരിക്കുകളുണ്ടായി . അന്നത്തെ സമരത്തിന്റെ തിക്തഫലം അനുഭവിക്കുകയാണ് ഇന്നും ഞങ്ങളുടെ പ്രവർത്തകർ.അന്നത്തെ കെപിസിസി പ്രസിഡന്റ് വി എം സുധീരനടക്കം നടുറോഡിൽ വീഴുന്ന സാഹചര്യമുണ്ടായി. സമരം നിയമസഭാസാമാജികർ ഏറ്റെടുത്തു. അവസാനം മാനേജ്മെന്റ് മുട്ടുമടക്കി ഫീസ് കുറക്കാൻ സമ്മതിച്ചു. പക്ഷെ അവസാനവട്ട ചർച്ച ഞങ്ങളെ ഞെട്ടിച്ചു. ഫീസ് കുറക്കാനുള്ള മാനേജ്‌മെന്റ് തീരുമാനം ആരോഗ്യമന്ത്രിയും മുഖ്യമന്ത്രിയും രഹസ്യമായി അട്ടിമറിച്ചു. എത്രക്കാണ് കച്ചവടം ഉറപ്പിച്ചതെന്നത് രഹസ്യമായ പരസ്യമാണ്..ഇത് ഇപ്പോൾ പറയാൻ കാരണം.\n“മുല്ലപ്പള്ളിയെക്കൊണ്ട് മാപ്പ് പറയുന്നതിനേക്കാളും നല്ലത് നട്ടെല്ലുടെങ്കിൽ സഖാവ് റഹീമും കൂട്ടരും കൂത്തുപറമ്പ് രക്തസാക്ഷികളുടെ ആത്മാവിനെപ്പോലും വിറ്റു തിന്ന ശൈലജ ടീച്ചറെ കൊണ്ട് രക്തസാക്ഷി കുടുംബങ്ങളോട് മാപ്പ് പറയിക്ക്…” എന്.എസ് നുസൂറിന്റെ ഫേസ്ബുക്ക് പോസ്റ്റിൽ പറയുന്നു.


പാതിരാത്രിയിൽ പെൺകുട്ടിക്ക് കാവൽനിന്നത് കെഎസ്ആർടിസി ബസ്! ചങ്ക് മാത്രമല്ല, ആങ്ങളയുമാണ് ആനവണ്ടി... |agirl's appreciation post about ksrtc goes viral in social media. - Malayalam Oneindia\nപാതിരാത്രിയിൽ പെൺകുട്ടിക്ക് കാവൽനിന്നത് കെഎസ്ആർടിസി ബസ്! ചങ്ക് മാത്രമല്ല, ആങ്ങളയുമാണ് ആനവണ്ടി...\nPublished: June 11 2018, 11:50 [IST]\nകൊല്ലം: ചങ്കല്ല, ചങ്കിടിപ്പാണ് പലർക്കും കെഎസ്ആർടിസി. കോട്ടയം-കുമളി റൂട്ടിലോടുന്ന ബസിനെ പ്രണയിച്ച പെൺകുട്ടിയും ആ ചങ്ക് ബസുമെല്ലാം മലയാളിക്ക് കെഎസ്ആർടിസി ബസിനോടുള്ള പ്രേമം തുറന്നുകാണിക്കുന്നു. എന്നാൽ കെഎസ്ആർടിസിക്ക് യാത്രക്കാരോട് ഇത്ര സ്നേഹമില്ലെന്നാണ് പൊതുവെയുള്ള പരിഭവം. പക്ഷേ, ഇപ്പോൾ ഫേസ്ബുക്കിൽ വൈറലായിരിക്കുന്ന കുറിപ്പ് ആ പരിഭവവും മായ്ച്ചുകളയും. അതെ, നന്മയുള്ളവരാണ് കെഎസ്ആർടിസി ജീവനക്കാർ.\nആതിര ജയൻ എന്ന പേരിൽ ഫേസ്ബുക്കിൽ എഴുതിയ അഭിനന്ദന കുറിപ്പാണ് കെഎസ്ആർടിസിയ്ക്ക് അഭിമാനമായി മാറിയിരിക്കുന്നത്. അർദ്ധരാത്രിയിൽ ഒറ്റപ്പെട്ട സ്ഥലത്തെ ബസ് സ്റ്റോപ്പിലിറങ്ങിയ യുവതിക്ക്, സഹോദരൻ വരുന്നത് വരെ ഒരു ബസും അതിലെ ജീവനക്കാരും യാത്രക്കാരും കാവൽ നിന്നതിനെക്കുറിച്ചായിരുന്നു ആ ഫേസ്ബുക്ക് കുറിപ്പ്. ജൂൺ രണ്ടിന് കൊല്ലം ചവറയ്ക്കടുത്ത ശങ്കരമംഗലം ബസ് സ്റ്റോപ്പിലായിരുന്നു സംഭവം. അന്ന് രാത്രി ജീവനക്കാരോടും യാത്രക്കാരോടും നന്ദി പറയാൻ കഴിയാതിരുന്ന പെൺകുട്ടി പിന്നീട് ഫേസ്ബുക്ക് കുറിപ്പിലൂടെ നന്ദി അറിയിക്കുകയായിരുന്നു. ഈ കുറിപ്പാണ് ഫേസ്ബുക്കിൽ വൈറലായത്.\nസ്ഥിരമായി കെഎസ്ആർടിസി ബസിൽ യാത്ര ചെയ്യുന്ന യുവതി ജൂൺ രണ്ടിന് രാത്രിയിലാണ് അങ്കമാലിയിൽ നിന്ന് കൊല്ലത്തേക്ക് യാത്രതിരിച്ചത്. കോയമ്പത്തൂരിൽ നിന്നും തിരുവനന്തപുരത്തേക്കുള്ള കെഎസ്ആർടിസി സൂപ്പർ ഫാസ്റ്റിലായിരുന്നു യാത്ര. ബസ് കൊല്ലത്ത് എത്തിയപ്പോൾ ഏകദേശം രാത്രി ഒന്നര മണിയായിരുന്നു. ചവറയ്ക്ക് അടുത്ത ശങ്കരമംഗലം ബസ് സ്റ്റോപ്പിലാണ് യുവതി ഇറങ്ങിയത്. വീട്ടിലേക്ക് കൊണ്ടുപോകാൻ സഹോദരൻ വരുമെന്നായിരുന്നു യുവതിയുടെ പ്രതീക്ഷ. എന്നാൽ മഴ കാരണം സഹോദരൻ ബസ് സ്റ്റോപ്പിലെത്താൻ അൽപം വൈകി. ഈ സമയം യുവതി മാത്രമേ ബസ് സ്റ്റോപ്പിൽ ഉണ്ടായിരുന്നുള്ളു.\nഅവർ യാത്ര തുടർന്നത്...\nപക്ഷേ, പാതിരാത്രിയിൽ ബസ് സ്റ്റോപ്പിലിറങ്ങിയ യുവതിയെ തനിച്ചാക്കി പോകാൻ കെഎസ്ആർടിസി ജീവനക്കാർ തയ്യാറായിരുന്നില്ല. യുവതിയുടെ സഹോദരൻ വരുന്നതുവരെ ആ ബസും അതിലെ ജീവനക്കാരും യാത്രക്കാരും അവിടെ കാത്തുകിടന്നു. ഏഴ് മിനിറ്റോളം ബസ് ശങ്കരമംഗലം ബസ് സ്റ്റോപ്പിൽ നിർത്തിയിട്ടു. ബസ് ജീവനക്കാരോട് കാത്തുനിൽക്കേണ്ടെന്ന് പറഞ്ഞെങ്കിലും സഹോദരൻ എത്തിയതിന് ശേഷം മാത്രമാണ് അവർ യാത്ര തുടർന്നത്. അന്നത്തെ രാത്രിയിൽ നന്ദി പറയാൻ പോലും കഴിയാതിരുന്ന യുവതി പിന്നീട് ഈ സംഭവം വിവരിച്ച് ഫേസ്ബുക്കിലൂടെ കെഎസ്ആർടിസി ജീവനക്കാരോടും യാത്രക്കാരോടും നന്ദി അറിയിക്കുകയും ചെയ്തു.\nകെഎസ്ആർടിസി ജീവനക്കാരോട് നന്ദി പ്രകടിപ്പിച്ചുള്ള പോസ്റ്റ് നിമിഷങ്ങൾക്കകം സോഷ്യൽമീഡിയയിൽ വൈറലായി. യാത്ര ചെയ്ത ബസിലെ ടിക്കറ്റിന്റെ ചിത്രം യുവതി ഫേസ്ബുക്കിൽ പോസ്റ്റ് ചെയ്തിരുന്നതിനാൽ ജീവനക്കാരെ കണ്ടെത്താനായിരുന്നു ഏവരുടെയും ശ്രമം. ഒടുവിൽ ആ നന്മ വറ്റാത്ത കെഎസ്ആർടിസി ജീവനക്കാരെ കണ്ടെത്തി. തിരുവനന്തപുരം സെൻട്രൽ ഡിപ്പോയിലെ കണ്ടക്ടർ പിബി ഷൈജുവും ഡ്രൈവർ കെ ഗോപകുമാറുമായിരുന്നു അന്ന് ബസിലുണ്ടായിരുന്നത്. ജീവനക്കാരെ തിരിച്ചറിഞ്ഞതോടെ അഭിനന്ദനങ്ങളുടെ പ്രവാഹമാണ് ഇവരുവരെയും തേടിയെത്തിയത്.\nകെഎസ്ആർടിസിയിലെ ഡിപ്പോ ഉദ്യോഗസ്ഥർ മുതൽ എംഡി ടോമിൻ തച്ചങ്കരി വരെ ഇരുവരെയും ഫോണിൽ വിളിച്ച് അഭിനന്ദനമറിയിച്ചു. കെഎസ്ആർടിസിയുടെ ഔദ്യോഗിക അഭിനന്ദന കുറിപ്പ് ടോമിൻ തച്ചങ്കരി രണ്ടുപേർക്കും കൈമാറി. ഇതിനുപുറമേ കെഎസ്ആർടിസി ഫാൻ ക്ലബുകളുടെയും കൂട്ടായ്മകളുടെയും അഭിനന്ദനങ്ങളും ഇവരെ തേടിയെത്തി. എന്തായാലും കെഎസ്ആർടിസിയിലെ പൊന്നാങ്ങളമാരായ ഇവർ തന്നെയാണ് ഇപ്പോൾ സോഷ്യൽ മീഡിയയിലെ ഹീറോസ്.\nകൂടുതൽ ksrtc വാർത്തകൾView All\na girls appreciation post about ksrtc goes viral in social media.\nStory first published: Monday, June 11, 2018, 11:50 [IST]


ലോക്സഭ തെരഞ്ഞെടുപ്പ് 2019; ബംഗാളിൽ ബിജെപി സ്ഥാനാർഥിയെ തടഞ്ഞു|Lok Sabha Election 2019: bjp candidate stopped and attacked in polling booth – News18 Malayalam\nLok Sabha Election 2019; ബംഗാളിൽ അക്രമം തുടരുന്നു; ബിജെപി വനിത സ്ഥാനാർഥിയെ ബൂത്തിൽ തടഞ്ഞു, പിടിച്ചുതള്ളി\nവെസ്റ്റ് മിഡ്നാപ്പൂരിലെ പൊലീസ് സൂപ്രണ്ടായിരുന്ന ഭാരതി മമതയുടെ ഏറ്റവും വേണ്ടപ്പെട്ട ആളായിരുന്നു.\nBJP's Bharati Ghosh duringascuffle with alleged TMC members.\nLast Updated : May 12, 2019, 12:12 IST\nഘട്ടാൽ: പശ്ചിമ ബംഗാളിൽ തെരഞ്ഞെടുപ്പിനിടെ വീണ്ടും അക്രമം. ഘട്ടാൽ ലോക്സഭ സീറ്റിലെ ബിജെപി സ്ഥാനാർഥിയും മുൻ ഐപിഎസ് ഉദ്യോഗസ്ഥയുമായ ഭാരതി ഘോഷിന്റെ വാഹന വ്യാഹത്തിനു നേരെ തൃണമൂൽ കോൺഗ്രസ് പ്രവർത്തകർ ആക്രമണം നടത്തിയതായി ആരോപണം. ബൂത്തിലേക്ക് പ്രവേശിക്കാൻ ശ്രമിച്ച ഭാരതിയെ പ്രവർത്തകർ തടഞ്ഞതായും ആരോപണമുണ്ട്. തൃണമൂൽ വനിത സംഘത്തിലെ അംഗങ്ങളാണ് ഇവരെ തടഞ്ഞത്.\nalso read: Lok Sabha Election 2019: ബംഗാളിൽ ബിജെപി പ്രവർത്തകൻ കൊല്ലപ്പെട്ട നിലയിൽ\nപലതവണ തടയുകയും തള്ളിയിടുകയും ചെയ്തതായി ഭാരതി ആരോപിച്ചു. സംഭവത്തെ കുറിച്ച് പറയുന്നതിനിടെ ഭാരതി പൊട്ടിക്കരഞ്ഞു. ഇഷ്ടിക കൊണ്ടാണ് വാഹന വ്യൂഹത്തെ ആക്രമിച്ചതെന്നും അവർ പറഞ്ഞു. ആക്രമണത്തിൽ കാലിന് പരുക്കേറ്റ ഭാരതിയെ സുരക്ഷ ഉദ്യോഗസ്ഥരാണ് രക്ഷപ്പെടുത്തിയത്. പോളിംഗ് ഏജന്റിനെ വിന്യസിക്കാനാണ് ഭാരതി ബൂത്തിലെത്തിയത്.\nഅതേസമയം ഭാരതി ബൂത്തിൽ അതിക്രമിച്ച് കടന്ന് മൊബൈലിൽ വീഡിയോ പകർത്താൻ ശ്രമിച്ചു എന്നാണ് വിവരങ്ങൾ. സംഭവത്തിൽ തെരഞ്ഞെടുപ്പ് കമ്മീഷൻ റിപ്പോർട്ട് തേടിയിട്ടുണ്ട്.\nവെസ്റ്റ് മിഡ്നാപ്പൂരിലെ പൊലീസ് സൂപ്രണ്ടായിരുന്ന ഭാരതി മമതയുടെ ഏറ്റവും വേണ്ടപ്പെട്ട ആളായിരുന്നു. ഈ വർഷം ഫെബ്രുവരിയിലാണ് ഭാരതി ബിജെപിയിൽ ചേർന്നത്.\nപശ്ചിമബംഗാളിൽ തെരഞ്ഞെടുപ്പിനിടെ ആക്രമണം തുടരുകയാണ്. പല ബൂത്തുകളിലും ബിജെപി തൃണമൂൽ പ്രവർത്തകർ ഏറ്റുമുട്ടി. ഝർഗ്രാമിൽ ബിജെപി പ്രവർത്തകനെ തൃണമൂൽ കോൺഗ്രസ് പ്രവർത്തകർ കൊലപ്പെടുത്തി. ആക്രമണങ്ങളുടെ പശ്ചാത്തലത്തിൽ സുരക്ഷ ശക്തമാക്കിയിട്ടുണ്ട്.\nFirst published: May 12, 2019, 12:12 IST\n2019 Lok Sabha Election Polling day2019 Loksabha Election2019 ലോക്സഭാ തെരഞ്ഞെടുപ്പ്contest to loksabhaLok Sabha Election 2019lok sabha polls in West Bengalloksabha battleലോക്സഭ തെരഞ്ഞെടുപ്പ്ലോക്സഭ തെരഞ്ഞെടുപ്പ് 2019ലോക്സഭാ തെരഞ്ഞെടുപ്പ് 2019


കോഴിയിറച്ചിപോലെ ചെമ്മീനിലും രാസവസ്തുക്കള് കുത്തിവെയ്പ്പ് വ്യാപകമാകുന്നു | Kerala News Today\nകോഴിയിറച്ചിപോലെ ചെമ്മീനിലും രാസവസ്തുക്കള് കുത്തിവെയ്പ്പ് വ്യാപകമാകുന്നു\nകോഴിയിറച്ചിക്ക് പിന്നാലെ ചെമ്മീനിലും കുത്തിവെയ്പ്പ് വ്യാപകമാകുന്നതായി റിപ്പോര്‍ട്ടുകള്. തൂക്കം കൂടുന്നതിനായി ബ്രോയിലര് കോഴികളില് സ്റ്റിറോയിഡുകള് പോലുള്ള രാസവസ്തുക്കള് കുത്തിവെക്കുന്നത് പതിവായിരുന്നു. ഇതിന് പുറമെയാണ് വാണിജ്യാടിസ്ഥാനത്തിലുള്ള ചെമ്മീനുകളിലും രാസവസ്തുക്കള് കുത്തിവെയ്ക്കുന്നതെന്നാണ് വിവരങ്ങള് വ്യക്തമാക്കുന്നത്.\nമത്സ്യ വിപണിയില് ചെമ്മീന്, കരിമീന് പോലുള്ള മീനുകള്‍ക്കാണ് ഏറ്റവും കൂടുതല് വില ഈടാക്കുന്നത്. കാഴ്ചയില് നല്ല ഗുണമേന്മ തോന്നിക്കുമെങ്കിലും ഇവ ആരോഗ്യത്തിന് ഹാനികരമാണ്. പ്രായമെത്താത്ത കോഴികളില് രാസവസ്തുക്കള് കുത്തിവെച്ച് തൂക്കം വര്‍ധിപ്പിക്കുന്ന അതേ രീതിയിലാണ് ചെമ്മീനുകളിലും രാസപ്രയോഗം നടത്തുന്നത്. ഇതുവഴി നാളുകളോളം ഇവ കേടുകൂടാതെയിരിക്കുകയും ചെയ്യുന്നു. ഏറെ നാളുകള് കഴിഞ്ഞാലും അഴുകാതിരിക്കുന്ന ചെമ്മീനുകള് മത്സ്യവിപണിയില് അഴുകാത്തതിനാല് ആളുകള് വാങ്ങിക്കുന്നു.\nമൊത്തക്കച്ചവടക്കാരുടെ കൈയില് നിന്ന് വാങ്ങിക്കുന്ന ചില്ലറ വില്‍പ്പനക്കാരാണ് ചെമ്മീനുകളില് ഇത് കുത്തിവെയ്ക്കുന്നത്. വന്‍തോതില് കയറ്റി അയക്കപ്പെടുന്ന ചെമ്മീനുകളിലാണ് മനുഷ്യത്വം മരവിപ്പിക്കുന്ന പ്രവര്‍ത്തികള് നടക്കപ്പെടുന്നതെന്നാണ് വിവരങ്ങള് വ്യക്തമാക്കുന്നത്.\nഎന്നാല് ഇത് കുത്തിവെയ്ക്കുന്നവര് ഇതിന്‍റെ ദൂഷ്യവശങ്ങള് അറിയുന്നില്ല. പിടയ്ക്കുന്ന ചെമ്മീനുകളില്‍ത്തന്നെ ഇത് കുത്തിവെയ്ക്കുന്നതോടുകൂടി രാസപ്രവര്‍ത്തനങ്ങള് എളുപ്പത്തില് നടക്കുകയും ചെയ്യുന്നു.\nപ്രധാനമായും ടൂറിസം മേഖലകളിലാണ് ഇത്തരം ഭക്ഷ്യവിഭവങ്ങള് ഏറെയും ചെലവാകുന്നത്. വലിയ വിലകൊടുത്തു വാങ്ങാനാകാത്ത പാവപ്പെട്ടവരെ മാറ്റിനിര്‍ത്തിയാല് പലരും കാന്‍സര് ഉള്‍പ്പെടെയുള്ള മാരകരോഗങ്ങളാണ് ഇതോടൊപ്പം വാങ്ങിക്കുന്നതെന്നാണ് ആരോഗ്യമേഖല വ്യക്തമാക്കുന്നത്.


ks chithra says first see in ar rahnan - Malayalam Filmibeat\nഇന്ത്യൻ സംഗീത ലോകത്തെ ചക്രവർത്തിയെന്നാണ് എആർ റഹ്മാനെ വിശേഷിപ്പിക്കുന്നത്. റഹ്മാനെ കുറിച്ചു മുറ്റുളള ഗായകർക്കും പറയാനും വിജയത്തിന്റെ കഥകൾ മാത്രമായിരിക്കും. റഹാമനെ എല്ലാവരും ആരാധിക്കുകയും സ്നേഹിക്കുകയും ചെയ്യുന്നുണ്ടെങ്കിലും റഹമാന്റെ പ്രിയപ്പെട്ട പാട്ടുകാരിൽ ഒരാൾ മലയാളികളുടെ സ്വന്തം കെഎസ് ചിത്രയാണ്. നിരവധി ഹിറ്റുകളാണ് ചിത്ര റഹമാൻ കൂട്ട്കെട്ടിൽ പിറന്നിറിക്കുന്നത്. ഇത്രയും ഹിറ്റുകൾ ഇരുവരും ചേർന്ന സൃഷ്ടിച്ചിരുന്നുവെങ്കിലും ആദ്യം കണ്ടപ്പോൾ ഇരുവരും തമ്മിൽ മിണ്ടിയിരുന്നില്ല. നിരവധി നാളുകൾക്ക് ശേഷമാണ് ഇവർ തമ്മിൽ മിണ്ടിയതത്രേ. കെ എസ് ചത്ര നൽകിയ അഭിമുഖത്തിലായിരുന്നു ഈ വെളിപ്പെടുത്തൽ.\nരാജ സാറിന്റെ പാട്ടിന്റെ റെക്കോർഡിങ് സമയത്താണ് ആദ്യമായി റഹ്മാനെ കാണുന്നത്.. പാട്ട് റെക്കോർഡ് ചെയ്യുന്നതിനും മുൻപ് രാജസാർ ഒരു റിഹേഴ്സൽ നടത്തും. അത് ഓർക്കസ്ട്രയുടെ കൂടെ തന്നെയാണ്. പിന്നെ ഏത് ബാലൻസിങ് നിർത്തും. എന്നിട്ട് കീബോർഡ് ചെയ്യും. എന്നിങ്ങനെയാണ്. ദിലീപ് കീ ബോർഡ് ചെയ്യുമെന്ന് സ്റ്റുഡിയോയിൽ കേൾക്കാം. എന്നാൽ ആരാണ് ജിലീപ് എന്താണെന്ന് ഒന്നും അറിയില്ല. റെക്കോർഡിങ് കഴിഞ്ഞ് ഇറങ്ങുമ്പോൾ ഒരു ചെറിയ പയ്യൻ കാറികയറി പോകുന്നത് കണാം. ആരാണെന്നും ഇവിടെ എന്താണെന്നും ഒർത്തു. എന്നിട്ടും കീ ബോർഡിനെ കുറിച്ച് ചിന്തിച്ചതേയില്ല.\nഅപ്പോൾ അവിടെയുള്ളവരാണ് പറഞ്ഞത് ഇതാണ് ആർ കെ ശേഖരിന്റെ മകൻ കീ ബോർഡ് വായിക്കുന്ന ആളെന്ന്. ഇത്രയും ചെറിയ വ്യക്തിയാണോ കീബോർഡ് വായിക്കുന്നതെന്ന് ഞാൻ ഒരു നിമിഷം ആലോചിച്ചിരുന്നു. ഞാനും റഹ്മാനും ഓരേ ക്യരക്ടർ ആണ്. അതു കൊണ്ട് തന്നെ പരസ്പരം മിണ്ടാൻ കുറെ നാളുകൾ എടുത്തുവെന്നും ചിത്ര പറഞ്ഞു.\nRead more about: ks chithra singerar rahman song ചിത്ര പാട്ട് ഗായിക\nks chithra says first see in ar rahnan


കൊച്ചിയിൽ വൻ കഞ്ചാവ് വേട്ട; രണ്ട് പേർ പിടിയിൽ\nകൊച്ചിയിൽ വൻ കഞ്ചാവ് വേട്ട. ലഹരി വിരുദ്ധ സ്‌ക്വാഡ് നടത്തിയ റെയ്ഡിലാണ് പാലാരിവട്ടത്ത് നിന്ന് പന്ത്രണ്ടര കിലോ കഞ്ചാവ് കണ്ടത്തിയത്. പത്തനംതിട്ട സ്വദേശി അജിത്, പാലാരിവട്ടം സ്വദേശി ശ്രീക്കുട്ടൻ എന്നിവരെ പൊലീസ് അറസ്റ്റ് ചെയ്തു.\nകൊച്ചി കേന്ദ്രീകരിച്ചുള്ള ലഹരി വിൽപന തടയാൻ രൂപീകരിച്ച പ്രത്യേക സംഘത്തിന്റെ പരിശോധനയിലാണ് പന്ത്രണ്ടര കിലോ കഞ്ചാവുമായി യുവാക്കൾ പിടിയിലായത്. ഇടപാടുകാരെന്ന വ്യാജേനയാണ് പൊലീസ് പ്രതികളെ സമീപിച്ചത്. തുടർന്നാണ് മാമംഗലത്തുള്ള ഒരു സ്ഥാപനത്തിൽ സൂക്ഷിച്ച കഞ്ചാവുമായി പ്രതികളെ പിടികൂടിയത്. ലോഡ്രി ജീവനക്കാരെന്ന വ്യാജേനയാണ് പ്രതികൾ മാമംഗലത്ത് താമസിച്ചിരുന്നത്. ഒഡീഷയിൽ നിന്ന് തീവണ്ടി മാർഗം എത്തിക്കുന്ന കഞ്ചാവ് പാലാരിവട്ടത്തും പരിസരങ്ങളിലുമായി ആവശ്യക്കാർക്ക് എത്തിക്കുകയാണ് സംഘം ചെയ്തിരുന്നത്.\nസ്‌കൂൾ വിദ്യാർത്ഥികൾക്കടക്കം ഇവർ കഞ്ചാവ് വിതരണം ചെയ്യാറുണ്ടെന്ന് പ്രതികൾ പൊലീസിന് മൊഴി നൽകിയിട്ടുണ്ട്. പിടിയിലായ അജിത്തും ശ്രീക്കുട്ടനും നേരത്തെയും മൂന്ന് കഞ്ചാവ് കേസുകളിൽ പ്രതികളാണെന്ന് പൊലീസ് പറഞ്ഞു. ചോദ്യം ചെയ്യലിന് ശേഷം പ്രതികളെ കോടതിയിൽ ഹാജരാക്കും.


സോഹിനി ചാറ്റര്‍ജി യുഎസ് മിഷന് ലീഡര്‍ഷിപ്പ് ടീം സീനിയര് പോളിസി അഡ്വൈസര് - Malayalam Daily News\nJan 27, 2021 പി.പി. ചെറിയാന്\nവാഷിംഗ്ടണ്: ഐക്യരാഷ്ട്ര സഭയിലേക്കുള്ള യുഎസ് ലീഡര്‍ഷിപ്പ് ടീമിന്റെ സീനിയര് പോളിസി അഡ്വൈസറായി ഇന്ത്യന് അമേരിക്കന് അറ്റോര്‍ണി സോഹിനി ചാറ്റര്‍ജിയെ പ്രസിഡന്റ് ബൈഡന് നിയമിച്ചു. ജനുവരി 26നാണ് ഇത് സംബന്ധിച്ച ഔദ്യോഗിക പ്രഖ്യാപനം ഉണ്ടായത്. മറ്റൊരു ഇന്ത്യന് അമേരിക്കന് അദിതി ഗൊറൂറിനെ ലീഡര്‍ഷിപ്പ് ടീമംഗമായും നിയമിച്ചിട്ടുണ്ട്.\nപ്രസിഡന്റ് ബറാക്ക് ഒബാമയുടെ ഭരണത്തില് ഗ്ലോബല് ഡവലപ്‌മെന്റ് വിഷയങ്ങളെക്കുറിച്ചു പഠനം നടത്തുന്ന ടീമിന്റെ സീനിയര് പോളിസി അഡ്വൈസറായും സോഹിനി പ്രവര്‍ത്തിച്ചിരുന്നു. കൊളംബിയ യൂണിവേഴ്‌സിറ്റി സ്കൂള് ഓഫ് ഇന്റര്‍നാഷനല് ഫാക്കല്‍റ്റിയിലും സോഹിനി പ്രവര്‍ത്തിച്ചിരുന്നു. സ്റ്റെപ്‌റ്റൊ ആന്റ് ജോണ്‍സന് ഇന്റര്‍നാഷണല് ലീഗല് ഫേമിലെ അറ്റോര്‍ണിയായിരുന്നു.\nഗൊറൂര് യുഎന് പീസ് കീപ്പിംഗില് പോളിസി അഡ്വൈസറാണ്. നൈജീരിയയില് ലാഗോസില് ഗൊറൂര് ഇന്ത്യ, ഒമാന്, ഓസ്‌ട്രേലിയ തുടങ്ങിയ രാജ്യങ്ങളില് താമസിച്ചിരുന്നു. ഇരുവരുടേയും നിയമനത്തോടെ ഇരുപതോളം ഉയര്‍ന്ന സ്ഥാനങ്ങളില് ബൈഡന് ഭരണത്തില് ഇന്ത്യന് വശംജര്‍ക്ക് അവസരം ലഭിച്ചിട്ടുണ്ട്.\nട്രംപ് ഭരണത്തില് ക്യാബിനറ്റ് റാങ്കില് നിക്കി ഹേലി മാത്രമാണ് ഉണ്ടായിരുന്നത്. ബൈഡന് ഭരണത്തില് നീരാ ടണ്ഡന് ക്യാബിനറ്റ് റാങ്കും, വിവേക് മൂര്‍ത്തി സര്‍ജന് ജനറല്, വനിതാ ഗുപ്തക്ക് അസ്സോസിയേറ്റ് അറ്റോര്‍ണി ജനറല് പദവിയും ലഭിച്ചിട്ടുണ്ട്.


യോഗിയെ വിളിക്കൂ രാജ്യത്തെ രക്ഷിക്കു; മോദിക്കെതിരെ യുപിയില് വ്യാപക പ്രചരണം | DoolNews\nയോഗിയെ വിളിക്കൂ രാജ്യത്തെ രക്ഷിക്കു; മോദിക്കെതിരെ യുപിയില് വ്യാപക പ്രചരണം\nWednesday, 12th December 2018, 9:14 pm\nലക്‌നൗ: അഞ്ച് സംസ്ഥാനങ്ങളിലേക്കുള്ള നിയമസഭാ തെരഞ്ഞെടുപ്പില് വമ്പന് പരാജയം ഏറ്റുവാങ്ങിയതിന് പിന്നാലെ ബി.ജെ.പിയുടെ ഐക്കണായ പ്രധാനമന്ത്രിയെ മാറ്റി ഉത്തര്‍പ്രദേശ് മുഖ്യമന്ത്രി യോഗി ആദിത്യനാഥിനെ കൊണ്ട് വരണമെന്ന് ആവശ്യം. നവനിര്‍മാണ് സേനയാണ് ഇത്തരമൊരു ആവശ്യവുമായി മുന്നോട്ട് വന്നിരിക്കുന്നത്. ഇക്കാര്യം ഉന്നയിച്ച് കൊണ്ട് വ്യാപക പ്രചരണമാണ് അവര് നടത്തുന്നത്.\nനരേന്ദ്രമോദി വാഗ്ദാന ലംഘനത്തിന്റെ ബ്രാന്‍ഡ്‌ണെന്നും ഹിന്ദുത്വത്തിന്റെ ബ്രാന്‍ഡ് യോഗി ആണെന്നുമാണ് ഇവര് പറയുന്നത്. രാജ്യത്തെ രക്ഷിക്കാന് യോഗിയെ കൊണ്ട് വരണമെനന്നാണ് ഇവര് പറയുന്നത്. ലക്‌നൗവില് ഉയര്‍ത്തിയ ബാനറിലാണ് മോദിയുടെയും യോഗിയുടെയും ചിത്രം പതിപ്പിച്ച ബാനറിലാണ് ഇക്കാര്യം പറയുന്നത്.\nRead Also : സര്‍ക്കാര് കൊല്ലാന് നോക്കി, ശവങ്ങളുടെ കൂടെ കിടത്തി; ആരോപണങ്ങളുമായി എ.എന് രാധാകൃഷ്ണന്\nഅയോധ്യ രാമക്ഷേത്ര വിഷയവും ഗോവധ വിഷയവുമൊക്കെ ചൂണ്ടിക്കാണിച്ച് ഹിന്ദുത്വത്തിന്റെ യഥാര്‍ത്ഥ നേതാവ് യോഗി ആദിത്യനാഥാണെന്ന്നേരത്തേയും തീവ്ര ഹിന്ദു സംഘടനകളടക്കം പറഞ്ഞിരുന്നു. സോഷ്യല് മീഡിയയില് അടക്കം അത്തരമൊരു പ്രചരണമുണ്ടായിരുന്നു.\nനവനിര്‍മാണ് സേന പോലുള്ള തീവ്ര ഹിന്ദു സംഘടനകളുടെ സമ്മര്‍ദ്ദം മൂലം അടുത്ത കാലത്തായി നടന്ന നിയമസഭാതെരഞ്ഞെടുപ്പുകളിലെല്ലാം മോദിക്ക് പകരമായി പ്രചരണ ചുമതല യോഗി ആദിത്യനാഥായിരുന്നു പാര്‍ട്ടി ഏല്‍പ്പിച്ചിരുന്നത്. പതിവില് വിപരീതമായി മോദിയേക്കാള് ഇരിട്ടയിലധികം റാലികളിലാണ് യോഗി സാന്നിധ്യം അറിയിച്ചത്.\nബി.ജെ.പിയുടെ മറ്റു മുഖ്യമന്ത്രിമാര് സ്വന്തം സംസ്ഥാനങ്ങളില് മാത്രം ഒതുങ്ങുമ്പോഴാണു യോഗി രാജ്യവ്യാപക പ്രചാരണത്തിനിറങ്ങിയത്. ത്രിപുര നിയമസഭാ തെരഞ്ഞെടുപ്പില് ബി.ജെ.പിയുടെ വന് മുന്നേറ്റത്തിനു കളമൊരുക്കിയതില് യോഗിയുടെ റാലികള് വലിയ പങ്കുവഹിച്ചുവെന്ന് ബി.ജെ.പി നേതൃത്വം അന്ന് പറഞ്ഞിരുന്നു. അതിന്റെ ചുവടു പിടിച്ചാണ് മുഖ്യപ്രചാരകന്റെ നിരയിലേക്ക് യോഗിയുടെ പേരും ഉയര്‍ന്ന് വന്നത്.\nഅതേസമയം ഉത്തര്‍പ്രദേശ് മുഖ്യമന്ത്രി യോഗി ആദിത്യനാഥ് എത്തിയ മണ്ഡലങ്ങളില് ഏറിയ പങ്കും ബി.ജെ.പിയെ കൈവിട്ടതായി കണക്കുകള് സൂചിപ്പിക്കുന്നത്.\nമധ്യപ്രദേശ്, രാജസ്ഥാന്, ഛത്തീസ്ഗഢ് എന്നീ സംസ്ഥാനങ്ങളിലായി 63 മണ്ഡലങ്ങളിലാണ് യോഗി പ്രചാരണം നയിച്ചത്. അതില് 63 ല് മൂന്നിടങ്ങളില് മാത്രമാണ് ബി.ജെ.പിക്ക് മുന്‍തൂക്കമുള്ളത്. ഛത്തീസ്ഗഢില് 24 മണ്ഡലങ്ങളിലാണ് യോഗി പ്രചാരണത്തിനെത്തിയത്. ഇവിടെ 8 സീറ്റുകളില് മാത്രമാണ് ബി.ജെ.പിക്ക് മുന്നേറാനായത്. 2013 ല് 16 സീറ്റുകളാണ് ബി.ജെ.പി ഇവിടെ നേടിയത്.\nമധ്യപ്രദേശില് യോഗി പ്രചാരണത്തിനെത്തിയ 13 സീറ്റുകളില് അഞ്ച് എണ്ണത്തിലും രാജസ്ഥാനില് യോഗിയെത്തിയ 26 മണ്ഡലങ്ങളില് 13 ഇടത്തു മാത്രമാണ് ബി.ജെ.പിക്ക് മുന്‍തൂക്കം ലഭിച്ചതെന്നും കണക്കുകള് വ്യക്തമാക്കുന്നു.\nഉത്തര്‍പ്രദേശ് മുഖ്യമന്ത്രിയുടെ ജാതി രാഷ്ട്രീയവും വര്‍ഗീയ പരാമര്‍ശങ്ങളും ബി.ജെ.പിയില് തന്നെ വിമര്‍ശനം ഉയര്‍ന്നിരുന്നു. പലയിടങ്ങളിലും ബി.ജെ.പി മുതിര്‍ന്ന അംഗങ്ങള് പ്രതിഷേധ സൂചകമായി പാര്‍ട്ടി വിടുന്ന സംഭവങ്ങളുമുണ്ടായിരുന്നു. ദളിത് വോട്ടുകള് പ്രീണിപ്പിക്കാന് നടത്തിയ പരമാര്‍ശങ്ങളും ബി.ജെ.പിക്ക് കനത്ത തിരിച്ചടിയായി.


കാപ്പി കുടിച്ച ശേഷം ഇനി കപ്പുകള് വലിച്ചെറിയേണ്ട; വിശപ്പകറ്റാന് ഇനി കപ്പും കഴിക്കാം\nJul 10, 2020, 03:04 pm IST\nOct 19, 2019, 08:43 pm IST\nഹൈദരാബാദ്: പാനീയങ്ങള് കുടിച്ച ശേഷം കപ്പുകള് വലിച്ചെറിയുന്നവരാണ് പലരും. പരിസ്ഥിതിയെ കുറിച്ചും ചുറ്റുപാടിനെ കുറിച്ചുമെല്ലാം ചിന്തിക്കുന്നവരും പലപ്പോഴും ഇത് മറക്കാറാണ് പതിവ്. എന്നാല് പാനീയങ്ങള് കുടിച്ച ശേഷം കഴിച്ച് വിശപ്പ് മാറ്റാവുന്ന ഭക്ഷ്യയോഗ്യമായ കപ്പുകള് പുറത്തിറക്കിയിരിക്കുകയാണ് ഹൈദരാബാദിലെ ഒരു സ്വകാര്യ കമ്പനി.\nചൂടായതു തണുത്തതുമായ എല്ലാ പാനീയങ്ങളും ഈ കപ്പില് ഒഴിക്കാം. പാനീയം കുടിച്ച ശേഷം കഴിച്ച് വിശപ്പകറ്റുകയും ചെയ്യാം. ‘ഈറ്റ് കപ്പ്’ എന്നാണ് ഭക്ഷ്യയോഗ്യമായ ഈ കപ്പിന്റെ പേര്. പ്രകൃതിദത്തമായ ധാന്യങ്ങള് ഉപയോഗിച്ചാണ് കപ്പ് നിര്‍മ്മിച്ചിരിക്കുന്നത്. പ്രകൃതിയ്ക്കും മനുഷ്യനും ദോഷകരമാകുന്ന ഉല്‍പന്നങ്ങളുടെ ഉപയോഗം കുറയ്ക്കുക എന്ന ലക്ഷ്യത്തോടെയാണ് ഈറ്റ് കപ്പ് പുറത്തിറക്കിയതെന്ന് കമ്പനി പറയുന്നത്.\nപേപ്പര് പ്ലാസ്റ്റിക് കപ്പുകള് പകരം ഈറ്റ് കപ്പുകള് ഉപയോഗിക്കാം. കുതിരാതെ മൊരിഞ്ഞ രീതിയില് തന്നെ കപ്പുകള് ഭക്ഷിക്കാം. കൃത്രിമ കോട്ടിംഗ് ഉപയോഗിക്കാത്തതിനാല് പാനീയത്തിന്റെ രുചിയില് വ്യത്യാസം വരുകയോ ആരോഗ്യത്തിന് ഹാനീകരമാകുകയോ ചെയ്യില്ലെന്നാണ് കമ്പനിയുടെ അവകാശ വാദം.


കൈത്താങ്ങ് - വിക്കിപീഡിയ\n1996-97 ൽ ആരംഭിച്ച കേരള പാഠ്യപദ്ധതി പരിഷ്കരണത്തിന്റെ ഭാഗമായി ഉപയോഗിച്ചു തുടങ്ങിയ സാങ്കേതികപദം.\nപഠനപ്രവർത്തനത്തിൽ ഏർപ്പെടുന്ന കുട്ടിക്ക് പലവിധത്തിലുള്ള അന്യസഹായം ആവശ്യമായി വരും. ഈ സഹായമാണ് ലളിതമായ അർഥത്തിൽ കൈത്താങ്ങ്. ഇത് പലരിൽ നിന്നായി ലഭിക്കാം. പല രൂപത്തിലാവാം. സാമഗ്രികളായോ സൂചനകളായോ ചിന്തോദ്ദീപകമായ ചോദ്യങ്ങളായോ അപഗ്രഥനത്തിനുള്ള ചോദ്യങ്ങളായോ ഒക്കെ കൈത്താങ്ങ് നൽകപ്പെടാം.\nലവ് വിഗോട്സ്കിയുടെ ആശയങ്ങളെ അടിസ്ഥാനമാക്കി രൂപംകൊണ്ട സാമൂഹകജ്ഞാതൃവാദത്തിലെ മുഖ്യമായ ഒരാശയമാണിത്. പഠനം എന്നത് സാമൂഹികവും സാംസ്കാരികവുമായ ഒരു പ്രക്രിയയായി കണ്ട വിഗോട്സ്കി, ജ്ഞാനോത്പാദനം ഏറ്റവും ഫലപ്രദമാവുന്നത് സാമൂഹികമായ പിന്തുണ ലഭിക്കുമ്പോഴാണെന്ന് സമർത്ഥിക്കുകയുണ്ടായി. വിഗോട്സ്കി മുന്നോട്ടുവെച്ച ഈ ആശയത്തിന്റെ പശ്ചാത്തലത്തിൽ പഠിതാവിനു കിട്ടുന്ന അന്യസഹായത്തെ കൈത്താങ്ങ് എന്ന് ആദ്യമായി വിശേഷിപ്പിച്ചത് പ്രശസ്ത അമേരിക്കൻ മനഃശാസ്ത്രജ്ഞനായ ജെറോം. എസ്. ബ്രൂണർ ആണെന്ന് കരുതപ്പെടുന്നു.\nഈ ബാഹ്യസഹായം ഒരിക്കലും ഉത്തരങ്ങൾ പറഞ്ഞു കൊടുക്കുന്ന വ്യവഹാരവാദ രീതിയല്ല. മറിച്ച് കൂടുതൽ അറിവും അനുഭവവുമുള്ള മറ്റൊരാൾ നൽകുന്ന കേവലസഹായങ്ങൾ മാത്രമാണ്. പഠിതാവ് ആശയനിർമ്മാണത്തിന് പ്രാപ്തനാവുന്നതിനനുസൃതമായി കൈത്താങ്ങ് കുറച്ചുകൊണ്ടു വരിക എന്നതാണ് ശരിയായ രീതി.\n"https://ml.wikipedia.org/w/index.php?title=കൈത്താങ്ങ്&oldid=2281965" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 17:58,2ഡിസംബർ 2015.


തിരു: ലീഗൽ മെട്രോളജി വകുപ്പ് നൽകിയിട്ടുളള അളവ്തൂക്ക ഉപകരണങ്ങളുടെ നിർമ്മാണ, വിപണ ന, റിപ്പയർ ലൈസൻസുകൾ 2020 വർഷത്തേക്ക് പുതുക്കണം. ഇതിനായി വകുപ്പിന്റെ വെബ്‌സൈ റ്റായ www.Imd.kerala.gov.inൽ Renewal എന്ന ഓപ്ഷനിലൂടെ ബന്ധപ്പെട്ട രേഖകൾ അപ്‌ലോഡ് ചെയ്ത് അപേക്ഷിക്കണം. ഓൺലൈനായി പുതുക്കിയിട്ടില്ലാത്തതും 2020 വർഷത്തേക്ക് പുതുക്കേണ്ടതുമായ ലൈസൻസുകൾ Existing Licensies എന്ന ഓപ്ഷനിലൂടെ രജിസ്റ്റർ ചെയ്ത ശേഷംഅപേക്ഷിക്കണം. ഓൺലൈൻ അപേക്ഷകൾ സ്വീകരിച്ചു തുടങ്ങി. തിരുവനന്തപുരം ജില്ലയിലെ ലൈസൻസികൾക്ക് ഇതു സംബന്ധിച്ച സംശയങ്ങൾക്ക് തിരുവനന്തപുരം ഫ്‌ളയിംഗ് അസിസ്റ്റന്റ് കൺട്രോളറാഫീസിൽ ബന്ധപ്പെടണം. ഫോൺ: 8281698020, 9188525701, 0471-2494752


താളുകള് മറിയുമ്പോള്...: ജീവിതം ഒരജ്ഞാത യാത്ര…\nജീവിതം ഒരജ്ഞാത യാത്ര…\nജീവിതത്തെ കുറിച്ച് എന്തൊക്കെയോ അറിയാമെന്നു കരുതിയിരുന്നു. എന്നാല് ഒന്നും അറിയില്ല എന്നതാണു സത്യം! ഓരോ കടമ്പ കടനുകഴിയുമ്പോഴും ആശ്വസിക്കും.. പ്രയാസങ്ങളൊക്കെ തരണം ചെയ്തു കഴിഞ്ഞു വെന്ന്. എന്നാല് ആശ്വസിക്കാന് തുടങ്ങുമ്പോഴേയ്ക്കും അടുത്ത വൈതരണി പ്രത്യക്ഷപ്പെടുകയായി. മനുഷ്യര് തന്നെ തീര്‍ക്കുന്ന കടമ്പകള് ആണ്. പക്ഷെ മനപൂര്‍വ്വം അല്ല താനും\nദൈവവും മനുഷ്യരും ഒന്നും മനപൂര്‍വ്വമല്ല ഒന്നും ചെയ്യുന്നത്. ചെയ്തുപോകുന്നതാണ്. ആരോ നിയോഗിക്കും പോലെ.. എന്നാല് ആരും ഇല്ല താനും..ഒന്നിനും വേണ്ടി അല്ല താനും..\nശാശ്വതമായി ഈ ഭൂമിയില് ഒന്നും ഇല്ല. നാം പോലും ഏതുനിമിഷവും ഇല്ലാതാവുന്ന ഒരു മായ! എന്നിട്ടും നമുക്ക് പലതില് നിന്നും മാറി നില്‍ക്കാനോ, നിയന്ത്രിക്കാനോ കഴിയാതെ വരുന്നു..\nഗര്‍ത്തത്തിലേയ്ക്ക് വീഴുകയാണെന്നറിയെ എങ്ങിനെ സമാധാനത്തോടെ ഇരിക്കാന്.\nഅടുത്ത പടി അഗാധഗര്‍ത്തമാണോ, മലര് ശയ്യയാണോ എന്നു പ്രവചിക്കാന് ഒരുവര്‍ക്കുമാവില്ല.\nകണ്ണുമടച്ചുള്ള ഒരു യാത്രപോലെ. എന്നിട്ടും സ്വപ്നം കാണുന്നു. അടുത്ത പടി സ്വര്‍ഗ്ഗത്തിലേക്കുള്ള കവാടമാണെന്ന്..\nജീവിതം നിറയെ കുണ്ടും കുഴികളും മലകളും പൊയ്കയും പൂമേടും ഒക്കെ ഇടകലരന്ന് ഒരു യാത്രയാണ്.. എല്ലാവര്‍ക്കും.. ഏതുനിമിഷവും വഴി തിരിയാനോ, തടസ്സങ്ങള് നേരിടാനോ, യാത്രതന്നെ തീരുവാനോ സാധ്യതയുള്ള യാത്ര..\nPosted by ആത്മ at 5:34 AM


ജിഫ്‌രി മുത്തുകോയ തങ്ങള് സമസ്ത പ്രസിഡണ്ട്; സാദിഖ് മുസ്‌ലിയാര് ട്രഷറര് – Chandrika Daily\nBy chandrika Sunday January 22, 2017 18:05 pm\nജിഫ്‌രി മുത്തുകോയ തങ്ങള് സമസ്ത പ്രസിഡണ്ട്; സാദിഖ് മുസ്‌ലിയാര് ട്രഷറര്\nകോഴിക്കോട്: സമസ്ത കേരള ജംഇയ്യത്തുല് ഉലമാ പ്രസിഡണ്ടായി സയ്യിദ് മുഹമ്മദ് ജിഫ്‌രി മുത്തുകോയ തങ്ങളെയും ട്രഷററായി സി.കെ.എം സാദിഖ് മുസ്‌ലിയാരെയും തെരഞ്ഞെടുത്തു. പാണക്കാട് സയ്യിദ് ഹൈദരലി ശിഹാബ്…\nകോഴിക്കോട്: സമസ്ത കേരള ജംഇയ്യത്തുല് ഉലമാ പ്രസിഡണ്ടായി സയ്യിദ് മുഹമ്മദ് ജിഫ്‌രി മുത്തുകോയ തങ്ങളെയും ട്രഷററായി സി.കെ.എം സാദിഖ് മുസ്‌ലിയാരെയും തെരഞ്ഞെടുത്തു. പാണക്കാട് സയ്യിദ് ഹൈദരലി ശിഹാബ് തങ്ങളുടെ അധ്യക്ഷതയില് കോഴിക്കോട്ട് ചേര്‍ന്ന സമസ്ത മുശാവറാ യോഗമാണ് ഭാരവാഹികളെ നിശ്ചയിച്ചത്. കെ.പി അബ്ദുല് ജബ്ബാര് മുസ്‌ലിയാരെ (മീത്തബൈലു) വൈസ് പ്രസിഡണ്ടായും എം.ടി അബ്ദുല്ല മുസ്‌ലിയാരെ ജോ. സെക്രട്ടറിയായും തിരഞ്ഞെടുത്തു.\nകുമരംപുത്തൂര് എ.പി മുഹമ്മദ് മുസ്‌ലിയാരുടെയും കോട്ടുമല ടി.എം ബാപ്പുമുസ്്‌ലിയാരുടെയും നിര്യാണത്തെ തുടര്‍ന്ന് ഒഴിവുവന്ന സ്ഥാനങ്ങളിലേക്കാണ് പുതിയ ഭാരവാഹികളെ തെരഞ്ഞെടുത്തത്. നിലവില് സയ്യിദ് മുഹമ്മദ് ജിഫ്‌രി മുത്തുകോയ തങ്ങള് ട്രഷററും എം.ടി അബ്ദുല്ല മുസ്്‌ലിയാര് വൈസ് പ്രസിഡണ്ടുമായിരുന്നു.\nസമസ്ത കേരള സുന്നി മഹല്ല് ഫെഡറേഷനു കീഴില് ജംഇയ്യത്തുല് ഖുതബാഇന് രൂപം നല്‍കാനും യോഗം തീരുമാനിച്ചു. മതവിദ്യാഭ്യാസ സ്ഥാപനങ്ങളുടെയും അഗതി അനാഥമന്ദിരങ്ങളുടെയും നടത്തിപ്പിന് പ്രയാസം സൃഷ്ടിക്കാത്ത വിധം ജസ്റ്റിസ് ജുവനൈല് ആക്ട് ഭേദഗതി വരുത്തണമെന്ന് സമസ്ത മുശാവറ ആവശ്യപ്പെട്ടു. ജനറല് സെക്രട്ടറി പ്രൊഫ. കെ. ആലിക്കുട്ടി മുസ്‌ലിയാര് സ്വാഗത പ്രഭാഷണവും റിപ്പോര്‍ട്ട് അവതരണവും നടത്തി.


covid19 coronavirus covid death toll has crossed 11000 in india രാജ്യത്ത് കുതിച്ചുയര്‍ന്ന് കൊവിഡ് മരണങ്ങള്; മരണസംഖ്യ 11000 കടന്നു\nരാജ്യത്ത് കുതിച്ചുയര്‍ന്ന് കൊവിഡ് മരണങ്ങള്; മരണസംഖ്യ 11000 കടന്നു\nരാജ്യത്ത് കുതിച്ചുയര്‍ന്ന് കൊവിഡ് മരണങ്ങള്. 2003 മരണങ്ങള് പുതുതായി റിപ്പോര്‍ട്ട് ചെയ്തു. മഹാരാഷ്ട്രയിലും ഡല്‍ഹിയിലും നടത്തിയ ഡെത്ത് ഓഡിറ്റില് 1672 കൊവിഡ് മരണങ്ങള് കണ്ടെത്തിയതാണ് വന്‍വര്‍ധനവിന് കാരണമായത്. രാജ്യത്ത് ആകെ കൊവിഡ് മരണങ്ങളുടെ എണ്ണം 11000 കടന്നു. മരണനിരക്ക് 3.4 ശതമാനമായി ഉയര്‍ന്നു. ആകെ കൊവിഡ് കേസുകള് മൂന്നര ലക്ഷം കടന്നു. തമിഴ്‌നാട്ടില് കൊവിഡ് കേസുകള് അരലക്ഷം കടന്നു.\nആരോഗ്യമന്ത്രാലയം പുറത്തുവിട്ട കണക്ക് പ്രകാരം 2003 കൊവിഡ് മരണങ്ങളും 10974 പോസിറ്റീവ് കേസുകളുമാണ് പുതുതായി റിപ്പോര്‍ട്ട് ചെയ്തത്. ഡെത്ത് ഓഡിറ്റിലൂടെ മഹാരാഷ്ട്രയില് 1328 മരണവും, ഡല്‍ഹിയില് 344 മരണവും കൊവിഡ് കണക്കുകളില് ചേര്‍ന്നതോടെയാണ് വന്‍വര്‍ധനയുണ്ടായത്. രാജ്യത്തെ ആകെ മരണസംഖ്യ 11903 ആയി. മരണനിരക്ക് 2.9 ശതമാനത്തില് നിന്ന് 3.4 ശതമാനമായി ഉയര്‍ന്നു. തമിഴ്‌നാട്ടില് ആകെ പോസിറ്റീവ് കേസുകള് 50,193 ആയി. ഇതുവരെ 576 പേര് മരിച്ചു. 24 മണിക്കൂറിനിടെ 2174 കേസുകളും 48 മരണവും റിപ്പോര്‍ട്ട് ചെയ്തു. ചെന്നൈയില് പോസിറ്റീവ് കേസുകള് 35000 കടന്നു. ഇവിടെ ആകെ രോഗബാധിതര് 35556 ആയി.\nഗുജറാത്തില് 520 പുതിയ കേസുകളും 27 മരണവും റിപ്പോര്‍ട്ട് ചെയ്തു. ആകെ പോസിറ്റീവ് കേസുകള് 25,148ഉം മരണം 1561ഉം ആയി. അതേസമയം, തുടര്‍ച്ചയായ എട്ടാം ദിവസവും രോഗമുക്തരായവരുടെ എണ്ണം ചികിത്സയില് ഉള്ളവരേക്കാള് കൂടുതലായി നില്‍ക്കുന്നത് ആശ്വാസമായി. 186934 പേര് ഇതുവരെ രോഗമുക്തരായി. രോഗം ഭേദമായവരുടെ നിരക്ക് 52.8 ശതമാനമായി ഉയര്‍ന്നു. കൊവിഡ് പരിശോധനകളുടെ എണ്ണം 60 ലക്ഷം കടന്നുവെന്ന് ഐസിഎംആര് അറിയിച്ചു. 24 മണിക്കൂറിനിടെ 163,187 സാമ്പിളുകള് പരിശോധിച്ചു.\nStory Highlights: covid19, coronavirus, covid death toll has crossed 11,000 in india\nRead more on: coronavirus | covid19 | india


sp balasubhramanyim | എസ്‌പി. ബാലസുബ്രഹ്മണ്യത്തിന്റെ ഓർമയ്ക്കായി സ്മാരകം നിർമ്മിക്കുമെന്ന് കുടുംബം; സ്മാരകം ഉയരുക സംസ്‌കരിച്ച ചെന്നൈയിലെ റെഡ് ഹിൽസ് ഫാം ഹൗസിൽ - MarunadanMalayalee.com\nSeptember 27, 202006:25 PM IST Permalink\nചെന്നൈ: അന്തരിച്ച ഗായകൻ എസ്‌പി. ബാലസുബ്രഹ്മണ്യത്തിന്റെ ഓർമയ്ക്കായി സ്മാരകം നിർമ്മിക്കുമെന്ന് മകൻ എസ്‌പി.ചരൺ.\nഎസ്‌പിബിയെ സംസ്‌കരിച്ച ചെന്നൈ റെഡ് ഹിൽസ് ഫാം ഹൗസിൽ തന്നെ സ്മാരകം നിർമ്മിക്കാനാണ് ആലോചന.\nഇതിനായി തമിഴ്‌നാട്, ആന്ധ്ര സർക്കാരുകളുമായി കൂടിയാലോചിച്ച് വിപുലമായ രൂപരേഖ തയാറാക്കുമെന്നും എസ്‌പി. ചരൺ പറഞ്ഞു.


29 Mar, 2020, 8:11 am\nലോക്ക് ഡൗണ് നിര്‍ദേശങ്ങള് ലംഘിച്ച് പ്രതിഷേധവുമായി തെരിവുലിറങ്ങി അതിഥിതൊഴിലാളികള്. കോട്ടയം ചങ്ങനാശേരി പായിപ്പാടാണ് ഭക്ഷണവും, നാട്ടില് പോകാന് വാഹനവും ലഭ്യമാക്കണമെന്ന ആവശ്യവുമായി തൊഴിലാളികള് തെരുവിലിറങ്ങിയത്. ശനിയാഴ്ച വൈകിട്ട് മുതല് ഭക്ഷണം ലഭിക്കുന്നില്ലെന്ന് തൊഴിലാളികള് പറയുന്നു.\nനൂറോളമാളുകളാണ് റോഡില് പ്രതിഷേധിക്കുന്നത്. ലോക്ക്ഡൗണ് ആരംഭിച്ച ദിവസങ്ങളില് കമ്മ്യൂണിറ്റി കിച്ചണുകളിലൂടെ ഉള്‍പ്പടെ ഇവര്‍ക്ക് ഭക്ഷണം എത്തിച്ച് നല്‍കിയിരുന്നു. എന്നാല് കഴിഞ്ഞ ദിവസം മുതല് ഇവര്‍ക്ക് ഭക്ഷണം ലഭിക്കുന്നില്ലെന്നാണ് പരാതി. കൃത്യമായ ചികിത്സയും ലഭിക്കുന്നില്ലെന്ന് പരാതിയുണ്ട്. നാട്ടിലേക്ക് പോകണമെന്നും വാഹനം ഏര്‍പ്പാടാക്കി നല്‍കണമെന്നും ഇവര് ആവശ്യപ്പെടുന്നു.\nഅതേസമയം അതിഥി തൊഴിലാളികള്‍ക്ക് എല്ലാ സൗകര്യവും ഒരുക്കിയിരുന്നുവെന്ന് ഭക്ഷ്യമന്ത്രി പി തിലോത്തമന് പ്രതികരിച്ചു. താമസവും ഭക്ഷണ സൗകര്യവും ജില്ലാ ഭരണകൂടം നല്‍കിയിരുന്നുവെന്നും മന്ത്രി പറഞ്ഞു. കോട്ടയം ജില്ലാ കലക്ടര് സ്ഥലത്തേക്ക് തിരിച്ചിട്ടുണ്ട്. ജില്ലയില് നിന്ന് സംസ്ഥാനത്തിന് പുറത്തേക്ക് പോകുക പ്രായോഗികമല്ല. ട്രയിനോ, ബസുകളോ ഇല്ല. അതിഥി തൊഴിലാളികളുടെ പ്രശ്നം പരിഹരിക്കാന് കേന്ദ്രസര്‍ക്കാര് ഇടപെടണമെന്ന് മന്ത്രി കടകംപള്ളി സുരേന്ദ്രന് ആവശ്യപ്പെട്ടു.


❝ 2004 യൂറോ കപ്പ് ; ഇന്നും ആ ഞെട്ടൽ മാറാതെ ഫുട്‍ബോൾ ലോകം ❞ - Sportssify\n❝ 2004 യൂറോ കപ്പ് ; ഇന്നും ആ ഞെട്ടൽ മാറാതെ ഫുട്‍ബോൾ ലോകം ❞\nയൂറോ 2004 അത്ഭുതവും നിരാശയും നിറഞ്ഞ ഒരു ടൂർണമെന്റായിരുന്നു. യൂറോപ്യൻ പവർ ഹൗസുകളായ ജർമ്മനി, സ്പെയിൻ, ഇറ്റലി എന്നിവയെല്ലാം ഗ്രൂപ്പ് ഘട്ടത്തിൽ പുറത്തായപ്പോൾ അപ്രതീക്ഷിത കിരീട വിജയം നേടിയത് ലോക ഫുട്ബോളിൽ ഇനിയും മേൽവിലാസം തെളിയിച്ചിട്ടില്ലാത്ത ഗ്രീസായിരുന്നു. ആ കാലഘട്ടത്തിൽ മാത്രമല്ല യൂറോപ്യൻ ചാമ്പ്യൻഷിപ്പിന്റെ ചരിത്രത്തിൽ തന്നെ ഗ്രീസിന്റെ വിജയം ഒരു വലിയ ആശ്ചര്യമായി കണക്കാക്കപ്പെട്ടു. 2004 നു മുൻപ് രണ്ട് പ്രധാന ടൂർണമെന്റുകൾക്ക് മാത്രമേ യോഗ്യത നേടിയിട്ടുള്ളൂ. 1980 ലെ യൂറോ കപ്പും 1994 ലെ വേൾഡ് കപ്പിലും എന്നാൽ രണ്ടിലും ഒരു മത്സരം പോലും ജയിക്കാൻ അവർക്കായിരുന്നില്ല. ചാമ്പ്യൻഷിപ്പ് തുടങ്ങുന്നതിനു മുൻപ് 250 /1 സാധ്യത മാത്രം കല്പിച്ചിരുന്നു ഗ്രീസ് എങ്ങനെയാണു വമ്പൻ ടീമുകളെയെല്ലാം പിന്തള്ളി കിരീടത്തിൽ മുത്തമിട്ടത് .\nആതിഥേയരായ പോർച്ചുഗലും ,സ്പെയിനും ,റഷ്യയും ഉൾപ്പെട്ട എ ഗ്രൂപ്പിലായിരുന്നു ഗ്രീസിസ്ന്റെ സ്ഥാനം.ഒരിക്കൽ പോലും ഒരു വിജയം സ്വപ്നം കാണാതെയാണ് ഗ്രീസ് ചാംപ്യൻഷിപ്പിനിറങ്ങിയത്. 2004 ജൂൺ 12 നു ഉച്ചതിരിഞ്ഞ് പോർച്ചുഗീസ് പ്രൈമറ ലിഗ ക്ലബ് എഫ്സി പോർട്ടോയുടെ എസ്റ്റാഡിയോ ഡോ ഡ്രാഗാവോയുടെ സ്റ്റേഡിയത്തിൽ ചാമ്പ്യൻഷിപ്പിലെ ആദ്യ മത്സരത്തിനിറങ്ങിയത് .ഫിഗോ ,റൂയി കോസ്റ്റ ,മനിഷേ ,ന്യൂനോ ഗോമസ് എന്നിവരടങ്ങിയ പോർച്ചുഗീസ് ടീമിനെതിരെ അറിയപ്പെടുന്ന ഒരു പ്രമുഖ താരമില്ലാതെയാണ് ഗ്രീസ് ഇറങ്ങിയത്.ജർമൻ പരിശീലകൻ ഓട്ടോ റെഹാഗലിന്റെ കണിശതയും ഇരുമ്പു പോലെ കട്ടിയുള്ള സാച്ചടക്കവുമായിരുന്നു ഗ്രീസിന്റെ കൈമുതൽ .\nശക്തരായ പോർച്ചുഗീസ് ടീമിനെതിരെ തുടക്കം തന്നെ മുന്നിലെത്താൻ ഗ്രീസിനായി .ഏഴാം മിനുട്ടിൽ ജിയോർഗോസ് കരഗോനിസാണ് ഗ്രീസിനെ മുന്നിലെത്തിച്ചത്. കടുത്ത പ്രതിരോധവും ,മാന് ടു മാന് മാർക്കിങ്ങും ഉപയോഗിച്ചാണ് ഗ്രീസ് പോർച്ചുഗീസ് താരങ്ങളെ പിടിച്ചു കെട്ടിയത്. രണ്ടാം പകുതിയുടെ തുടക്കത്തിൽ തന്നെ ഗ്രീസ് ലീഡ് വർധിപ്പിച്ചു.ജിയോർകാസ് സിദാരിഡിസിനെ യുവ താരമായ ക്രിസ്റ്റ്യാനോ റൊണാൾഡോ ബോക്സിനുള്ളിൽ വീഴ്ത്തിയതിന് ലഭിച്ച പെനാൽറ്റി ഏഞ്ചലോസ് ബസിനാസ് വലയിലെത്തിച്ചു. ഇഞ്ചുറി ടൈമിൽ ക്രിസ്റ്റ്യാനോ റൊണാൾഡോ ഒരു ഗോൾ മടക്കിയെങ്കിലും വിജയം ഗ്രീസിനൊപ്പം നിന്നു.\nപുയോൾ, റൗൾ ഗോൺസാലസ്, റൂബൻ ബരാജ, ഇവാൻ ഹെൽഗുവേര, ഫെർണാണ്ടോ മൊറിയന്റസ് എന്നിവരടങ്ങിയ സ്പൈനായിരുന്നു രണ്ടാമത്തെ മത്സരത്തിലെ എതിരാളികൾ. 28 ആം മിനുട്ടിൽ sറൗളും മോറിയന്റീസും ചേർന്ന മുന്നേറ്റത്തിനൊടുവിൽ അന്റോണിസ് നിക്കോപോളിഡിസിനെ മറികടന്നു മോറിയന്റസ് സ്പെയിനിനെ മുന്നിലെത്തിച്ചു.എന്നാൽ രണ്ടാം പകുതിയിൽ ഏഞ്ചലോസ് കരിസ്റ്റിയാസ് ഗ്രീസിനെ ഒപ്പംർത്തിച്ചു.രണ്ട് കളികളിൽ നിന്ന് നാല് പോയിന്റുകൾ നേടിയ ശേഷം, ഗ്രീസിന്റെ അവസാന ഗ്രൂപ്പ് മത്സരം റഷ്യക്കെതിരെയായിരുന്നു.\nസ്പെയിനിനും പോർച്ചുഗലിനുമെതിരായ ആദ്യ രണ്ട് മത്സരങ്ങളിൽ റഷ്യ പരാജയപ്പെട്ടെങ്കിലും ഗ്രീസിനെതിരെ തിരിച്ചടിച്ചു. രണ്ടാം മിനുട്ടിൽ തന്നെ ദിമിത്രി കിരിചെങ്കോ റഷ്യയെ മുന്നിലെത്തിച്ചു. 17 ആം മിനുട്ടിൽ ദിമിത്രി ബ്യൂക്കിൻ മികച്ചൊരു ഹെഡറിലൂടെ ലീഡുയർത്തി.സിസിസ് വ്രീസാസിലൂടെ ഗ്രീസ് ഒരു ഗോൾ മടക്കിയെങ്കിലും റഷ്യ ആദ്യ ജയം നേടി. ഒരേ സമയം നടന്ന ഗ്രൂപ്പിലെ മറ്റൊരു മത്സരത്തിൽ ന്യൂനോ ഗോമസ് നേടിയ ഏക ഗോളിൽ പോർച്ചുഗൽ സ്പെയിനിനെ പരാജയപെടുത്തിയതോടെ ഗ്രീസ് ക്വാർട്ടർ ഫൈനൽ ഉറപ്പിച്ചു .\nക്വാർട്ടറിൽ ഗ്രീസിനെ കാത്തിരുന്നത് നിലവിലെ ചാമ്പ്യന്മാരായ ഫ്രാൻസായിരുന്നു. സിദാനും ,ഹെൻറിയടക്കമുള്ള സൂപ്പർ താരങ്ങളെ മികച്ച ആസൂത്രണവും ,അച്ചടക്കവുമുള്ള ഗ്രീക്ക് ലൈൻ കോട്ട കെട്ടി തടുത്തു. 65 ആം മിനുട്ടിൽ പ്രത്യാക്രമണം നടത്തിയ ഗ്രീസ് ഏഞ്ചലോസ് ചാരിസ്റ്റിയാസിന്റെ ഗോളിലൂടെ മുന്നിലെത്തി ചാമ്പ്യന്മാരെ വിറപ്പിച്ചു സെമിയിൽ സ്ഥാനമുറപ്പിച്ചു. ടീമിലെ പതിനൊന്നു പേരുംഡിഫൻഡ് ചെയ്യുന്ന ശൈലിയാണ് ഗ്രീസ് അനുവർത്തിച്ചത്.\nസെമിഫൈനലിൽ ചെക്ക് റിപ്പബ്ലിക്കിനെതിരെയായിരുന്നു ഗ്രീസിന്റെ പോരാട്ടം .പവൽ നെഡ്വേഡ്, ജാൻ കോളർ , മിലാൻ ബാരോസ്, ടോമാസ് റോസിക്കി തുടങ്ങിയ പ്രഗൽബർ മികച്ച പ്രകടനം നടത്തി മുന്നേറുന്ന ചാംപ്യൻഷിപ്പായിരുന്നു ഇത് . നിശ്ചിത സമയത്തും ഇരു ടീമുകൾക്കും ഗോൾ നേടാനാവാത്തതോടെ മത്സരം അധിക സമയത്തേക്ക് നീണ്ടു . 105 ആം മിനുട്ടിൽ വാസിലിയോസ് സാർട്ടാസ് എടുതെ കോർണറിൽ നിന്നും ട്രയാനോസ് ഡല്ലാസ് ഹെഡ്ഡറിലൂടെ നേടിയ സിൽവർ ഗോളിലൂടെ ഗ്രീസിന്റെ ഫൈനലുറപ്പിച്ചു.\nഫൈനലിൽ ഗ്രീസിന് നേരിടേണ്ടി വന്നത് ഹോളണ്ടിനെ പരാജയപെടുത്തിയെത്തിയ പോർചുഗലിനെയായിരുന്നു. ആദ്യ മത്സരത്തിൽ ഏറ്റ തോൽവിക്ക് പകരം വീട്ടുന്നതോടൊപ്പം നാട്ടുകാർക്ക് മുന്നിൽ ആദ്യ കിരീടവുമാണ് പറങ്കികൾ ലക്ഷ്യമിട്ടത്. മത്സരം ആരംഭിച്ചത് മുതൽ ഡെക്കോ, പോളേറ്റ, റൊണാൾഡോ, ലൂയിസ് ഫിഗോ എന്നിവരുടെ നേതൃത്വത്തിൽ ഗ്രീക്ക് ബാക്ക്‌ലൈനിന് നിരന്തരമായ ഭീഷണി ഉയർത്തി. നിരന്തരം ആക്രമണത്തെ നടത്തിയിട്ടും ഗ്രീക്ക് ബാക്ക് ലൈൻ പാറ പോലെ ഉറച്ചു നിന്നു .എല്ലാ കളിയിൽ എന്ന പോലെ തന്നെ ഗ്രീസ് അവരുടെ ഡിഫെൻസിവ് പദ്ധതികളിൽ ഉറച്ചു നിന്നു.\nഎന്നാൽ രണ്ടാം പകുതിയിൽ ഒരു ക്ലാസിക് പ്രത്യാക്രമണം നടത്തിയ ഗ്രീസ് കോർണർ വിൻ ചെയ്യുകയും ചെയ്തു.സ്റ്റെലിയോസ് ജിയാനകോ പൗലോസ് എടുത്ത കോർണർ കിക്ക് മികച്ചൊരു ഹെഡ്ഡറിലൂടെ ഏഞ്ചലോസ് കരിസ്റ്റിയാസ് പോർച്ചുഗീസ് വലയിലാക്കി. ഗോൾ വീണതിന്റെ ആഘാതത്തിൽ പോർച്ചുഗൽ ഗോൾ തിരിച്ചടിക്കാൻ ശ്രമം നടത്തിയെങ്കിലും ബസ് പാർക്കിങ്ങിലൂടെ പ്രതിരോധം തീർത്ത ഗ്രീസ് താരങ്ങൾ ഗോൾ നേടാൻ ഒരു അവസരവും കൊടുത്തില്ല. ലിസ്ബണിലെ സ്റ്റേഡിയത്തിൽ അവസാന വിലസിൽ മുഴങ്ങിയപ്പോൾ വിശ്വസിക്കാനാവാതെ ആയിരകണക്കിന് കാണികളും പോർച്ചുഗീസ് താരങ്ങളും നിരാശരായി ഇരുന്നപ്പോൾ തങ്ങൾ പോലും സ്വപ്നം കാണാത്ത കിരീടം ഗ്രീക്ക് ക്യാപ്റ്റന്റെ കയ്യിലിരുന്നു.\n— European Qualifiers (@EURO2024) July 4, 2020\nലോകത്ത് ഒരാൾ പോലും പ്രവചിക്കാത്ത ഫലമായിരുന്നു 2004 യൂറോയിൽ നടന്നത്. എന്തിനു കടുത്ത ഗ്രീക്ക് ആരാധകർ പോലും അങ്ങനെ കരുതിയിട്ടുണ്ടാവില്ല. ഈ പ്രവചനാത്മകതയാണ് ഫുട്ബോളിനെ കൂടുതൽ മനോഹരമാക്കുന്നത്. 90 മിനുട്ടും ഉരുണ്ട പന്തും എന്തും സംഭവിക്കാം എന്ന് തെളിയിച്ചു. എന്നാൽ ഫുട്ബോൾ എന്ന മനോഹര ഗെയിമിന്റെ വിരുദ്ധ നിലപാടായിരുന്നു ഗ്രീസിന്റെ ഭാഗത്തുണ്ടായിരുന്നത്. കടുത്ത ഡിഫെൻസിലൂടെയും ,മാൻ മാർക്കിങ്ങിലൂടെയും എതിരാളികളെ തടയുക എന്ന ലക്‌ഷ്യം മാത്രമാണ് അവർക്കുണ്ടായത്. കളിയുടെ ഉയർന്ന നിലവാരത്തെ തന്നെ ബാധിക്കുന്ന ശൈലിയായിരുന്നു ഗ്രീസിന്റെ എന്ന വിമർശനം ഉയർന്നിരുന്നു. എന്നാൽ അതിനു ശേഷം കൂടുതൽ ടീമുകളും പരിശീലകരും ആ ശൈലി പിന്തുടരുന്നില്ല.


പേര്, ശാസ്ത്രനാമം ഉൾപ്പെടെ ദിനോസറുകളെക്കുറിച്ച് ചോദിച്ചോളൂ...; മുഹമ്മദ് ഐസാസ് ഉത്തരം പറയും! | Dinosaur | uae | vanitha international |\nMonday 10 September 2018 05:06 PM IST : By എൻ.എം. അബൂബക്കർ\nBy എൻ.എം. അബൂബക്കർ\nപേര്, ശാസ്ത്രനാമം ഉൾപ്പെടെ ദിനോസറുകളെക്കുറിച്ച് ചോദിച്ചോളൂ...; മുഹമ്മദ് ഐസാസ് ഉത്തരം പറയും!\nMonday 10 September 2018 05:06 PM IST\nചരിത്രാതീത കാലത്തെ ഇരുനൂറോളം ദിനോസറുകളെ തിരിച്ചറിയുന്ന കുഞ്ഞു മിടുക്കനുണ്ട് അബുദാബിയില്. കണ്ണൂര് സ്വദേശിയായ ഷമീം പാലോട്ടിന്‍റെ മകന് നാലു വയസ്സുകാരന് മുഹമ്മദ് ഐസാസ്. ചരിത്രകാരന്മാരെ പോലും അദ്ഭുതപ്പെടുത്തുന്ന വിജ്ഞാനമാണ് ഐ സാസിന്‍റെ കുഞ്ഞുമനസില് സൂക്ഷിച്ചിരിക്കുന്നത്. പുരാതന കാലത്തെ ജന്തുജാലങ്ങളെയെല്ലാം ഈ കൊച്ചു ഗവേഷകന് തിരിച്ചറിയും.\nആദ്യം പരിചയപ്പെടുന്നവർക്ക് തുടക്കത്തിൽ കൗതുകവും പിന്നെ അമ്പരപ്പുമാണ് മുഹമ്മദ് ഐസാസ് സമ്മാനിക്കുക. കാരണം ഐസാസിന്‍റെ ലോകവും സുഹൃത്തുക്കളും ദിനോസറുകളാണ്. ദിനോസറുകളെ പോലെ തന്നെ കടുപ്പമുള്ള അവയുടെ പേരുകളും പ്രത്യേകതകളും ഐസാസിന് ഹൃദിസ്ഥം. പലതരം ദിനോസറുകളെ മനസ്സിലാക്കാനും അവയുടെ പ്രത്യേകതകൾ ഓർത്തു വയ്ക്കാനും ചില പൊടിക്കൈകളുണ്ട് ഈ കൊച്ചുമിടുക്കന്. മുഖം മുതലയെ പോലെ ഇരിക്കുന്നത് സ്പിനോസോറസ്, ബുർജ് ഖലീഫയെ പോലെ ഉയരമുള്ളവൻ ബ്രേഷിസോറസ്, റെക്സിനേക്കാൾ ശക്തൻ ടൈനോസോറസ്... ഇങ്ങനെ ഒാരോരുത്തരെയും സ്വന്തം ശൈലിയിൽ പരിചയപ്പെടുത്തും ഐസാസ്.\nചരിത്രാതീത കാലത്തെ ഏത് മൃഗങ്ങളെ കാണിച്ചാലും ഒറ്റനോട്ടത്തില് സെക്കന്‍ഡുകള്‍ക്കുള്ളില് അതിന്‍റെ പേരും ശാസ്ത്രനാമവും പറയും. രൂപസാദ്യശ്യമുള്ള രണ്ട് ദിനോസറുകളെ കണ്ടാല് അവ തമ്മിലുള്ള വ്യത്യാസവും വിശദീകരിക്കും. ഒരുകൂട്ടം ദിനോസറുകളില്‍നിന്ന് സോറോപോഡ്സിനെ കണ്ടെത്താന് പറഞ്ഞപ്പോൾ ചെറിയ തലയും നീണ്ട കഴുത്തും വാലുമുള്ളതിനെ കയ്യിലെടുത്തു. അര മണിക്കൂറിനിടെ നൂറിലേറെ ദിനോസറുകളുടെ ചരിത്രമാണ് ഈ കൊച്ചുമിടുക്കൻ വിവരിച്ചത്.\nദിനോസറുകളെ, ഐസാസ് ഇഷ്ടപ്പെടാൻ തുടങ്ങിയിട്ട് ഒന്നര വര്‍ഷമായി. രണ്ടര വയസുള്ളപ്പോള് ദിനോസറിന്‍റെ രൂപത്തിലുള്ള കളിപ്പാട്ടം കണ്ടാണ് ആ ഇഷ്ടം മനസ്സിൽ കയറിയത്. പിന്നീടങ്ങോട്ട് അത്തരം മൃഗങ്ങളുടെ ശില്‍പത്തോടും ചിത്രങ്ങളോടും പ്രത്യേക താല്‍പര്യം കാട്ടിത്തുടങ്ങി. ജന്തുജാലങ്ങളുടെ ചിത്രങ്ങള് കാണിച്ചാലും അവയുടെ പേരും വിശദാംശങ്ങളും നിമിഷങ്ങള്‍ക്കകം പറയും. ഇത്തരം ചിത്രത്തിനും ശില്‍പങ്ങള്‍ക്കുമായി വാശി പിടിക്കുമ്പോള് ടിവി വച്ചുകൊടുക്കും. മറ്റു കുട്ടികൾ കാർട്ടൂൺ ചാനലുകൾ കാണുമ്പോൾ ഐസാസിനിഷ്ടം ഡിസ്കവറി ചാനലാണെന്നു പിതാവ് ഷ മീം പാലോട്ട് പറയുന്നു. ഒരിക്കല് യുടൂബില് ദിനോസറുകളുടെ ദൃശ്യങ്ങൾ കാണിച്ചുകൊടുത്തു. മൂന്ന് വയസു മുതല് യുട്യൂബിൽ നിന്ന് മൃഗങ്ങളെക്കുറിച്ചും മറ്റുമുള്ള ഡോക്യുമെൻററികള് ഐസാസ് കണ്ടു തുടങ്ങി.\nഅടുത്തിടെ ദിനോസർ കളിപ്പാട്ടങ്ങൾ വിൽക്കുന്ന കടയിലെത്തിയപ്പോൾ അവിടെയുള്ള എല്ലാത്തിന്‍റെയും പേരും വിശേഷണങ്ങളും പറഞ്ഞു കടക്കാരെയും മാതാപിതാക്കളെയും ഞെട്ടിച്ചു ഈ മിടുക്കൻ. ടി-റെക്സിനെ കാണിച്ച് ഡി ഫോര് ദിനോസര് എന്ന് പറയുന്നത് ശരിയല്ലെന്നാണ് സണ്‍റൈസ് സ്കൂളിലെ കെജി വണ് വിദ്യാര്‍ഥിയായ ഐസാസിന്‍റെ അഭിപ്രായം. കുടുംബത്തെ ഒന്നടങ്കം പറയുന്നതാണ് ദിനോസര് എന്നും ഓരോന്നിനും വ്യത്യസ്ത പേരുകളുണ്ടെന്നും ഐസാസ് വിശദീകരിക്കുന്നു.\nടോയ്ഷോപ്പില്‍നിന്ന് കിട്ടുന്ന ദിനോസറുകളുടെ ചെറിയ നിര്‍മാണ തകരാര്‍പോലും ഈ കുരുന്ന് തിരിച്ചറിയും. ഈയിടെ ദിനോസറുകളുടെ പേര് തിരിച്ചറിയാനായി യുടൂബില് നടന്ന മല്‍സരത്തില് ശരിയായ ഉത്തരം നല്‍കിയത് ഐസാസായിരുന്നു. ഐസാസ് പറഞ്ഞ പേര് അമ്മ അസ്റ ബന്ധപ്പെട്ട ശാസ്ത്രജ്ഞന് അയച്ചുകൊടുത്തു. നാലു വയസുകാരനാണ് ഇത് പറഞ്ഞു തന്നതെന്ന് പറഞ്ഞപ്പോള് അദ്ദേഹം അദ്ഭുതപ്പെട്ടു പോയതായി അസ്റ പറയുന്നു.\nഏത് മിഠായിയാ വേണ്ടതെന്ന് ചോദിച്ചാല് ഐസാസ് പറയും ദിനോസര് മതി എന്ന്. അല്ലെങ്കില് ദിനോസറിന്‍റെ ചിത്രമുള്ള പുസ്തകം വേണമെന്നും. ചെറുതും വലുതുമായ ഇരുനൂറോളം ദിനോസറുകളും വിരലിലെണ്ണാവുന്ന ചില കളിപ്പാട്ടങ്ങളുമുള്ള ഐസാസിനോട് ഒരു ദിനോസറിനെ ചോദിച്ചപ്പോള് കാര് തരാമെന്നായിരുന്നു മറുപടി. ബീച്ചിലും പാര്‍ക്കിലുമെത്തിയാല് സ്ലൈഡില് കറങ്ങുകയോ ഊഞ്ഞാലാടുകയോ ചെയ്യുന്നതിനു പകരം കയ്യിലുള്ള ദിനോസറുകളുമൊന്നിച്ച് സ്വന്തമായി ഉണ്ടാക്കിയ കളികളിലേർപ്പെടാനാണ് െഎസാസിന് ഇഷ്ടം.\nകളിമണ്ണുകൊണ്ട് ദിനോസുകളുടെ ശില്‍പമുണ്ടാക്കാനും ഇഷ്ടം. ഓരോ വാരാന്ത്യവും ഐസാസിനു വേണ്ട വ്യത്യസ്ത ദിനോസറുകളെ തേടിയുള്ള യാത്രകളിലാകും ഈ കുടുംബം. സാധാരണ ടോയ്ഷോപ്പില്‍നിന്ന് കിട്ടുന്ന ദിനോസറുകള് യഥാര്‍ഥ രൂപമല്ലെന്നാണ് ഈ കുഞ്ഞുഗവേഷകന്‍റെ കണ്ടെത്തല്. അതുകൊണ്ടു അസ്സല് രൂപം തേടിയെത്തുന്നത് വില കൂടിയ ഷോപ്പിലേക്കാകും. വില എന്തായാലും ദിനോസറില്ലാതെ ഐസാസ് തിരികെ വീട്ടിലേക്ക് വരില്ല. ഐസാസിന്‍റെ ഇഷ്ടപ്പെട്ട മോസസോറസിനായുള്ള അന്വേഷണത്തിലാണ് ഈ കുടുംബം ഇപ്പോൾ.


തിയേറ്ററുകള് തുറക്കാം, സ്കൂളുകളുടെ കാര്യത്തിൽ തീരുമാനം സംസ്ഥാനത്തിന്; അണ്‍ലോക്ക് 5ന്റെ മാർഗ്ഗനിർദ്ദേശങ്ങൾ – Times Kerala\nതിയേറ്ററുകള് തുറക്കാം, സ്കൂളുകളുടെ കാര്യത്തിൽ തീരുമാനം സംസ്ഥാനത്തിന്; അണ്‍ലോക്ക് 5ന്റെ മാർഗ്ഗനിർദ്ദേശങ്ങൾ\nBy Vrindha S Last updated Sep 30, 2020\nരാജ്യത്ത് അണ്‍ലോക്ക് 5ന്റെ മാര്‍ഗ നിര്‍ദേശമിറങ്ങി. തിയറ്ററുകള്, മള്‍ട്ടിപ്ലെക്സുകള് ഉപാധികളോടെ തുറക്കാം. തിയറ്ററുകളില് പകുതി സീറ്റുകളില് മാത്രം പ്രവേശനം. സ്കൂളുകള് തുറക്കുന്നത് സംസ്ഥാനങ്ങള്‍ക്ക് തീരുമാനിക്കാം. നീന്തല്‍ക്കുളങ്ങള് കായിക താരങ്ങള്‍ക്ക് പരിശീലനത്തിന് ഉപയോഗിക്കാം. ഈ മാസം 15 മുതല് നിര്‍ദേശം നിലവില് വരും.\nകോവിഡ് ബാധിതര്‍ക്ക് ഗൃഹനിരീക്ഷണം : കൂടുതല്‍പേര് തയ്യാറാകുന്നത് സ്വാഗതാര്‍ഹം: ഡി.എം.ഒ


Jinsha Basheer Travel vlogger: തട്ടമിട്ട പെണ്ണിനും ലോകത്തെ പലതും കാണിക്കാനുണ്ട്, യാത്രകളിലൂടെ വിപ്ലവം തീർത്ത് ജിൻഷ ബഷീർ - India today special - Malayalam News\nUpdated 3:31 PM IST\nട്രാവൽ വ്‌ളോഗിങും റീൽസും തരംഗമായ ഈ കാലത്ത്, കാലത്തിനു മുൻപേ സഞ്ചരിച്ച വ്യക്തിത്വമാണ് ജിൻഷ ബഷീറിന്റേത്. നിലവിലെ വൻകിട വ്‌ളോഗർമാർ കളത്തിലിറങ്ങും മുൻപേ ജിൻഷ ട്രാവൽ വ്‌ളോഗിംങ്ങിലൂടെ മലയാളികൾക്ക് ലോകത്തിന്റെ പല കോണും കാണിച്ചുതന്നു. തട്ടമിട്ട പെണ്ണ് സംസാരിക്കാൻ പാടില്ലെന്ന് വിധിച്ചവർക്കും കല്ലെറിഞ്ഞ സമൂഹത്തിനും മുൻപിൽ അതെ കല്ലുകളുടെ മുകളിൽ കയറി തലയെടുപ്പോടുകൂടി നിന്നുകൊണ്ട് മറുപടി നൽകുകയാണ് ഇന്ന് ജിൻഷ. ക്യാമറയിൽ പതിഞ്ഞതു മറ്റുള്ളവരെ കാണിക്കാനുള്ള തീരുമാനമാണു ജിൻഷയുടെ ജീവിതത്തിൽ വഴിത്തിരിവായത്. തനിക്കു മുൻപിൽ സംഭവിച്ച അനീതിയെ തുറന്നുകാട്ടിയ ജിൻഷ യാദൃച്ഛികമായാണു വ്ളോഗറായത്. സാഹസികത ഒട്ടേറെ ഇഷ്ടപെടുന്ന ജിൻഷ ഇതിനോടകം പത്തോളം രാജ്യങ്ങളിൽ യാത്ര ചെയ്യുകയും ആ രാജ്യങ്ങളുടെ സൗന്ദര്യം ക്യാമറ കണ്ണുകളിൽ ഒപ്പിയെടുക്കുകയും ചെയ്തിട്ടുണ്ട്. ഒപ്പം കരുത്തായി ഭർത്താവ് ഫൈസലുമുണ്ട്. ഏകദേശം പത്ത് ലക്ഷത്തോളം ഫോളോവേഴ്സ് ആണ് ജിൻഷയ്ക്ക് ഫേസ്ബുക്കിൽ മാത്രം ഉള്ളത്. തന്റെ യാത്ര വിശേഷങ്ങൾ ഇന്ത്യാ ടുഡേയോട് പങ്കുവയ്ക്കുകയാണ് ലോക സഞ്ചാരിയായ ജിൻഷ ബഷീർ.\nമിലിട്ടറിയിലായിരുന്ന ഉപ്പ ബഷീറിന്റെയും നഴ്സ് ആയിരുന്ന ഉമ്മ ബാരിഷയുടെയും മൂന്നു പെൺമക്കളിൽ ഇളയവളായി ഉത്തർപ്രദേശിലെ ഉത്രോളയിലാണ് ജനിച്ചത്. ആറ് വയസുവരെ അവിടെയായിരുന്നു. പിന്നാലെ നാട്ടിൽ ആലപ്പുഴ ജില്ലയിലെ ചാരുംമൂട് സ്ഥിരതാമസമാക്കി. ഉമ്മ രണ്ടുവർഷം മുൻപ് മരിച്ചു. ഉപ്പ ഇപ്പോൾ പി ഡബ്ള്യു ഡി കോൺട്രാക്ടർ ആണ്. ഭർത്താവ് ഫൈസൽ, മകൾ ഇനാറാ ഒന്നാം ക്ലാസിൽ പഠിക്കുന്നു. അവൾക്ക് വേണ്ടിയും ഒരു ചാനൽ ആരംഭിച്ചിട്ടുണ്ട്.\nഎൻജിനീയറിങ്ങിൽ നിന്നും വ്ലോഗിങ്ങിലേക്ക്\nഭർത്താവ് ഫൈസലിന്റെ ഉടമസ്ഥതയിലുള്ള ഐടി സ്ഥാപനത്തിൽ ജോലിചെയ്യുന്നതിനിടയിലാണ് ഖത്തറിലെ ഒരു സ്കൂളിൽ അധ്യാപക ജോലിക്കു ക്ഷണം ലഭിച്ചത്. പ്ലസ്‌ടു ക്ലാസിലെ കുട്ടികളെപഠിപ്പിക്കുന്ന മാതൃകയിൽ ഒരു വീഡിയോ റെക്കോർഡ് ചെയ്ത് അയയ്ക്കാൻ ഒരു സുഹൃത്ത് പറഞ്ഞതനുസരിച്ച് അത് ചെയ്തുകൊടുത്തു. ആ വീഡിയോ ഫൈസലിക്കയ്ക്കും അയച്ചുകൊടുത്തു. എനിക്ക് വീഡിയോകൾ അവതരിപ്പിക്കാനുള്ള കഴിവ് ഉണ്ടെന്ന് ആദ്യം തിരിച്ചറിഞ്ഞത് ഫൈസലിക്കയാണ്. അതുകഴിഞ്ഞ് രണ്ടുമാസം കഴിഞ്ഞപ്പോൾ നാട്ടിലെ പെട്രോൾ പമ്പിൽ വച്ച് ഒരു സംഭവം ഉണ്ടായി. ചില പെട്രോൾ ബങ്കുകൾ സോഫ്റ്റ്‌വെയറിൽ തുക സെറ്റ് ചെയ്ത് അളവു കുറച്ച് തട്ടിപ്പു നടത്തുന്നതിനെ കുറിച്ച് അറിയാൻ ഇടയായി. ഇത് പൊതു സമൂഹത്തെ അറിയിക്കണമെന്ന് ഞാൻ തീരുമാനിച്ചു. ഒരു വീഡിയോ തയ്യാറാക്കി എന്റെ പ്രതിഷേധം അറിയിക്കാനായിരുന്നു തീരുമാനം. ആ തീരുമാനത്തിന് ഫൈസലിക്കയുടെ എല്ലാവിധ പിന്തുണയും ലഭിച്ചു.\nഅങ്ങനെ പെട്രോൾ പമ്പുകളിലെ തട്ടിപ്പിൽ അകപ്പെടാതിരിക്കാൻ സ്ഥിരം സംഖ്യയിൽ നിന്നു മാറി അഞ്ചോ പത്തോ രൂപ കൂടുതൽ മുടക്കി പെട്രോൾ നിറയ്ക്കാൻ നിർദേശിച്ചുകൊണ്ട് ഒരു വീഡിയോ ഫേസ്ബുക്കിൽ പോസ്റ്റ് ചെയ്തു. ഞാനും ഫൈസലിക്കയും വിരലിലെണ്ണാവുന്ന കുടുംബക്കാരും മാത്രമുണ്ടായിരുന്ന ഫേസ് ബുക്ക് പേജിൽ ഒറ്റദിവസം കൊണ്ട് 5000 ഫോളോവേഴ്സ് എത്തി. ഒരു മാസം കഴിഞ്ഞപ്പോൾ അത് ഒരു ലക്ഷം ആയി. അതോടുകൂടി എന്റെ വീഡിയോ ആൾകാർ അംഗീകരിച്ചുതുടങ്ങി എന്ന് മനസിലായി. വ്‌ളോഗിങും വ്‌ളോഗറും എന്താണെന്ന് അറിയാതിരുന്ന എനിക്ക് ഫൈസലിക്ക വ്‌ളോഗിങിനെപ്പറ്റി പറഞ്ഞുതന്നു. അങ്ങനെ വ്‌ളോഗിംഗ് എന്ന ലോകത്തേക്ക് ഞാനും കടന്നുവരുകയായിരുന്നു. എന്റെ തുടക്കകാലത്ത് ഫേസ്ബുക്കിൽ വ്‌ളോഗിംങ് മേഖലയിൽ മലയാളി സ്ത്രീ സാന്നിധ്യം വളരെ കുറവായിരുന്നു.\nയാത്രയോട് പ്രണയം തോന്നിത്തുടങ്ങിയത്...\nവ്‌ളോഗിങ് ആരംഭിക്കുന്നതിന് മുൻപ് ഞാൻ അധികം യാത്രകൾ ചെയ്തിട്ടില്ലായിരുന്നു. സോഫ്റ്റ് വെയർ എൻജിനീയർ ആയിരുന്ന സമയത്ത് ഞായറാഴ്ചകളിൽ ലീവ് കിട്ടുമ്പോൾ ഞാനും ഫൈസലിക്കയും ഇടുക്കി വാഗമൺ രാവിലെപ്പോയി രാത്രി തിരിച്ചുവരും. പിന്നെ എന്റെ മനസിൽ ഉണ്ടായിരുന്ന യാത്രാ ഓർമ്മകൾ എട്ടാമത്തെ വയസിൽ കാറ് വിളിച്ച് കോവളവും വർക്കളയും പോയ ഒരു യാത്രയാണ്. ഉപ്പയ്ക്ക് ജോലി തിരക്കായതിനാൽ സ്‌കൂളിൽ നിന്നും കോളേജിൽ നിന്നുമുള്ള എല്ലാ ടൂറിനും വിടുമായിരുന്നു. അതൊക്കെയായിരുന്നു എന്റെ മനസിൽ ഉണ്ടായിരുന്ന ആകെയുള്ള യാത്ര ഓർമ്മകൾ. പുതിയ സംസ്കാരം ആളുകൾ രീതികൾ എന്നിവയൊക്കെ പഠിക്കാൻ വളരെ ഇഷ്ടമാണ്. നമ്മൾ ഒരു ഇടത്ത് മാത്രം നിന്നുകൊണ്ട് ഇതാണ് ലോകം എന്ന് ചിന്തിക്കുന്നത് തെറ്റാണ്. യാത്രകളിലൂടെ പല രാജ്യങ്ങളിലെയും പല ആൾക്കാരിൽ നിന്നും നിൽക്ക് പലതും പഠിക്കാൻ സാധിച്ചു. പലപ്പോഴും നമ്മുടേതിനേക്കാൾ വളരെ മെച്ചമാണ് അവരുടെയൊക്കെ സംസ്കാരവും രീതികളുമൊക്കെ എന്ന് തോന്നിയിട്ടുണ്ട്.\nആകെ മൊത്തം പത്ത് രാജ്യങ്ങളിൽ സഞ്ചരിച്ചിട്ടുണ്ട്. ഓരോ ട്രാവൽ വ്‌ളോഗർമാർക്കും അവരവരുടേതായ സ്റ്റൈലുണ്ട്. കാലാവസ്ഥ നോക്കിയാണ് ഞാൻ യാത്രകൾ തിരഞ്ഞെടുക്കുന്നത്. ഓരോ മാസവും ഓരോ രാജ്യങ്ങളാണ് യാത്രയ്ക്കായി തിരഞ്ഞെടുക്കാറുള്ളത്. യാത്രകൾക്ക് ഒരു നിശ്ചിത സമയപരിധി നിശ്ചയിക്കാറില്ല. ഓരോ രാജ്യവും കണ്ടും ഷൂട്ട് ചെയ്തും കഴിയുന്നത് എപ്പോഴാണോ എന്നിട്ട് തിരികെവരും. ഏതേലും രാജ്യത്തിലെ ഏതേലും ഭാഗങ്ങൾ മിസ് ആക്കിയിട്ടുണ്ടെങ്കിൽ അവിടേക്ക് വീണ്ടും പോകും. കോവിഡ് സമയത്ത് ഒരു ഇടവേള വന്നിരുന്നു. കെട്ടിടങ്ങളുടെ ഭംഗിയിൽ ഏറ്റവും മനോഹരമായി തോന്നിയത് സിംഗപ്പൂരും പ്രകൃതിയുടെ ഭംഗിയിൽ ഏറ്റവും മനോഹരമായി തോന്നിയത് ഇന്തോനേഷ്യയും ബാലിയുമാണ്.\nസ്ഥിരമായി യാത്ര ചെയ്യുന്നവർക്ക് വീട്ടിൽ തിരിച്ചെത്തിയാൽ രണ്ടുമൂന്ന് ദിവസം കഴിയുമ്പോൾ വീണ്ടും യാത്ര ചെയ്യാനുള്ള ആഗ്രഹം തോന്നും. കോവിഡ് സമയത്ത് വളരെയധികം ബുദ്ധിമുട്ട് ഉണ്ടായിട്ടുണ്ട്. എന്നാൽ പോലും കേരളത്തിന്റെ പല ഭാഗത്തും യാത്ര ചെയ്യാൻ സാധിച്ചു. വണ്ടിയെടുക്കുക കാലാവസ്ഥാനുസരിച്ച് ലൊക്കേഷൻ നോക്കുക അങ്ങോട്ട് പോകുക... ഞങ്ങളുടെ സ്റ്റൈൽ\nതട്ടമിട്ട പെണ്ണിന് സംസാരിക്കാൻ അവകാശമില്ല\nവ്‌ളോഗിങിന്റെ തുടക്കകാലത്ത് വളരെയധികം വിമർശങ്ങൾ നേരിടേണ്ടിവന്നു. നിർത്തിപോകേണ്ട സാഹചര്യം വരെ ഉണ്ടായി. വ്‌ളോഗിങ് ആരംഭിച്ചപ്പോൾ ഏറ്റവും അധികം പ്രശ്നം നേരിടേണ്ടിവന്നത് സമുദായത്തിന്റെ ഭാഗത്ത് നിന്നാണ്. തട്ടമിട്ട പെണ്ണിന് സംസാരിക്കാൻ അർഹതയില്ല എന്ന് പറയുന്ന ഒരു വിഭാഗമുണ്ട്. എന്നാൽ അന്തമായ മതവിശ്വാസങ്ങൾ ഞങ്ങളിൽ അടിച്ചേൽപ്പിക്കുന്ന മാതാപിതാക്കൾ ആയിരുന്നില്ല ഞങ്ങളുടേത്. ഞങ്ങളുടെ വിശ്വാസത്തിൽ ഞങ്ങൾ ഉറച്ചു നിൽക്കുന്നുണ്ട്. എന്നാൽ അടുക്കളത്തടത്തിനുള്ളിൽ നിന്നും സ്ത്രീകൾ പുറത്തിറങ്ങരുത് എന്ന ചിന്താഗതിയും ഞങ്ങൾക്ക് ഇല്ല. എന്റെ സ്വാതന്ത്രത്തിനനുസരിച്ച് ഞാൻ ജീവിക്കും. തെറ്റ് ചെയ്യാതിരിക്കുക എന്ന് മാത്രമേ ഉള്ളു. അത് ഞങ്ങൾ മൂന്നു പെൺകുട്ടികളും ചെയ്യില്ല എന്ന വിശ്വാസം ഉള്ളതുകൊണ്ടുതന്നെ ഞങ്ങൾക്ക് എല്ലാവിധ സ്വാതന്ത്രവും മാതാപിതാക്കൾ അനുവദിച്ചുതന്നു. എന്നെ അപേക്ഷിച്ച് സഹോദരിമാർ രണ്ടുപേരും വീട്ടിൽ അടങ്ങിയൊതുങ്ങി ഇരിക്കുന്നവരാണ്. എന്നുവച്ച് അതൊന്നുംതന്നെ എന്റെ സ്വാതന്ത്ര്യത്തിന് വിലങ്ങുതടിയായിട്ടില്ല.\nസോഷ്യൽമീഡിയ തെറിവിളിക്കാനുള്ള ഇടമല്ല\nവീഡിയോ ചെയ്തു തുടങ്ങിയപ്പോൾ തെറി വിളിച്ച് പഠിക്കാൻ വേണ്ടി എന്റെ പേജ് മറ്റുള്ളവർ ഉപയോഗിക്കുന്നുവെന്ന തോന്നൽ പോലും ഉണ്ടായിട്ടുണ്ട്. 'ഞങ്ങളെ നാണം കെടുത്തരുത് ഈ പരിപാടി നിർത്തുമോ' എന്നുപോലും ചോദിച്ചവർ ഉണ്ട്. എന്നാൽ ഞാൻ ചെയ്യുന്നത് തെറ്റല്ല, ശരിയാണ് എന്ന ഉറപ്പുണ്ടെങ്കിൽ മുൻപോട്ട് പൊക്കൊളു എന്ന ധൈര്യം തന്ന് ഒപ്പമുണ്ടായിരുന്നത് ഉപ്പയും ഭർത്താവുമാണ്.\nഎന്നെ തളർത്താൻ ഒരു സമുദായത്തിനും ആയില്ല. ആദ്യ ഗൂഗിൾ വരുമാനത്തിന്റെ സ്‌ക്രീൻ ഷോട്ട് സോഷ്യൽമീഡിയയിൽ പങ്കുവച്ചുകൊണ്ടാണ് ഞാൻ എന്റെ പ്രതിഷേധം അറിയിച്ചത്. അതോടുകൂടി എനിക്കെതിരെ തിരിഞ്ഞവരോടുള്ള എന്റെ പ്രതികാരം അവസാനിച്ചു. ഇതിനോടകം ഇന്ത്യയിലും ദുബായിലുമടക്കം അൻപതിലധികം മാധ്യമങ്ങളിൽ എന്നെപ്പറ്റിയുള്ള ആർട്ടിക്കിൾ വന്നു. അപ്പോഴൊക്കെയാണ് ഇത് വലിയൊരു കാര്യമാണെന്ന് എന്റെ നാട്ടുകാർ തിരിച്ചറിയുന്നത്. അന്നുമുതൽ ആ പ്രശ്നം അവസാനിച്ചു. തട്ടമിട്ട പെണ്ണിന് സംസാരിക്കാൻ അവകാശമില്ല എന്ന ചിന്ത ഒരിക്കലും അംഗീകരിക്കാൻ കഴിയില്ല. ഇപ്പോഴും ഞാൻ ചെയ്ത തെറ്റ് എന്താണെന്നു എനിക്ക് മനസിലായിട്ടില്ല.\nതെറിവിളി ഒരു പരിധിവിട്ടപ്പോൾ ഒട്ടും സഹിക്കാനാകാതെ വന്നപ്പോൾ ഒരു സ്‌ക്രീൻ ഷോട്ട് ഉപയോഗിച്ച് ഞാൻ ഒരു കേസ് രെജിസ്റ്റർ ചെയ്തു. കാരണം സ്ത്രീകളുടെ നേരെ അസഭ്യവർഷം ചൊരിഞ്ഞാൽ അതിനു തക്കതായ ശിക്ഷ ലഭിക്കും എന്ന് മനസ്സിലാക്കിക്കൊടുക്കാൻ മാത്രമായിരുന്നു അത്. അതിനുശേഷം തെറിവിളി ഇല്ല. കഴിഞ്ഞ രണ്ടുവര്ഷത്തിനിടയ്ക്ക് നിരവധിപേരാണ് വ്ലോഗിങ്ങിലേക്ക് തിരിഞ്ഞിരിക്കുന്നത്. ഇപ്പോൾ ഏതെങ്കിലും രീതിയിൽ ശല്യം ഉണ്ടായാൽ അവരുടെ ഫോട്ടോ സഹിതം സ്‌ക്രീൻ ഷോട്ട് ഫേസ്ബുക്കിൽ പോസ്റ്റ് ചെയ്യുകയോ ബ്ലോക്ക് ചെയ്യുകയോ ചെയ്യും.\nതട്ടമിട്ട സ്ത്രീയ്ക്ക് സമൂഹത്തോട് പറയാനുള്ളത്\nനമ്മൾ ശരിയാണെങ്കിൽ തട്ടമിട്ടു എന്നതുകൊണ്ട് ഒരു സ്വാതന്ത്രക്കുറവും ഇല്ല. പലരും പറയാറുണ്ട് മുഖം കാണിച്ച് വീഡിയോ ചെയ്യാൻ പേടിയാണെന്ന്. എന്തിന് പേടിക്കണം? നമ്മൾ ശരിയാണെങ്കിൽ എന്തും ധൈര്യപൂർവം ചെയ്യാം. ഇനിയും എന്തൊക്കെയോ ചെയ്യാനുണ്ട് എന്നാൽ ഞാൻ ഉൾപ്പെടുന്ന സമൂഹം അതിനു എന്നെ അനുവദിക്കുന്നില്ല എന്ന് പറയുന്നവരോട് പറയാനുള്ളത്, ഇപ്പോൾ തള്ളിപ്പറയുന്ന സമൂഹം ഒരിക്കൽ നമ്മെ എഴുന്നേറ്റ് നിന്ന് കയ്യടിക്കും. എനിക്ക് വന്ന കല്ലേറുകളെ എല്ലാം ഞാൻ സ്വീകരിച്ചു. ഒരിക്കൽ ആ കല്ലേറുകളുടെ മുകളിൽ കയറി നിന്ന് ഞാൻ അവരെ തിരിഞ്ഞുനോക്കി. എന്നിട്ട് കളിയാക്കിയവരും ഞാനും ഇപ്പോൾ എവിടെ നിൽക്കുന്നു എന്ന ഒരൊറ്റ കാര്യം ചിന്തിച്ചാൽ മതി നമ്മളുടെ നേട്ടങ്ങളെ ഓർത്ത് നമുക്ക് സന്തോഷിക്കാം. ഏത് സമൂഹത്തിൽപെട്ടവരായാലും ശരിയെന്നു തോന്നുന്നത് ചെയ്യാൻ ഒട്ടും മടിക്കേണ്ട ആവശ്യം ഇല്ല. ഞാൻ പ്രാധാന്യം നൽകുന്നത് കുടുംബത്തിന്റെ പിന്തുണയ്ക്ക് മാത്രമാണ്. ബാൽക്കിയൊന്നും എന്നെ ബാധിക്കുന്ന കാര്യമല്ല.\nഒറ്റയ്ക്ക് യാത്രകൾ ചെയ്യാറില്ല. എപ്പോഴും യാത്രകൾക്കൊപ്പം ഭർത്താവോ ഉപ്പയോ കൂടെയുണ്ടാകും. യാത്രകൾക്കിടയിൽ അപകടാവസ്ഥ അഭിമുഖീകരിക്കേണ്ടിവന്നാൽ അത് ഒരിക്കലും വീട്ടിൽ അറിയിക്കില്ല. മൂന്നാറിൽ പോയപ്പോൾ ഒരിക്കൽ കാർ കുഴിയിലേക്ക് മറിയുകയുണ്ടായി. അപ്പോഴേക്കും ഫോണിന് റെയ്ഞ്ച് ഉണ്ടായിരുന്നില്ല. പിന്നെ ഒരുപാട് ദൂരം നടന്ന് റെയ്ഞ്ച് ഉള്ളയിടത്ത് എത്തി ഫോൺ ചെയ്ത് ആളുകളെ വരുത്തി വണ്ടി വലിച്ചുയർത്തേണ്ടി വന്നു. ഗൂഗിൾ മാപ്പ് നോക്കി യാത്രചെയ്തപ്പോൾ ഒരിക്കൽ വയനാട് ഒരു കൊക്കയുടെ മുകളിൽ പോയി വണ്ടി നിന്ന അവസ്ഥയുണ്ടായിട്ടുണ്ട്. വീട്ടിൽ അറിയിക്കാതെയാണ് എന്റെ സാഹസിക യാത്രകൾ. എല്ലാം കഴിഞ്ഞു തിരിച്ചുവരുമ്പോൾ മാത്രം അറിയിക്കും. പട്ടായയിൽ പോയാണ് 14500 അടിയിൽ സ്‌കൈ ഡൈവിങ് ചെയ്തിരുന്നു. അന്ന് ആരും അത്ര ഉയരത്തിൽ ചെയ്തിട്ടില്ല. യുഎയിൽ നിന്ന് 12000 അടിയിൽ നിന്ന് ചാടിയ ഒരു സ്‌കൈ ഡൈവിങ് ആണ് അപ്പോൾ റെക്കോർഡ് ആയി ഉണ്ടായിരുന്നത്. അത് തകർക്കാൻ വേണ്ടിയാണ് തായ്‌ലാൻഡിൽ പോയി ഞാൻ 14500 അടിയിൽ ചാടിയത്. സാഹസിക യാത്രകളോട് എനിക്ക് പ്രത്യേകം കമ്പമാണ്. ഫൈസലിക്കയ്ക്ക് സാഹസികതയോട് ഒട്ടും താല്പര്യമില്ല.\nയാത്രയ്ക്കുള്ള പണം വീഡിയോയിൽ നിന്ന്\nആദ്യമായി ഗൂഗിൾ വരുമാനമായി ലഭിക്കുന്നത് 35000 രൂപയാണ്. പിന്നെ അതുകഴിഞ്ഞപ്പോൾ ജഡായു അഡ്വെഞ്ചർ സെന്റർ ഷൂട്ട് ചെയ്യാൻ എത്തുമോ എന്ന് ചോദിച്ചുകൊണ്ട് ഒരു കാൾ വന്നു. അങ്ങനെയാണ് എനിക്ക് മുൻപിൽ ഇങ്ങനെ ഒരു സാധ്യത ഉണ്ടെന്നു മനസിലാകുന്നത്. ആദ്യമായി വീഡിയോ ചെയ്യുന്നത് 7500 രൂപയ്ക്കാണ്. ആ ഒരു വീഡിയോ ഹിറ്റായപ്പോൾ പിന്നാലെ ഒരു റിസോർട്ടുകാർ പരസ്യത്തിനായി വിളിച്ചു. അവിടെയും നല്ല രീതിയിലുള്ള വരുമാനം ലഭിച്ചു. പിന്നാലെ വീഡിയോകളിൽ നിന്നും വരുമാനം കിട്ടിത്തുടങ്ങിയപ്പോൾ അടുത്ത് പോകാനുള്ള ഇടങ്ങൾ ഞങ്ങൾതന്നെ തീരുമാനിച്ചുതുടങ്ങി. യൂട്യൂബിനെ അപേക്ഷിച്ച് ഫേസ്ബുക്കിൽ നിന്നാണ് വരുമാനം കൂടുതൽ ലഭിക്കുന്നത്. നാല് രീതിയിൽ എനിക്ക് വരുമാനം ലഭിക്കുന്നുണ്ട്. അതിൽ നിന്നും യാത്രയ്ക്കായി ഒരു ബജറ്റ് മാറ്റിവയ്ക്കും. എന്നിട്ട് അതിൽ യാത്ര ചെയ്യും.\nഇത് അഹങ്കാരമില്ല എന്റെ നേട്ടങ്ങളാണ്\nതുടക്കത്തിൽ ഷൂട്ടിങ്ങിനു ആവശ്യമായ ഉപകരണങ്ങൾ വാങ്ങാനുള്ള കാശുപോലും കൈയ്യിൽ ഉണ്ടായിരുന്നില്ല. ഇത്ത ഉപയോഗിച്ചുകൊണ്ടിരുന്ന സാംസങ് ജെ2ആണ് ഞാൻ തുടക്കത്തിൽ ഉപയോഗിച്ചിരുന്നത്. ക്ലാരിറ്റി ഇല്ലാത്ത ആ ഒരു ഫോണിൽ നിന്നാണ് എന്റെ തുടക്കം. ആ ഫോൺ ഇപ്പോഴും സൂക്ഷിച്ചുവച്ചിട്ടുണ്ട്. അതിനു ശേഷം വരുമാനം ലഭിച്ചുതുടങ്ങിയതോടെ ഡ്രോൺ ഉൾപ്പെടെയുള്ള ക്യാമറകൾ വാങ്ങാൻ തുടങ്ങി. അന്ന് വളരെ ബേസ് മോഡൽ ഫോൺ വാങ്ങാൻ പോലും കഴിവില്ലായിരുന്ന ഞാൻ ഇപ്പോൾ ഇറങ്ങുന്ന ലേറ്റസ്റ്റ് ഐഫോണുകൾ വാങ്ങുന്നു. ഇതൊക്കെ അഹങ്കാരമല്ല. ഞാൻ നേടിയയെടുത്ത എന്റെ നേട്ടങ്ങളാണ്. ലേറ്റസ്റ്റ് ആയി ഇറങ്ങുന്ന ഐ ഫോണുകളിലാണ് വീഡിയോ ഷൂട്ട് ചെയ്യുന്നത്. മറ്റൊരു ക്യാമറയിലും അത്രത്തോളം പെർഫെക്ഷൻ എനിക്ക് ലഭിച്ചിട്ടില്ല.\nമലയാളി എന്ന നിലയിൽ തലകുനിക്കേണ്ടി വന്നു\nമലയാളി എന്ന രീതിയിൽ തല കുനിക്കേണ്ടിവന്ന അവസരങ്ങൾ ഉണ്ടായിട്ടുണ്ട്. ഫ്‌ളൈറ്റിൽ കയറുമ്പോൾ ഏറ്റവും അധികം മദ്യം കഴിച്ചിട്ട് മോശം അവസ്ഥയിൽ കാണാൻ സാധിക്കുന്നത് മലയാളികളെയാണ്. അത്തരം കാഴ്ചകൾ പലപ്പോഴും വേദനിപ്പിച്ചിട്ടുണ്ട്. എമിറേറ്റ്സിൽ നിന്നും അൺലിമിറ്റഡ് ആയി മദ്യം നൽകുന്നുണ്ടെങ്കിലും അതൊക്കെ ഉപയോഗിച്ച് മോശം രീതിയിൽ കൂടുതലായും കാണാൻ സാധിക്കുന്നത് മലയാളികളെയാണ്. അതുപോലെതന്നെ മലയാളി എന്ന നിലയ്ക്ക് അഭിമാനം തോന്നിയ നിമിഷവും ഉണ്ടായിട്ടുണ്ട്. വളരെ ചെറുപ്പകാലത്ത് തന്നെ ബിസിനസിന്റെ കൊടുമുടിയിൽ നിൽക്കുന്ന മലയാളികളെ യുഎഇയിലൊക്കെ കാണാൻ സാധിക്കുന്നുണ്ട്. അതൊരു വലിയ അഭിമാനമാണ്.\nഎന്റെ ഉപ്പ സർവീസിൽ നിന്നും ഇറങ്ങിയിട്ട് 26 വർഷത്തോളമായി. എന്റെ ആറാമത്തെ വയസിലാണ് ഞങ്ങൾ നാട്ടിലേക്ക് എത്തുന്നത്. ഉപ്പയും ഉമ്മയും ജോലി ചെയ്ത ഇടത്ത് അവർക്ക് ഒരുപാട് സുഹൃത്തുക്കൾ ഉണ്ട്. അതിൽ ജീവിച്ചിരിക്കുന്ന സുഹൃത്തുക്കളെ ഉപ്പയെകൊണ്ട് കാണിക്കണമെന്നാണ് ആഗ്രഹം. ആ യാത്രയിൽ നിശബ്ദമായി ഉമ്മയും ഉണ്ടാകുമെന്നാണ് പ്രതീക്ഷിക്കുന്നത്. ആ സ്ഥലത്തേക്ക് ഉപ്പയെയും എന്റെ മകളെയും കൂട്ടികൊണ്ട് പോകണം. കൂടാതെ ഞാൻ പോയ മനോഹരമായ ഇടങ്ങൾ മനസിൽ ഉണ്ട്. അവിടെ എനിക്ക് എന്റെ ഉമ്മയെ കൊണ്ടുപോകാൻ സാധിച്ചില്ല. എനിക്കൊരു സൗഭാഗ്യം വന്നപ്പോൾ അത് കാണാനുള്ള ഭാഗ്യം ഉമ്മയ്ക്ക് ഉണ്ടായില്ല. എന്നാൽ ഉപ്പയെയും മകളെയും കൊണ്ട് അവിടെയൊക്കെ പോകണമെന്ന് ആഗ്രഹമുണ്ട്.\nയാത്ര ചെയ്യാൻ ആഗ്രഹിക്കുന്നവരോട്\nനമുക്ക് ആത്മാർത്ഥമായി ഒരു ലക്ഷ്യമുണ്ടെങ്കിൽ ഉറപ്പായും നമ്മൾ അത് നേടിയിരിക്കും. പഠിക്കുന്ന കാലത്ത് ആരോഗ്യ പ്രശ്നങ്ങളെത്തുടർന്ന് എനിക്ക് കുറച്ചു നാൾ ലീവ് എടുക്കേണ്ടിവന്നു. അതുകഴിഞ്ഞ് ക്ലാസിലേക്ക് ചെന്നപ്പോൾ ഒരു അധ്യാപകൻ ഞാൻ എഴുതികൊണ്ടുപോയ റെക്കോർഡ് വലിച്ചെറിഞ്ഞു. അന്ന് അദ്ദേഹം പറഞ്ഞത്, 'ഈ ക്ലാസിലെ ഏറ്റവും പുറകിൽ ഇരിക്കുന്ന കുട്ടി വാങ്ങാൻ പോകുന്ന സാലറിപോലും കിട്ടാനുള്ള യോഗ്യത ജിൻഷയ്ക്ക് ഇല്ല' എന്നാണ്. ഒരുപക്ഷെ അന്ന് ആ ക്ലാസിൽ ഉണ്ടായിരുന്നവരിൽ ഏറ്റവും കൂടുതൽ വരുമാനം നേടുന്ന ഒരാൾ ഇപ്പോൾ ഞാനായിരിക്കാം. അത് എന്റെ നേട്ടമായാണ് ഞാൻ കണക്കാക്കുന്നത്. അങ്ങനെ ഒരാളെയും നമ്മൾ വിധിക്കാൻ പാടില്ല. അന്ന് അങ്ങനെ ചെയ്തവർ തന്നെ പിന്നീട് 'നിന്നെ ഓർത്ത് ഞാൻ അഭിമാനിക്കുന്നു' എന്ന് പറയുമ്പോൾ ആ പ്രതികാരം അവിടെ അവസാനിക്കും. പണമില്ലാത്തതുകൊണ്ട് യാത്ര ചെയ്യാൻ കഴിയില്ല എന്ന് വിചാരിക്കുന്നതിനോട് ഞാൻ യോജിക്കുന്നില്ല. നമ്മൾ ചെയ്യുന്ന ജോലിയിൽ നിന്നും ഒരു ചെറിയ തുക വീതം മാറ്റി വയ്ക്കുക. എന്നിട്ട് യാത്ര ചെയ്യുക. നിങ്ങൾ ഒരു യാത്ര ചെയ്തുകഴിഞ്ഞിട്ടുണ്ടെങ്കിൽ പിന്നെ അടുത്ത യാത്രയ്ക്കുള്ള വഴി സ്വയം കണ്ടെത്തും.\nഎപ്പോഴും മാടി വിളിക്കുന്ന ദുബായ്\nഎന്റെ പ്രിയപ്പെട്ടയിടമാണ് ദുബായ്. ഏറ്റവും കൂടുതൽ തവണ പോയിട്ടുള്ളതും അവിടേക്കാണ്. ഏറ്റവും കൂടുതൽ ഫോളോവേഴ്സ് ഉള്ളതും ദുബായിലാണ്. എയർപോർട്ട് മുതൽ ആ സ്നേഹം അനുഭവിച്ചറിയാൻ സാധിക്കും. മലയാളികളെ അവിടെ കാണുമ്പോൾ തന്നെ വളരെയധികം സന്തോഷമാണ്\nയാത്ര ചെയ്യുമ്പോൾ ശ്രദ്ധിക്കേണ്ട കാര്യങ്ങൾ\nയാത്ര ചെയ്യുമ്പോൾ നമ്മൾ എപ്പോഴും ഉപയോഗിക്കുന്ന ഒഴിച്ചുകൂടാനാകാത്ത കാര്യങ്ങളൊക്കെ കയ്യിൽ കരുതുക. ഇന്റെർനാഷണൽ യാത്രകൾ ചെയ്യുന്നവർ ഫ്‌ളൈറ്റ് ട്രാവൽ ആണ് ഉപയോഗിക്കുന്നതെങ്കിൽ ലോഞ്ച് ഉപയോഗിക്കാം. എയർപോർട്ടിൽ ബോഡിങ് പാസ് കിട്ടിക്കഴിഞ്ഞാൽ ലോഞ്ചിൽ കയറി നമുക്ക് അവിടെ ആവശ്യം പോലെ കഴിക്കാനുള്ള ഭക്ഷണം, വിശ്രമിക്കാനുള്ള ഇടം ഇതെല്ലം ലഭിക്കും. പലർക്കും അത് അറിയില്ല. അതിനുവേണ്ടി നമ്മുടെ അക്കൗണ്ടിൽ നിന്നും രണ്ടുരൂപയാണ് ചെലവാകുന്നത്. നമ്മുടെ ബാങ്ക് അക്കൗണ്ട് എവിടെയാണോ ആ ബാങ്കിൽ പോയി എയർപോർട്ട് ലോഞ്ച് ഉപയോഗിക്കാൻ കഴിയുന്ന കാർഡ് തരാൻ പറയുക. അതുപയോഗിച്ച് വളരെ ഈസിയായി നിങ്ങൾക്ക് ഇത് ഉപയോഗിക്കാം. ആദ്യമായി യാത്ര ചെയ്യുന്നവരാണെങ്കിൽ പോകുന്ന സ്ഥലത്തെപ്പറ്റി വ്യക്തമായ ധാരണ ഉണ്ടായിരിക്കണം. പ്ലാനിങ് ഉണ്ടാകണം. ഒരിക്കലും ഗൂഗിൾ മാപ്പിനെ മാത്രമായി ആശ്രയിച്ച് യാത്ര ചെയ്യരുത്


യുഎസ് ക്യാപിറ്റോള് മന്ദിരത്തിലെ ആക്രമണത്തിനിടെ ഇന്ത്യന് പതാക വീശിയത് മലയാളി\nHomeusയുഎസ് ക്യാപിറ്റോള് മന്ദിരത്തിലെ ആക്രമണത്തിനിടെ ഇന്ത്യന് പതാക വീശിയത് മലയാളി\nവാഷിംഗ്ടണ്: യു എസ് പാര്‍ലമെന്റായ ക്യാപിറ്റോള് മന്ദിരത്തിന് നേരെ ട്രംപ് അനുകൂലികള് നടത്തിയ അക്രമത്തിനിടെ ഇന്ത്യന് പതാക വീശിയത് മലയാളി. എറണാകുളം സ്വദേശിയായ വിന്‍സന്റ് സേവ്യര് പാലത്തിങ്കല് എന്നയാളാണ് ഇന്ത്യന് പതാക വീശിയത്. പതാക വീശിയത് താന് തന്നെയാണെന്ന ആരോപണം അദ്ദേഹം ചാനല് ചര്‍ച്ചകളില് നിഷേധിച്ചില്ല.[www.malabarflash.com]\nഎന്നാല്, പ്രക്ഷോഭത്തിനിടെ 50ഓളം പേര് മാത്രമാണ് ആക്രമണം നടത്തിയതെന്നും അവരാണ് സമരത്തിന്റെ പ്രാധാന്യം നഷ്ടപ്പെടുത്തിയതെന്നും അദ്ദേഹം പറഞ്ഞു. 10 ലക്ഷം പേരാണ് ട്രംപിന് അനുകൂലമായി പ്രക്ഷോഭത്തില് പങ്കെടുത്തതെന്നും അദ്ദേഹം വ്യക്തമാക്കി.\nതെരഞ്ഞെടുപ്പില് നടന്ന കൃത്രിമത്തിനെതിരെയാണ് സമരം നടത്തിയതെന്നും തെരഞ്ഞെടുപ്പ് കൃത്രിമം തെളിയിക്കാന് സമയം വേണമെന്നും വിന്‍സെന്റ് സേവ്യര് പറഞ്ഞു. അമേരിക്കയില് ട്രംപ് അനുകൂലികളായ വിവിധ രാജ്യക്കാര് അവരുടെ രാജ്യത്തിന്റെ പതാക കൈയിലേന്താറുണ്ടെന്ന് അദ്ദേഹം വിശദീകരിച്ചു.\nഅദ്ദേഹം തന്നെ ഫേസ്ബുക്കിലും ട്വിറ്ററിലും വീഡിയോകള് ഷെയര് ചെയ്തിട്ടുണ്ട്. ഇയാളുടെ ട്വിറ്റര്, ഫേസ്ബുക്ക് അക്കൗണ്ടുകളില് ഇയാള് കടുത്ത ട്രംപ് അനുകൂലിയാണെന്ന് വ്യക്തമാണ്. ക്യാപിറ്റോള് മന്ദിരത്തിന് മുന്നില് ട്രംപ് അനുകൂലികള് നടത്തിയ മാര്‍ച്ചിന്റെ ദൃശ്യങ്ങളും ചിത്രങ്ങളും ഇയാള് ഫേസ്ബുക്കില് ഷെയര് ചെയ്തിട്ടുണ്ട്. ഇന്ത്യന് പതാക ഉപയോഗിക്കുന്ന ദൃശ്യങ്ങളും ഇയാളുടെ അക്കൗണ്ടില് ഷെയര് ചെയ്തിട്ടുണ്ട്.\nമറ്റൊരു രാജ്യത്തിന്റെ ജനാധിപത്യ പ്രക്രിയയെക്കെതിരെ ഒരു വിഭാഗം നടത്തിയ അട്ടിമറി ശ്രമത്തിനിടെ ഇന്ത്യയുടെ ദേശീയ പതാക കണ്ടത് രാജ്യാവ്യാപക വിമര്‍ശനത്തിനിടയാക്കിയിരുന്നു.\nകോണ്‍ഗ്രസ് നേതാവ് ശശി തരൂര്, ബിജെപി നേതാവ് വരുണ് ഗാന്ധി, ശിവസേന എംപി പ്രിയങ്ക ചതുര്‍വേദി തുടങ്ങിയവര് ഇയാള്‍ക്കെതിരെ രംഗത്തെത്തി. എന്നാല് ഇന്ത്യക്കാര് മാത്രമല്ല, വിയറ്റ്നാമികള്, കൊറിയക്കാര് തുടങ്ങിയ നിരവധി പേര് അവരുടെ ദേശീയ പതാകയുമായി സമരത്തില് പങ്കെടുത്തിരുന്നുവെന്ന് സേവ്യര് പറയുന്നു.\nവ്യാഴാഴ്ചയാണ് യുഎസ് പാര്‍ലമെന്റ് മന്ദിരമായ ക്യാപിറ്റോളിലേക്ക് ട്രംപ് അനുകൂലികള് അതിക്രമിച്ച് കയറിയത്. ജോ ബൈഡന്റെ വിജയം ഔദ്യോഗികമായി സ്ഥിരീകരിക്കാനുള്ള കോണ്‍ഗ്രസ് യോഗം നടക്കുന്നതിനിടക്കാണ് സംഭവമുണ്ടായത്.


നെയ്യാറ്റിന്‍കരയില് ദമ്ബതികള് ആത്മാഹുതി ചെയ്ത ഭൂമി വസന്തയുടേത്; തഹസിൽദാർ കലക്ടര്‍ക്ക് റിപ്പോര്‍ട്ട് നല്‍കി | Neyyattinkara land case : The land belongs to Vasantha; Reported to Collector\nനെയ്യാറ്റിന്‍കരയില് ദമ്ബതികള് ആത്മാഹുതി ചെയ്ത ഭൂമി വസന്തയുടേത്; തഹസിൽദാർ കലക്ടര്‍ക്ക് റിപ്പോര്‍ട്ട് നല്‍കി\npersonSJ access_timeWednesday January 6, 2021\nഭൂമി രാജന് കയ്യേറിയതാണെന്നും തഹസില്‍ദാറുടെ റിപ്പോര്‍ട്ടിലുണ്ട്.സുഗന്ധി എന്നയാളില്‍നിന്നും വസന്ത ഭൂമി വില കൊടുത്ത് വാങ്ങിയതാണെന്ന് രേഖകള് വ്യക്തമാക്കുന്നതായും കണ്ടെത്തി.\nനെയ്യാറ്റിന്‍കരയില് ആത്മാഹുതി ചെയ്ത ദമ്പതികള് കൈവശം വെച്ചിരുന്ന ഭൂമി അയല്‍വാസിയായ വസന്തയുടേതെന്ന് കണ്ടെത്തിയതായി നെയ്യാറ്റിന്‍കര തഹസില്‍ദാര് കളക്ടര്‍ക്ക് റിപ്പോര്‍ട്ട് നല്‍കി. ഭൂമി രാജന് കയ്യേറിയതാണെന്നും തഹസില്‍ദാറുടെ റിപ്പോര്‍ട്ടിലുണ്ട്.സുഗന്ധി എന്നയാളില് നിന്നും വസന്ത ഭൂമി വില കൊടുത്ത് വാങ്ങിയതാണെന്ന് രേഖകള് വ്യക്തമാക്കുന്നതായും തെഹസില്‍ദാര് കണ്ടെത്തി.\nനെയ്യാറ്റിന്‍കരയിലെ ദമ്പതിമാരായ രാജനും ഭാര്യ അമ്പിളിയും ഡിസംബര് മാസം 22 നായിരുന്നു ആത്മാഹുതി ചെയ്തത്. വീട് ഒഴിപ്പിക്കാനെത്തിയ പൊലീസുകാര്‍ക്ക് മുന്നില് പെട്രോളൊഴിച്ച് തീകൊളുത്തുകയായിരുന്നു. ഇതിന് പിന്നാലെ ഈ ഭൂമി സംബന്ധിച്ച് വലിയ തര്‍ക്കങ്ങളാണ് ഉയര്‍ന്നിരുന്നത്. തങ്ങള് താമസിക്കുന്നത് പുറമ്പോക്ക് ഭൂമിയിലാണെന്നായിരുന്നു ദമ്പതികള് നേരത്തെ പറഞ്ഞിരുന്നത്. ഈ ദമ്പതികളുടെ മക്കളും ആ വാദത്തില് ഉറച്ചുനിന്നിരുന്നു. എന്നാല് ഭൂമിക്ക് അവകാശവാദമുന്നയിച്ച വസന്തയെന്ന അയല്‍വാസി ആ ഭുമി തന്റേതാണെന്ന നിലപാടില് ഉറച്ചു നിന്നു. അതോടെയാണ് ഇതില് വിശദമായ അന്വേഷണം നടത്തിയത്. ഇതുസംബന്ധിച്ച് റിപ്പോര്‍ട്ട് നെയ്യാറ്റിന്‍കര തഹസില്‍ദാര് ഇപ്പോള് കലക്ടര്‍ക്ക് കൈമാറിക്കഴിഞ്ഞു. ഇത് പരാതിക്കാരിയായ വസന്തയുടെ ഭൂമി തന്നെ ആണ് എന്നതാണ് തഹസില്‍ദാറുടെ റിപ്പോര്‍ട്ട്. വസന്തയുടെ ഭൂമി രാജന് കയ്യേറിയതാണെന്നും റിപ്പോര്‍ട്ടിലുണ്ട്.\n9 മാസങ്ങള്‍ക്ക് മുമ്പ് രാജനും കുടുംബവും ഇത് കയ്യേറിയാണ് വീട് നിര്‍മ്മിച്ചത്. ലക്ഷം വീട് കോളനിയിലെ സ്ഥലം തനിക്ക് കൈമാറിക്കിട്ടിയത് എന്നാണ് വസന്ത പറഞ്ഞിരുന്നത്. ഈ സ്ഥലം വാങ്ങാന് കഴിയുന്നതാണോയെന്ന് സര്‍ക്കാര് പരിശോധിക്കണമെന്നും തഹസില്‍ദാര് റിപ്പോര്‍ട്ടില് പരാമര്‍ശിക്കുന്നു.\nഅച്ഛനെയും അമ്മയെയും അടക്കിയ മണ്ണ് തങ്ങള്‍ക്ക് വേണമെന്നാണ് രാജന്റെ മക്കളുടെ ആവശ്യം. ഭൂമി വസന്തയുടെ പക്കല് നിന്നും വ്യവസായി ബോബി ചെമ്മണ്ണൂര് വാങ്ങിയിട്ടുണ്ട്. ഇത് സര്‍ക്കാരിന് കൈമാറുമെന്ന് ബോബിയും അറിയിച്ചിട്ടുണ്ട്. നേരത്തെ പട്ടയം ഉണ്ടെന്ന് വസന്ത പറയുമ്പോള് ഇല്ലെന്നായിരുന്നു മരിച്ച രാജന്റെ നിലപാട്.\nനെയ്യാറ്റിന്‍കരയില് ദമ്ബതികള് ആത്മാഹുതി\nപിണറായി ശരിയെന്ന് തെളിഞ്ഞെന്നും തനിക്ക് തെറ്റുപറ്റിയെന്നും ബെര്‍ലിന് കുഞ്ഞനന്തന് നായര്\nമലബാര് എക്‌സ്പ്രസില് തീപിടിച്ചു; ചങ്ങലവലിച്ച് യാത്രക്കാര് ട്രെയിന് നിര്‍ത്തി\nപത്തനംതിട്ട നഗരസഭയിലെ സിപിഎം-എസ്.ഡി.പി.ഐ ധാരണ; പരസ്യ പ്രതികരണവുമായി സിപിഐ രംഗത്ത്\nവിമാനത്താവളത്തിലെ ദുരനുഭവം തുറന്നുപറഞ്ഞ് യാത്രക്കാരന്\nകേരളത്തില് ഇന്ന് 5960 പേര്‍ക്ക് കോവിഡ്-19 സ്ഥിരീകരിച്ചു; ടെസ്റ്റ് പോസിറ്റിവിറ്റി നിരക്ക് 9.18


സോഷ്യലിസം ഭരണഘടനയില് നിന്ന് ഒഴിവാക്കണം; പാര്‍ലമെന്റില് പ്രമേയവുമായി ബിജെപി ; BJP to move resolution for removal of ‘socialism’ from Constitution\nUpdated: March 19, 2020 4:33:15 pm\nന്യൂഡല്‍ഹി: ഭരണഘടനയുടെ ആമുഖത്തില് നിന്നും സോഷ്യലിസം നീക്കം ചെയ്യണം എന്ന ആവശ്യവുമായി ബിജെപി രാജ്യസഭയില് പ്രമേയം അവതരിപ്പിക്കാന് ഒരുങ്ങുന്നു. ഇന്നത്തെ സാഹചര്യത്തില് ഈ വാക്ക് ‘നിരര്‍ത്ഥക’മായെന്നും പകരം ‘ഒരു പ്രത്യേക ആശയവുമില്ലാത്ത സാമ്പത്തിക ചിന്തയ്ക്കുവേണ്ടിയുള്ള ഇടം’ ഒരുക്കണമെന്നുമുള്ള വാദമുയര്‍ത്തിയാണ് ബിജെപി എംപിയായ രാകേഷ് സിന്‍ഹ പ്രമേയം വെള്ളിയാഴ്ച അവതരിപ്പിക്കാന് നോട്ടീസ് നല്‍കിയത്.\nപാര്‍ലമെന്റ് അംഗങ്ങള്‍ക്ക് സ്വകാര്യ ബില് അവതരിപ്പിക്കാനുള്ള സമയത്ത് ഈ പ്രമേയം അവതരിപ്പിക്കാന് അവസരം നല്‍കണമെന്നാവശ്യപ്പെട്ടാണ് സിന്‍ഹ രാജ്യസഭ ചെയര്‍മാന് വെങ്കയ്യ നായിഡുവിന് നോട്ടീസ് നല്‍കിയത്. ഈ നോട്ടീസ് അവതരിപ്പിക്കുന്നതിന് അനുവാദം നല്‍കിയിട്ടുണ്ടെന്ന് ഇന്ത്യന് എക്‌സ്പ്രസ് റിപ്പോര്‍ട്ട് ചെയ്യുന്നു.\nഇന്ത്യ ഒരു സ്വതന്ത്ര, സോഷ്യലിസ്റ്റ്, മതേതര, ജനാധിപത്യ റിപ്പബ്ലിക് എന്നാണ് ഭരണഘടന ആമുഖത്തില് വിഭാവനം ചെയ്തിരിക്കുന്നത്. സഭയില് പാസാക്കുന്ന ഓരോ പ്രമേയവും ബന്ധപ്പെട്ട മന്ത്രിക്ക് അയക്കുകയും മന്ത്രി പ്രമേയത്തിന്റെ അര്‍ത്ഥമുള്‍ക്കൊള്ളുന്ന തരത്തില് നിയമം കൊണ്ടുവരികയും വേണം.\nഭരണഘടനാ എഴുതിയവേളയില് ആമുഖത്തില് ഇല്ലാതിരുന്ന സോഷ്യലിസ്റ്റ്, മതേതരത്വം എന്നീ വാക്കുകള് അടിയന്തരാവസ്ഥക്കാലത്ത് ഇന്ദിരാ ഗാന്ധിയാണ് 42-ാം ഭേദഗതിയിലൂടെ ആമുഖത്തില് ഉള്‍പ്പെടുത്തിയത്. ആദ്യ കാലത്തെ ആമുഖത്തിലേക്ക് തിരിച്ച് പോകണമെന്ന് അനവധി സംഘങ്ങള് ആവശ്യപ്പെടുന്നുണ്ട്. 2015-ലെ റിപ്പബ്ലിക് ദിനത്തില് കേന്ദ്ര സര്‍ക്കാര് നല്‍കിയ പരസ്യത്തില് ഉപയോഗിച്ചിരുന്ന ഭരണഘടനാ ആമുഖത്തില് മതേതരത്വം, സോഷ്യലിസ്റ്റ് എന്നീ വാക്കുകള് ഇല്ലായിരുന്നു. ഇത് ഏറെ വിവാദമുയര്‍ത്തിയിരുന്നു.\nമതേതരത്വം എന്ന വാക്ക് നീക്കണമെന്ന് സിന്‍ഹയ്ക്ക് അഭിപ്രായമില്ല. മതേതരത്വം എന്ന വാക്കിനെ കുറിച്ച് പല കാഴ്ചപ്പാടുകളുണ്ടാകാം. അത് ഇപ്പോഴും ആവശ്യമുണ്ടെന്ന് ചിലര്‍ക്ക് തോന്നിയേക്കാം. നമ്മുടെ സംസ്‌കാരത്തിലും പ്രവൃത്തിയിലും രൂഢമൂലമാണ് മതേതര സ്വഭാവം. എന്നാല് ഇന്നത്തെ സാമൂഹിക-സാമ്പത്തിക വികസന സാഹചര്യത്തില് സോഷ്യലിസം ഒരു നിരര്‍ത്ഥകമായ വാക്കാണ്, സിന്‍ഹ പറയുന്നു.\n1976-ല് രാജ്യത്ത് മൗലികാവകാശങ്ങള് റദ്ദാക്കിയ അടിയന്തരാവസ്ഥയില് ആയിരുന്നപ്പോഴാണ് സോഷ്യലിസ്റ്റ് എന്ന വാക്ക് 42-ാം ഭരണഘടനാ ഭേദഗതി നിയമ പ്രകാരം ആമുഖത്തില് ചേര്‍ത്തതെന്ന് അദ്ദേഹം ചൂണ്ടിക്കാണിച്ചു.\nനരേന്ദ്ര മോദി ഭരണകൂടത്തിന്റെ നയമനുസരിച്ചാണ് സോഷ്യലിസ്റ്റെന്ന വാക്ക് ഒഴിവാക്കണമെന്ന നിലപാട് സ്വീകരിച്ചതിന് മറ്റൊരു കാരണമെന്ന് സിന്‍ഹ പറഞ്ഞു.\nRead in English: BJP Rajya Sabha member to move resolution for removal of ‘socialism’ from Constitution\nWeb Title: Socialism preamble constitution bjp resolution


ഗുരുവായൂര് ക്ഷേത്രത്തില് ലക്ഷങ്ങളുടെ തട്ടിപ്പ്: ബാങ്ക് ജീവനക്കാരന് അറസ്റ്റില് | guruvayur temple|guruvayur fund fraud\n2019-20 കാലഘട്ടത്തിലെ കണക്കിലാണ് ദേവസ്വം ഇന്റേണല് ഓഡിറ്റ് വിഭാഗം 16 ലക്ഷം രൂപയുടെ കുറവ് കണ്ടെത്തിയത്.\nJul 22, 2021, 10:04 am IST\nതൃശൂ‍ര്: ഗുരുവായൂര് ക്ഷേത്രത്തില് ലക്ഷങ്ങളുടെ തട്ടിപ്പ്. വഴിപാടായി വിശ്വാസികള് വാങ്ങുന്ന സ്വര്‍ണ ലോക്കറ്റുകളുടെ പണം ബാങ്കില് നിക്ഷേപിക്കുന്നതിലാണ് തട്ടിപ്പ് നടന്നത്. സംഭവത്തില് ബാങ്ക് ജീവനക്കാരനായ നന്ദകുമാറിനെ ടെമ്പിള് പൊലീസ് അറസ്റ്റ് ചെയ്തു. കണക്കില്‍പ്പെടുത്താതെ 27 ലക്ഷം രൂപയാണ് ഇയാള് തട്ടിയത്.\nക്ഷേത്രത്തില് നിന്ന് വിശ്വാസികള് വാങ്ങുന്ന സ്വര്‍ണ്ണം, വെള്ളി ലോക്കറ്റുകളുടെ പണം ദിവസവും ബാങ്കില് അടയ്ക്കേണ്ട ചുമതല പഞ്ചാബ് നാഷണല് ബാങ്കിലെ ക്ലാര്‍ക്കായ നന്ദകുമാറിനായിരുന്നു. ഈ തുകയിലാണ് ഇയാള് തിരിമറി നടത്തിയത്. 2019-20 കാലഘട്ടത്തിലെ കണക്കിലാണ് ദേവസ്വം ഇന്റേണല് ഓഡിറ്റ് വിഭാഗം 16 ലക്ഷം രൂപയുടെ കുറവ് കണ്ടെത്തിയത്. തുടര്‍ന്ന് നടത്തിയ വിദഗ്ദ്ധ പരിശോധനയില് 27 ലക്ഷത്തിലധികം രൂപ നഷ്ടപ്പെട്ടതായി സ്ഥിരീകരിക്കുകയായിരുന്നു.\nഗുരുവായൂര് ദേവസ്വം നല്‍കിയ പരാതിയെത്തുടന്നാണ് ടെപിള് പൊലീസ് കേസ് അന്വേഷിച്ചത്. ദേവസ്വത്തില് നല്‍കുന്ന രശീതിയില് ഒരു തുകയും ബാങ്കില് രേഖപ്പെടുത്തുമ്പോള് മറ്റൊരു തുകയുമാണ് ഇയാള് രേഖപ്പെടുത്തിയത്. പൊലീസിന്റെ ചോദ്യം ചെയ്യലില് ഇയാള് കുറ്റം സമ്മതിച്ചിട്ടുണ്ട്. നേരത്തെ അന്വേഷണത്തിന്റെ ഭാഗമായി ബാങ്ക് ഇയാളെ സസ്പെന്‍ഡ് ചെയ്തിരുന്നു. ദേവസ്വത്തിന്റെ 16 ലക്ഷം രൂപ ബാങ്ക് തിരിച്ച് നല്‍കുകയും ചെയ്തു.\nബാക്കി തുക നല്‍കുന്ന കാര്യത്തില് ഉടന് തീരുമാനം ഉണ്ടാകും. കോടതിയില് ഹാജരാക്കിയ പ്രതിയെ റിമാന്‍ഡ് ചെയ്തു.ഗുരുവായൂരിനു പുറമെ മമ്മിയൂര്, പാര്‍ഥസാരഥി ക്ഷേത്രങ്ങളില്‍നിന്നും നന്ദകുമാര് തുക പിരിച്ചെടുത്തു ബാങ്കില് അടയ്‌ക്കാറുണ്ടെങ്കിലും സംശയം തോന്നിയതിനെത്തുടര്‍ന്ന് ഈ ക്ഷേത്രങ്ങളിലെ പിരിവ് അടുത്തിടെ അവസാനിപ്പിച്ചിരുന്നു. ഈ തട്ടിപ്പില് മറ്റാര്‍ക്കെങ്കിലും പങ്കുണ്ടോയെന്നറിയാന് ഇയാളെ കസ്‌റ്റഡിയില് വാങ്ങിയശേഷം വീണ്ടും ചോദ്യം ചെയ്യും.\nguruvayur temple guruvayur fund fraud\n'ഇങ്ങനെ ഒരു ചിത്രം ഞങ്ങൾക്കില്ലല്ലോ': ഇന്ത്യക്ക് മുന്നിൽ കീഴടങ്ങിയ പാകിസ്ഥാനെ ട്രോളി അഫ്ഗാൻ വൈസ് പ്രസിഡന്റ്


ജോസ് കെ. മാണിയെ പരിഹസിച്ച് ജയശങ്കര് | jayashanker against Jose K Mani – News18 Malayalam\n'ക്രിസ്ത്യന് പിന്തുടര്‍ച്ചാവകാശ നിയമപ്രകാരം അപ്പന്റെ സ്വത്തിനവകാശം മകനാണ്'; ജോസ് കെ. മാണിയെ പരിഹസിച്ച് ജയശങ്കര്\n'കരിങ്ങോഴക്കലെ ഉപ്പും ചോറും തിന്നു വളര്‍ന്നവരാണ് സിഎഫ് തോമസും ഉണ്ണിയാടനും. ആ യൂദാസുകളോട് ജോസൂട്ടി ക്ഷമിച്ചാലും കര്‍ത്താവീശോ മിശിഹാ മാപ്പു കൊടുക്കത്തില്ല.'\nLast Updated : June 17, 2019, 15:06 IST\nതിരുവനന്തപുരം: കേരള കോണ്‍ഗ്രസ് എം ചെയര്‍മാനായി ജോസ് കെ. മാണിയെ തെരഞ്ഞെടുത്തതിനെ പരിഹസിച്ച് അഡ്വക്കേറ്റ് എ. ജയശങ്കര്. തിരുവിതാംകൂര് ക്രിസ്ത്യന് പിന്തുടര്‍ച്ചാവകാശ നിയമപ്രകാരം അപ്പന്റെ സ്വത്തിനവകാശം മകനാണ്. കേരള കോണ്‍ഗ്രസ് ഭരണഘടന അനുസരിച്ചും അങ്ങനെ തന്നെയാണെന്നും ജയശങ്കര് പറയുന്നു.\nജോസ് കെ മാണിയുടെ കരങ്ങളില് കര്‍ഷകരുടെയും കത്തോലിക്കരുടെയും ഭാവി സുരക്ഷിതമായിരിക്കും. കരിങ്ങോഴക്കലെ ഉപ്പും ചോറും തിന്നു വളര്‍ന്നവരാണ് സിഎഫ് തോമസും ഉണ്ണിയാടനും. ആ യൂദാസുകളോട് ജോസൂട്ടി ക്ഷമിച്ചാലും കര്‍ത്താവീശോ മിശിഹാ മാപ്പു കൊടുക്കത്തില്ലെന്നും ജയശങ്കര് ഫേസ്ബുക്ക് പോസ്റ്റില് പറയുന്നു.\nAlso Read 'കേരള കോൺഗ്രസ് പിളർന്നു, പിളർപ്പിനൊപ്പം ആളില്ല': പി.ജെ ജോസഫ്\nFirst published: June 17, 2019, 15:06 IST\nkerala congressmons josephp j josephRoshi Augustineകേരള കോൺഗ്രസ്പി ജെ ജോസഫ്മോൻസ് ജോസഫ്റോഷി അഗസ്റ്റിൻ


കൊൽക്കത്തയിൽ ബി.ജെ.പി ദേശീയ നേതാക്കളുടെ വാഹനത്തിന് നേരെ ഷൂ ഏറ്\nബി.ജെ.പി ദേശീയ ജനറൽ സെക്രട്ടറിയും, ഉപാദ്ധ്യക്ഷനും പങ്കെടുത്ത പരിപാടിയിൽ പക്ഷെ പാർട്ടിയുടെ കൊൽക്കത്ത ഘടകത്തിന്റെ നേതാക്കൾ പങ്കെടുത്തിരുന്നില്ല.\n04 Jan, 2021 at 04:28 PM\nകൊൽക്കത്തയിൽ റോഡ് ഷോക്കിടയിൽ ബി.ജെ.പി നേതാക്കളുടെ വാഹനത്തിന് നേരെ ഷൂ ഏറ്. ബി.ജെ.പി ദേശീയ നേതാക്കളായ കൈലാഷ് വിജയ് വർഗിയ, മുകുൾ റോയ് എന്നിവരുടെ വാഹനത്തിനെതിരെ കൊൽക്കത്തയിലെ വത്ത്ഗാങിൽ വെച്ചാണ് ആക്രമണമുണ്ടായത്. തുടർന്ന് പോലീസ് ഇടപെട്ട് റോഡ് ഷോ നിർത്തിവെപ്പിച്ചു. ബി.ജെ.പി ദേശീയ ജനറൽ സെക്രട്ടറിയും, ഉപാദ്ധ്യക്ഷനും പങ്കെടുത്ത പരിപാടിയിൽ പക്ഷെ പാർട്ടിയുടെ കൊൽക്കത്ത ഘടകത്തിന്റെ നേതാക്കൾ പങ്കെടുത്തിരുന്നില്ല.\nകൊൽക്കത്തയിലെ ഓർഫൻഗങിൽ നിന്ന് തുടങ്ങി ബി.ജെ.പി സംസ്ഥാന ഹെഡ്ക്വാർട്ടേഴ്‌സ് വരെയായിരുന്നു റോഡ് ഷോ നടക്കാനിരുന്നത്. എന്നാൽ തൃണമൂൽ കോൺഗ്രസിന്റെ പരിപാടി നടക്കുകയായിരുന്ന വത്ത്ഗാങിൽ എത്തിയതോടെ ബി.ജെ.പി നേതാക്കളുടെ വാഹനങ്ങൾക്ക് നേരെ കല്ലുകളും ചെരിപ്പുകളും എറിയുകയായിരുന്നു. തുടർന്ന് ഇരു പാർട്ടികളിലെയും അംഗങ്ങൾക്കിടയിൽ സംഘർഷാവസ്ഥ സൃഷ്ടിക്കപ്പെട്ടതോടെയാണ് റോഡ് ഷോ നിർത്തിവെക്കാൻ പോലീസ് ആവശ്യപ്പെട്ടത്.\n"പോലീസ് ഞങ്ങളുടെ റോഡ് ഷോ പൂർത്തീ കരിക്കാൻ അനുവദിച്ചില്ല. ഞങ്ങൾ ഹിംസയെ ഹിംസകൊണ്ട് എതിർക്കില്ല. വോട്ടുകൊണ്ടാണ് ഞങ്ങൾ മറുപടി പറയുക." ബി.ജെ.പി ദേശീയ ജനറൽ സെക്രട്ടറി കൈലാഷ് വിജയ് വർഗിയ പറഞ്ഞു. കഴിഞ്ഞ മാസം ബി.ജെ.പി ദേശീയ അദ്ധ്യക്ഷൻ ജെ.പി നദ്ദക്കും സമാനമായ ആക്രമണം കൊൽക്കത്തയിൽ നിന്ന് നേരിടേണ്ടി വന്നിരുന്നു.


Matinee, Maqbool Salman,Mythili,മൈഥിലി, മാറ്റിനി, മഖ്ബൂല് സല്‍മാന് - Malayalam Filmibeat\n| Published: Friday, November 9, 2012, 15:35 [IST]\nമാറ്റിനി എന്ന ചിത്രത്തിലൂടെ നായകനായി അരങ്ങേറ്റം കുറിയ്ക്കാനൊരുങ്ങുന്ന മഖ്ബൂല് സല്‍മാന് ആവേശത്തിലാണ്. ചിത്രത്തിലെ നായികയായ മൈഥിലിയുടെ പ്രകടനമാണ് മഖ്ബൂലിനെ ഞെട്ടിച്ചിരിക്കുന്നത്. മൈഥിലിയുടെ അഭിനയം കണ്ട മഖ്ബൂല് സോഷ്യല് നെറ്റ് വര്‍ക്കിങ് സൈറ്റുകള് തോറും നടിയെ പുകഴ്ത്തി പോസ്റ്റിടുന്ന തിരക്കിലാണത്രേ മമ്മൂട്ടി കുടുംബത്തില് നിന്നുള്ള താരം.\nമൈഥിലി സിനിമ ഭക്ഷിക്കുന്നു, സിനിമയില് ഉറങ്ങുന്നു, സിനിമ കുടിക്കുന്നു. ശരിക്കും അവര് ഒരു താരമാണെന്നാണ് മഖ്്ബൂല് പറയുന്നത്. വെറുതെ ഒരു ആവേശത്തിന് പോസ്റ്റിയതൊന്നുമല്ലെന്നും നടന് പറയുന്നു.\nപുതിയ ചിത്രമായ മാറ്റിനിയില് ഇതുവരെ കാണാത്ത ഒരു മൈഥിലിയെയാണ് കാണുക. അഭിനയത്തോട് ഇത്രയ്ക്ക് ആത്മാഥത പുലര്‍ത്തുന്ന ഒരു താരത്തെ മുന്‍പ് കണ്ടിട്ടില്ല. മാറ്റിനിയിലെ കഥാപാത്രം മൈഥിലിയുടെ അഭിനയ ജീവിതത്തില് ഒരു വഴിത്തിരിവാകുമെന്ന് കരുതുന്നുവെന്നും മഖ്ബൂല് പറയുന്നു.\nനായകനായി അരങ്ങേറ്റം കുറിക്കുന്ന ചിത്രത്തില് മഖ്ബൂലിനും പ്രതീക്ഷയേറെയാണ്. മലപ്പുറം ജില്ലയിലെ ഉള്‍നാടന്‍ഗ്രാമത്തിലെ യാഥാസ്ഥിതിക മുസ്ലീം കുടുംബാംഗമായ നജീബിനെയാണ് നടന് അവതരിപ്പിക്കുന്നത്. തൊഴില് തേടി ചെന്നൈയിലെത്തുന്ന നജീബിന്റെ ജീവതത്തിലേയ്ക്ക് കടന്നു വരുന്ന പാലക്കാട്ടുകാരിയായ സാവിത്രി എന്ന നര്‍ത്തകിയെയാണ് മൈഥിലി അവതരിപ്പിക്കുന്നത്.\nRead more about: matinee maqbool salman mythili മൈഥിലി മാറ്റിനി മഖ്ബൂല് സല്‍മാന്\nActor Maqbool Salmaan of late has been showering praises for his co-star Mythili for her performance in the upcoming flick 'Matinee', so much so that he has been postingalot about her work on social networking sites\nStory first published: Friday, November 9, 2012, 15:35 [IST]


വായ്പ തിരിച്ചടവ്; സാവകാശം വേണം – Utharadesam\nകോവിഡ് സൃഷ്ടിച്ച വലിയ വിപത്തില് നിന്ന് ജനങ്ങള് ഇതുവരെ സാധാരണ ജീവിതത്തിലേക്ക് മടങ്ങിയെത്തിയിട്ടില്ല. പൊതുഗതാഗതം ആരംഭിക്കുകയും ലോക്ക്ഡൗണ് പൂര്‍ണ്ണമായും ഒഴിവാക്കുകയും ചെയ്തുവെങ്കിലും എല്ലാ വിഭാഗം ജനങ്ങളുടെയും തൊഴില് പുനസ്ഥാപിച്ചിട്ടില്ല. തൊഴില് നഷ്ടപ്പെട്ട പതിനായിരങ്ങള് ഉണ്ട്. ഗള്‍ഫില് ജോലി ചെയ്തിരുന്നവരുടെ ജീവിതമാണ് തീര്‍ത്തും കീഴ്‌മേല് മറിഞ്ഞത്. ആയിരങ്ങളാണ് തൊഴില് നഷ്ടപ്പെട്ട് നാട്ടിലേക്ക് മടങ്ങിയെത്തിയത്. നാട്ടിലെത്തിയ അവരുടെ മുന്നില് നിസ്സഹായാവസ്ഥയാണ് ഉടലെടുത്തിരിക്കുന്നത്.\nപുതിയ സംരംഭങ്ങള് തുടങ്ങണമെങ്കില് വലിയ മുതല് മുടക്ക് വേണം. തൊഴില് നഷ്ടപ്പെട്ട് ഒരു സുപ്രഭാതത്തില് എല്ലാം ഇട്ടെറിഞ്ഞ് വന്നവര്‍ക്ക് അതിനുള്ള വഴിയും ഇല്ല. അവരെ സഹായിക്കാന് കേന്ദ്ര-സംസ്ഥാന സര്‍ക്കാറുകള് കുറേ പദ്ധതികള് പ്രഖ്യാപിച്ചിട്ടുണ്ടെങ്കിലും അതൊന്നും യാഥാര്‍ത്ഥ്യമായിട്ടില്ല. സംസ്ഥാനത്തെ അസംഘടിത മേഖലയാണ് ജീവിക്കാന് മാര്‍ഗമില്ലാതെ കഷ്ടപ്പെടുന്ന മറ്റൊരു വിഭാഗം. ഈ വിഭാഗത്തെ കടക്കെണിയിലാഴ്ത്തിയിട്ടുണ്ടെന്നാണ് പഠന റിപ്പോര്‍ട്ടുകളില് പറയുന്നത്. 34 ശതമാനം പേരാണത്രെ ജീവിതം വഴി മുട്ടിക്കഴിയുന്നത്. ഇതില് പലരും ധനകാര്യ സ്ഥാപനങ്ങളില് നിന്ന് വായ്പയെടുത്ത് ഓരോ ജോലികള് ചെയ്തു വന്നിരുന്നവരാണ്. തൊഴില് നഷ്ടമായതോടെ ഇവരുടെ വായ്പാ തിരിച്ചടവ് മുടങ്ങിയിരിക്കയാണ്.\nസംസ്ഥാനത്തെ നിര്‍മ്മാണ, സേവന മേഖലകളെ സജീവമായി നിലനിര്‍ത്തിയിരുന്ന അസംഘടിത മേഖല നേരിടുന്നത് അതിരൂക്ഷമായ പ്രതിസന്ധിയാണ്. കണക്കനുസരിച്ച് 23 ലക്ഷം സംരംഭങ്ങളിലായി സംസ്ഥാനത്ത് അസംഘടിത മേഖലകളിലായി 43 ലക്ഷം പേരാണ് ജോലി ചെയ്യുന്നത്. ഇത് 2015-16 കാലത്തെ കണക്കാണ്. 2020 മാര്‍ച്ചില് അടച്ചിടല് പ്രഖ്യാപിക്കുന്ന കാലത്ത് ഈ സംഖ്യ ഇരട്ടിയിലേറെ ആയിട്ടുണ്ടാവണം. നിര്‍മ്മാണ, സേവന മേഖല പഴയ നിലയിലേക്ക് തിരിച്ചു പോകാത്തത് കൊണ്ട് തൊഴിലാളികളുടെ നില കൂടുതല് ദുരിതത്തിലാണ്.\nഈ രംഗത്ത് 78 ശതമാനത്തോളം പേര്‍ക്ക് തൊഴിലില്ലാതായി. 30 ശതമാനം പേരും ഈ രംഗത്ത് തിരിച്ചെത്തിയിട്ടില്ല. കോവിഡ് വ്യാപനവും കണ്‍ടെയ്ന്‍മെന്റ് സോണുകളും പെരുകിയതോടെ ഈ മേഖലയില് ഇപ്പോഴും ഉണര്‍വ്വുണ്ടായിട്ടില്ല. 81 ശതമാനത്തോളം അതിഥി തൊഴിലാളികളും തൊഴില് രഹിതരായി. നല്ലൊരു ഭാഗവും തിരിച്ചുപോയി. നിര്‍മ്മാണ പ്രവര്‍ത്തനങ്ങള് പുനരാരംഭിക്കുന്നതിന് ഇവരുടെ അഭാവവും തടസ്സം സൃഷ്ടിക്കുന്നു. അന്നന്ന് കിട്ടുന്ന വരുമാനം കൊണ്ട് ജീവിതം പുലര്‍ത്തുന്നവരാണ് ഈ മേഖലയിലുള്ളവര്.\nഇവരൊക്കെ സ്വകാര്യ സ്ഥാപനങ്ങളില് നിന്നോ സഹകരണ ബാങ്കുകളില് നിന്നോ വായ്പയെടുത്താണ് ജീവിതച്ചെലവ് കണ്ടെത്തുന്നത്. എളുപ്പം പണം കിട്ടുന്ന ഹുണ്ടികക്കാരില് നിന്ന് കഴുത്തറപ്പന് പലിശക്ക് കടം വാങ്ങിയവരുമുണ്ട്. കര്‍ഷകരുടെ സ്ഥിതിയും ഇതിലപ്പുറമാണ്. വിളകള്‍ക്ക് മെച്ചപ്പെട്ട വിലയില്ലാത്തത് മാത്രമല്ല വിളനഷ്ടം കാരണവും പിടിച്ചു നില്‍ക്കാനാവാത്ത സ്ഥിതിയാണ്. അത് കൊണ്ട് തന്നെ ബാങ്കുകളുടെ മൊറട്ടോറിയം കാലാവധി ദീര്‍ഘിപ്പിച്ച് ഇവര്‍ക്ക് തിരിച്ചടവന് അല്‍പമെങ്കിലും സാവകാശം നല്‍കണം.


FARMERS STRIKE | 22 കേസുകള് പൊലീസ് രജിസ്റ്റര് ചെയ്തു; മുന്നൂറോളം പൊലീസുകാര്‍ക്ക് പരുക്കേറ്റു ; 17 സ്വകാര്യ വാഹനങ്ങളും എട്ട് ബസുകള്‍ക്കും നാശനഷ്ടം; കർഷക സമരം ബാക്കി വച്ചത് - Malayalivartha.com Widgets Magazine\n27 JANUARY 2021 01:24 PM IST\nറിപബ്ലിക് ദിനത്തില് കര്‍ഷകരുടെ ട്രാക്ടര് റാലിക്കിടെയുണ്ടായ ആക്രമണത്തിൽ രാജ്യതലസ്ഥാനത്ത് അരങ്ങേറിയ സംഭവവികാസങ്ങളില് 22 കേസുകള് പൊലീസ് രജിസ്റ്റര് ചെയ്തു. സംഭവത്തില് മുന്നൂറോളം പൊലീസുകാര്‍ക്ക് പരുക്കേറ്റെന്നും അധികൃതര് അറിയിക്കുകയുണ്ടായി. മുഖര്‍ബ ചൗക്, ഗാസിപുര്, ഐടിഒ, സീമപുരി, നല്‍ഗോലി ടി പൊയിന്റ്, ടിക്രി അതിര്‍ത്തി, ചെങ്കോട്ട എന്നിവിടങ്ങളില് ഉണ്ടായിരുന്ന പൊലീസുകാര്‍ക്കാണ് ആക്രമണത്തിൽ പരുക്കേറ്റത്. അക്രമസംഭവങ്ങളില് 17 സ്വകാര്യ വാഹനങ്ങളും എട്ട് ബസുകള്‍ക്കും നാശനഷ്ടം സംഭവിച്ചെന്ന് പൊലീസ് അറിയിക്കുകയുണ്ടായി.\nഎന്നാൽ ചെങ്കോട്ടയില് പതാക ഉയര്‍ത്തിയ ആളെ പൊലീസ് തിരിച്ചറിഞ്ഞു. പഞ്ചാബിലെ തരന് സ്വദേശി ജുഗ്രാജ് സിങ്ങാണ് പതാക ഉയര്‍ത്തിയതെന്ന് പൊലീസ് അറിയിച്ചു. സംഘര്‍ഷവുമായി ബന്ധപ്പെട്ട സംഭവങ്ങള് വിശദീകരിക്കുന്നതിനായി ഡെല്‍ഹി പൊലീസ് ഇന്ന് മാധ്യമങ്ങളെ കാണും. പൊലീസ് സേനയുമായി നിരവധി തവണ യോഗം ചേര്‍ന്നതിനു ശേഷമാണ് റിപബ്ലിക് ദിനത്തില് ട്രാക്ടര് റാലി നടത്താന് സംയുക്ത കിസാന് മോര്‍ചയും മറ്റു കര്‍ഷക സംഘടനകളും ചേര്‍ന്ന് തീരുമാനിച്ചത്. എന്നാല് ചൊവ്വാഴ്ച രാവിലെ എട്ടരയോടെ 6,0007,000 ട്രാക്ടറുകള് സിംഘു അതിര്‍ത്തിയില് എത്തി. നേരത്തെ നിശ്ചയിച്ച പ്രകാരമുള്ള പാതകളിലൂടെ പോകാതെ കുതിരകളില് എത്തിയ നിഹംഗകള് നയിച്ച വഴിയിലൂടെ നേരെ സെന്‍ട്രല് ഡെല്‍ഹിയിലേക്കു പ്രവേശിക്കുകയായിരുന്നെന്ന് പൊലീസ് അറിയിക്കുകയുണ്ടായി. മുഖര്‍ബ ചൗക്, ഗാസിപുര്, ഐടിഒ, സീമാപുരി എന്നീ മേഖലകളില് ബാരിക്കേഡുകള് തകര്‍ത്താണു മുന്നേറിയത്. ഗാസിപുര് അതിര്‍ത്തിയില് നിന്നെത്തിയ കര്‍ഷകര് പല സ്ഥലങ്ങളില് ബാരികേഡുകള് തകര്‍ത്ത് ഐടിഒയിലേക്കു നീങ്ങിയപ്പോള് സിംഘു അതിര്‍ത്തിയില് നിന്നെത്തിയവര് അവരെ അനുഗമിച്ചെന്നും പൊലീസ് പറയുന്നു. തിക്രി അതിര്‍ത്തിയിലും മുന് നിശ്ചയിച്ച പാതകള് പിന്തുടരാതെ കര്‍ഷകര് പൊലീസുമായി ഏറ്റുമുട്ടിയെന്നും അധികൃതര് വ്യക്തമാക്കി.


ബംഗാൾ ഉൾക്കടലിൽ ന്യൂനമർദം രൂപപ്പെടുന്നു; സംസ്ഥാനത്ത് മഴ വീണ്ടും ശക്തമാകും | Asian Metro News\nഞായറാഴ്ചയോടെ ബംഗാൾ ഉൾക്കടലിൽ ന്യൂനമർദം രൂപമെടുക്കാൻ സാധ്യതയുണ്ടെന്ന് കാലാവസ്ഥാ വകുപ്പ് അറിയിച്ചു. കേരളത്തിൽ മഴ ശക്തമാക്കാനും കാലവർഷത്തിന്റെ വരവ് നേരത്തെയാക്കാനും ഇത് ഇടയാക്കും. ന്യൂനമർദ്ദം ചുഴലിക്കാറ്റായാൽ യാസ് എന്ന പേരാവും നൽകുക.\nകേരളത്തിൽ കാലവർഷം മെയ് 31ന് എത്തുമെന്നാണ് പ്രവചനം. നാല് ദിവസം മുന്നോട്ടോ പിന്നോട്ടേക്കോ ഇതാകാമെന്നും കാലാവസ്ഥാ വകുപ്പ് അറിയിച്ചിട്ടുണ്ട്.\nസ്‌കോച്ച് അവാര്‍ഡ് സെമിഫൈനല് സര്‍ട്ടിഫിക്കറ്റുകള് കൈമാറി 0\nസ്വർണക്കടത്ത് കേസിൽ അസിസ്റ്റന്റ് പ്രോട്ടോക്കോൾ ഓഫിസർക്ക് കസ്റ്റംസ് നോട്ടിസ് 0


ഒഡീഷ ഹണിമൂൺ ടൂർസ് | ടർക്കോയിസ് ബീച്ചുകളും മനോഹരമായ തടാകങ്ങളും സന്ദർശിക്കുക\nഒറീസ്സയിലെ ജഗന്നാഥ് ക്ഷേത്രം അടുത്ത കാലത്തെ വരാൻ ആഗ്രഹിക്കുന്നതാണ്. ഒഡീഷയിലെ ഹണിമൂൺ ടൂറിസ്റ്റുകൾ നിങ്ങൾക്ക് സുന്ദരമായ ഒരു ബംഗാൾ ഉൾക്കടലിലേക്ക് എത്തുന്നു. ഒറീസ്സയിലെ ഏറ്റവും മനോഹരമായ ഭ്രമമാണ് ഒറീസ്സയിലെ ഏറ്റവും ആകർഷണീയമായ ആകർഷണകേന്ദ്രമാണിവിടം. ഒറീസ്സയുടെ മധുവിധു ആഘോഷങ്ങളേക്കാൾ രണ്ട് വ്യക്തികളുടെ സ്നേഹവും അസോസിയേഷനും പ്രശംസിക്കാൻ നല്ല രീതി എന്താണ്? ഇവിടുത്തെ റൊമാന്റിക് കാലാവസ്ഥയും മനോഹരമായ സ്ഥലങ്ങളും നിങ്ങളുടെ ആഘോഷ പരിപാടികൾ അനുസ്മരിപ്പിക്കും. നിങ്ങൾക്ക് ശാന്തമായ അവധിക്കാലം സന്ദർശിക്കാം, കൂടാതെ ഒഡിഷ ഹണിമൂൺ ടൂറിനുകളുമായി സാന്ദർപെബ്ളുകളിൽ ലഭ്യമാവുന്ന മികച്ച സമയം ആസ്വദിക്കാം.\nഒറീസ്സ ഹണിമൂൺ ടൂർസ് പലപ്പോഴും ടർക്വിസ് ഷോർ ലൈനുകൾക്ക് സമീപമുള്ള അതിശയകരമായ സജ്ജീകരണങ്ങൾ, മനോഹരങ്ങളായ തടാകങ്ങൾ, ലോകപ്രശസ്ത വാസ്തുവിദ്യാ വിസ്മയങ്ങൾ എന്നിവ ഉൾക്കൊള്ളുന്നു. വൃത്തിഹീനമായ ഇടവേളകളിലും അനുമോദനാത്മക പരിഗണനയിലും, വെറും വിവാഹിതർക്ക് ഒരു വികാരവും റൊമാന്റിക് തിരിച്ചു വരവും ഉറപ്പാക്കാൻ ഞങ്ങൾ ശ്രമിക്കുന്നു. നിങ്ങൾ സുന്ദരമായ തുടക്കം തേടിക്കൊണ്ട് പോകാൻ സാധ്യതയുള്ള യാത്രയ്ക്കിടെ, ഞങ്ങൾക്ക് തേനീച്ച ടൂർ പാക്കേജുകളുടെ കൂമ്പാരമുണ്ട്. ഓഡിഷ ഹണിമൂൺ ടൂർസ് സാൻഡ് പെബിൾസ് തിളക്കമാർന്ന ലൈറ്റിംഗിന് സഹായിക്കും. ഞങ്ങളുടെ പ്രത്യേക ആദ്യ രാത്രി സന്ദർശനങ്ങൾ നിങ്ങൾക്ക് കല്യാണപ്പട്ടയുടെ ഷെഫിംഗിംഗുകൾക്ക് ശേഷം നിങ്ങൾക്ക് ആവശ്യമുള്ള ക്വാണ്ടിസീസൽ ബ്രേക്ക് നൽകും. ഇങ്ങനെയുള്ള ഒരു രക്ഷാമാർഗം നിങ്ങൾ സങ്കൽപ്പിക്കാവുന്ന കാര്യങ്ങൾക്കുവേണ്ടിയാണെന്നത് നിങ്ങൾ വിലമതിക്കും. ഇത് ഒരു വിസ്മയകരമായ സമയമാണ് ബന്ധം ഉറപ്പിച്ച് സഖിയെ ബഹുമാനിക്കുക.\nഒഡീഷ സുവർണ്ണ ത്രികോണ ചിളിക\nചിൽക തടാകം ലഗൂൺ ഒഡിഷ\nഒഡീഷയിലെ അതിമനോഹരമായ ബീച്ചുകൾ